
TECHNINĖ SPECIFIKACIJA 
Sutrumpinimai
	Sutrumpinimas 
	Paaiškinimas

	CB
	Korinis transliavimas (angl. - Cell Broadcast)

	CBC
	Korinio transliavimo centras (angl. Cell Broadcast Center)

	CBE
	Korinių pranešimų infrastruktūra (angl. Cell Broadcast Entity)

	DPPIS
	Daugiakanalės perspėjimo platformos informacinė sistema

	EWS
	Ankstyvojo perspėjimo sistema (angl. – Early Warning System)  

	GPIS
	Gyventojų perspėjimo ir informavimo, naudojant viešųjų judriojo telefono ryšio paslaugų teikėjų tinklų infrastruktūrą, sistema

	LB-SMS
	Trumpųjų pranešimų siuntimas VJTRO abonentams į konkrečią teritoriją LB-SMS (angl. – location based SMS) 

	GALILEO
	GALILEO palydovine pranešimų sistema

	LRT
	VšĮ Lietuvos nacionalinis radijas ir televizija www.lrt.lt – nacionalinis radijo ir televizijos transliuotojas

	PAGD, Pirkėjas
	Priešgaisrinės apsaugos ir gelbėjimo departamentas prie Vidaus reikalų ministerijos

	Tiekėjas
	Juridinis asmuo, kuris tiekia DPPIS programinę įrangą ir (ar) licencijas, atlieka diegimą, konfigūravimą, integravimą, testavimą, paleidimą eksploatacijai, apmokymus, parengia techninę dokumentaciją, vykdo 36 mėnesių garantinę priežiūrą.

	SMS
	Trumpųjų pranešimų paslauga (angl. – SMS). Trumpųjų pranešimų SMS  siuntimas konkretiems abonentams

	VJTRO
	Viešojo judriojo telefono ryšio operatoriai: 
AB ,,Telia Lietuva“ www.telia.lt, 
UAB ,,Tele2“ www.tele2.lt, 
UAB ,,Bitė Lietuva“ www.bite.lt 

	Perspėjimo įvykis
	DPPIS sukuriamas objektas, kuriame nustatomas incidento tipas, perspėjimo teritorija, perspėjimo kanalai, prioritetas, pavojingumo lygis, perspėjimo laikas, atsakingi naudotojai ir kiti bendrieji perspėjimo proceso parametrai

	Perspėjimo pranešimas
	Perspėjimo įvykio pagrindu konkrečiam perspėjimo kanalui parengtas pranešimo turinys ir siuntimo parametrai, įskaitant tekstą, kalbą, galiojimo laiką, pranešimo tipą, prioritetą, teritoriją ir kitus konkrečiam kanalui taikomus techninius parametrus.

	TS
	Daugiakanalės perspėjimo platformos informacinės sistemos su garantine priežiūra Techninė specifikacija


 


Esamos perspėjimui ir informavimui naudojamos infrastruktūros aprašymas pateiktas TS priede Nr.1.
1. Pirkimo objektas
1.1. Pirkimo objektas – Daugiakanalės perspėjimo platformos informacinės sistemos programinė įranga (toliau- DPPIS)  ir (ar) licencijos, diegimas, konfigūravimas, integravimas, testavimas, paleidimas eksploatacijai, apmokymai, techninė dokumentacija, 36 mėnesių garantinė priežiūra.
1.2. DPPIS turi būti skirta centralizuotam gyventojų perspėjimui ir informavimui per kelis kanalus iš vienos valdymo aplinkos. DPPIS turi užtikrinti gyventojų perspėjimą ir informavimą ne mažiau kaip per šiuos kanalus: korinį transliavimą (Cell Broadcast / EU-Alert), trumpąsias žinutes SMS*, LB-SMS**, perspėjimo sirenas, televiziją, radiją, mobiliąją aplikaciją, interneto svetainę, socialinius tinklus ir kitas per integracines sąsajas prijungiamas priemones.
* DPPIS turi užtikrinti pilną SMS kanalo funkcionalumą, skirtą pranešimų siuntimui į iš anksto žinomus ar DPPIS pateiktus gavėjų telefono numerius. 
** Tiekėjo siūloma DPPIS programinė įranga turi turėti galimybę LB-SMS funkcionalumo prijungimui ir valdymui per bendrą perspėjimo kanalų logiką, jeigu LB-SMS funkcionalumas bus įgyvendinamas pagal su VJTRO suderintas technines, orgfanizacines ir komercines sąlygas ateityje. LB-SMS funkcionalumo pirkimas ir diegimas nėra šio pirkimo objektas.
1.3.  DPPIS turi pakeisti šiuo metu naudojamą Gyventojų perspėjimo ir informavimo informacinę sistemą (toliau – GPIS) ir centralizuoti Techninėje specifikacijoje nustatytas Departamento naudojamų gyventojų perspėjimo ir informavimo kanalų valdymo funkcijas vieningoje daugiakanalėje perspėjimo platformoje. DPPIS turi būti diegiama kaip naujas technologinis sprendimas. Esamos GPIS programinė įranga, programinis kodas, bibliotekos, karkasai, licencijos ir kiti programiniai komponentai nėra numatomi pakartotinai naudoti, modifikuoti ar modernizuoti. Tiekėjui nėra keliama pareiga perimti ar toliau vystyti esamos GPIS technologinės architektūros. Esamų perspėjimo ir informavimo kanalų integravimo į DPPIS apimtis nustatyta atitinkamuose šios Techninės specifikacijos skyriuose.
DPPIS turi būti suprojektuota kaip plečiama ir integruojama sistema, sudaranti galimybę ateityje be esminių architektūrinių pakeitimų prijungti naujus perspėjimo ir informavimo kanalus, duomenų šaltinius, išorines sistemas, technines sąsajas, CAP protokolu grindžiamus duomenų mainus ir ankstyvojo perspėjimo funkcionalumus.
1.4.  DPPIS turi būti projektuojama, kuriama ir diegiama kaip valstybės informacinė sistema, atitinkanti DPPIS nuostatuose nustatytus tikslus, uždavinius, funkcijas, funkcinę ir informacinę struktūrą bei sąveiką su kitomis informacinėmis sistemomis ir registrais.
DPPIS nuostatai pateikiami adresu (https://e-seimasx.lrs.lt/portal/legalAct/lt/TAD/9cabbba0401411f18091f24c9e0d719a?jfwid=-gyw767d5o). 


2. Sistemos paskirtis ir tikslai
2.1. Paminėtos priede Nr.1. esamos perspėjimui ir informavimui naudojamos infrastruktūros  aktyvavimas vyksta dalinai technologinėmis priemonėmis per skirtingas valdymo sistemas, dalinai organizacinėmis priemonėmis, todėl perspėjimo procesas pailgėja ir nėra efektyvus.
PAGD siekia modernizuoti ir apjungti esamą perspėjimui ir informavimui naudojamą infrastruktūrą,  bei sukurti technologinį pagrindą perspėti ir informuoti gyventojus/juridinius asmenis kitais esamais ir besivystančiais informacijos sklaidos  kanalais. Be to DPPIS turi užtikrinti informacijos gavimą iš išorinių informacinių sistemų/daviklių tinklų, šios informacijos apdorojimą ir siūlomų veiksmų  pateikimą sprendimų priėmėjams pagal nustatytus algoritmus. 
2.2. DPPIS paskirtis – valdyti gyventojų perspėjimo ir informavimo technines ir programines priemones, centralizuotai rengti, aktyvuoti, stebėti ir registruoti perspėjimo pranešimus bei su jais susijusius veiksmus. DPPIS skirta centralizuotam gyventojų perspėjimui ir informavimui, užtikrinant kelių kanalų valdymą iš vienos naudotojo sąsajos.
2.3. DPPIS turi užtikrinti šiuos pagrindinius tikslus:
2.3.1. sutrumpinti perspėjimo aktyvavimo laiką;
2.3.2. sudaryti galimybę vienu veiksmu aktyvuoti vieną ar kelis perspėjimo kanalus;
2.3.3. sumažinti priklausomybę nuo atskirų, nesusietų kanalų valdymo sistemų;
2.3.4. centralizuoti perspėjimo įvykių valdymą, auditą ir stebėseną;
2.3.5. įgyvendinti ankstyvojo perspėjimo ir sprendimų priėmimo paramos funkcionalumus;
2.3.6. užtikrinti techninį ir organizacinį sistemos tęstinumą.

3. Bendrieji reikalavimai
3.1. Tiekėjas privalo sukurti ir įdiegti modulinę, išplečiamą, centralizuotą, aukšto patikimumo ir aukšto prieinamumo DPPIS.
DPPIS turi būti suprojektuota ir įdiegta kaip aukšto patikimumo ir aukšto prieinamumo informacinė sistema, užtikrinanti perspėjimo funkcijų veiklos tęstinumą, gedimų toleravimą ir atkūrimą įvykus techniniams sutrikimams.
DPPIS kritiniai komponentai turi būti dubliuojami arba realizuojami taikant lygiavertes aukšto prieinamumo priemones, kad vieno komponento, serverio, virtualios mašinos, paslaugos, ryšio ar kito elemento sutrikimas nesukeltų visos DPPIS neveikimo.
DPPIS turi palaikyti geografiškai atskirtą kritinių komponentų rezervavimą, kai dubliuojantys DPPIS komponentai gali būti išdėstomi skirtingose fizinėse vietose arba skirtinguose valstybiniuose duomenų centruose. DPPIS komponentus planuojama talpinti 2 valstybiniuose duomenų centruose. Geografinio rezervavimo apimtis ir realizavimo būdas derinami su Perkančiąja organizacija, atsižvelgiant į DPPIS eksploatavimui suteikiamą valstybinių duomenų centrų infrastruktūrą.
Tiekėjas turi pateikti DPPIS aukšto prieinamumo, rezervavimo, duomenų replikavimo, atsarginių kopijų, stebėsenos, persijungimo, atkūrimo ir veiklos tęstinumo sprendimo aprašymą.
3.2. DPPIS turi veikti 24 valandas per parą, 7 dienas per savaitę.
3.3. DPPIS turi būti diegiama virtualizuotoje infrastruktūroje, naudojant Pirkėjo suteiktus valstybės duomenų centrų išteklius. DPPIS komponentus planuojama talpinti 2 valstybiniuose duomenų centruose.  
3.4. DPPIS turi būti suprojektuota ir įdiegta taip, kad būtų galima taikyti iteracinį diegimo modelį ir etapais paleisti atskirus sistemos funkcionalumus, modulius, integracijas bei perspėjimo kanalus: 
3.4.1. Tiekėjas turi sukurti, sukonfigūruoti ir sutarties vykdymo metu palaikyti atskirą DPPIS testinę / priėmimo aplinką, skirtą funkciniams, integraciniams, saugos, apkrovos, naudotojų priėmimo, atnaujinimų, pakeitimų ir perjungimo nuo esamų sistemų prie DPPIS testams atlikti. 
3.4.2. Testinė / priėmimo aplinka turi būti pakankamai artima gamybinei aplinkai pagal architektūrą, pagrindinius komponentus, integracijų principus, naudotojų teisių modelį, saugos konfigūraciją ir duomenų mainų sąsajas, kad joje būtų galima patikimai įvertinti DPPIS funkcionalumų, integracijų ir veiklos tęstinumo reikalavimų įgyvendinimą.
3.4.3. Atskiri DPPIS komponentai, moduliai, integracijos, perspėjimo kanalai ir funkcionalumai prieš jų diegimą į gamybinę aplinką turi būti įdiegti, sukonfigūruoti ir ištestuoti testavimo / priėmimo aplinkoje.
Priėmimo testavimas atliekamas pagal Tiekėjo parengtus ir su Perkančiąja organizacija suderintus testavimo scenarijus, apimančius testuojamam komponentui, moduliui, integracijai, perspėjimo kanalui ar funkcionalumui taikomus Techninės specifikacijos reikalavimus.
Į gamybinę aplinką atitinkamas komponentas, modulis, integracija, perspėjimo kanalas ar funkcionalumas gali būti perkeliamas tik sėkmingai užbaigus priėmimo testavimą pagal šios Techninės specifikacijos 22.8 ir 22.9 punktuose nustatytus priėmimo kriterijus ir defektų klasifikaciją, pašalinus visus kritinius ir didelius defektus ir gavus Perkančiosios organizacijos patvirtinimą.
3.4.4. GPIS ir kitų esamų perspėjimo bei informavimo kanalų valdymo sprendinių pakeitimas, modernizavimas arba funkcijų perkėlimas į DPPIS turi būti atliekamas pagal su Perkančiąja organizacija suderintą perjungimo planą, užtikrinant saugų, kontroliuojamą ir veiklos tęstinumui nekenkiantį perėjimą prie DPPIS.
3.5. Visi DPPIS komponentai, skirti perspėjimo pranešimų rengimui, patvirtinimui, siuntimui, stebėsenai ir administravimui, turi būti tarpusavyje integruoti taip, kad naudotojas pagrindines perspėjimo funkcijas galėtų atlikti per vieną DPPIS naudotojo sąsają (per 4.1.1 papunktyje nurodytą DPPIS naudotojo sąsajos posistemį), neprisijungdamas prie atskirų perspėjimo kanalų valdymo sistemų, išskyrus atvejus, kai tai objektyviai būtina dėl išorinių sistemų, mobiliojo ryšio operatorių infrastruktūros, valstybinių registrų, valstybinių informacinių sistemų ar kitų trečiųjų šalių sistemų veikimo ypatumų.

Pagrindinėmis perspėjimo funkcijomis laikomos:
1. perspėjimo įvykio arba pranešimo sukūrimas;
2. perspėjimo teritorijos, tikslinės gavėjų grupės arba geografinės zonos parinkimas;
3. perspėjimo pranešimo tipo, prioriteto, pavojingumo lygio, kalbos ir galiojimo laiko nustatymas;
4. perspėjimo kanalų parinkimas;
5. pranešimo turinio parengimas, peržiūra ir validavimas;
6. pranešimo derinimas ir patvirtinimas, jeigu taikoma patvirtinimo procedūra;
7. pranešimo išsiuntimas į pasirinktus perspėjimo kanalus;
8. pranešimo siuntimo būsenos, klaidų, pristatymo arba perdavimo rezultatų stebėsena;
9. pranešimo atšaukimas, pakartotinis siuntimas arba atnaujinimas, jeigu tai palaiko atitinkamas perspėjimo kanalas;
10. naudotojų veiksmų, pranešimų ir sistemos įvykių auditavimas bei ataskaitų peržiūra.

Reikalavimas valdyti pagrindines perspėjimo funkcijas iš vienos naudotojo sąsajos netaikomas infrastruktūros administravimo, žemo lygmens techninės priežiūros, gamintojo techninio palaikymo, valstybinių duomenų centrų infrastruktūros valdymo, mobiliojo ryšio operatorių tinklo valdymo ar kitoms išorinėms sistemoms, kurios nėra DPPIS naudotojo operacinio darbo dalis.

3.6. DPPIS turi būti projektuojama taip, kad jos architektūra leistų prijungti papildomus perspėjimo kanalus, išorines informacines sistemas, daviklius, ankstyvojo perspėjimo sistemas ir kitus CAP palaikančius sprendimus be esminio visos sistemos perprojektavimo.
3.7. Tiekėjas pasiūlyme turi pateikti DPPIS veikimui reikalingos IRT infrastruktūros aprašą, įskaitant reikalingų virtualiųjų mašinų skaičių, CPU / branduolių kiekį, RAM, saugyklos apimtį, tinklo pralaidumą, operacines sistemas, duomenų bazių valdymo sistemas ir kitus būtinus komponentus. Perkančioji organizacija pateiks Tiekėjui valstybės duomenų centrų išteklius pagal IRT infrastruktūros aprašą.  
3.8. DPPIS turi būti sudaryta iš atskirų, logiškai ir, kai techniškai tikslinga, fiziškai atskiriamų komponentų / modulių, su aiškiai apibrėžtomis ir dokumentuotomis sąsajomis tarp jų. CBE ir CBC komponentai turi būti integruoti taip, kad būtų sumažintos CBE-CBC integracijos rizikos, o ateityje būtų galima prijungti papildomus CBE ar kitus perspėjimo kanalų komponentus.
3.9. Tiekėjas, kai tai tikslinga ir nedaro neigiamos įtakos reikalavimų įvykdymui, turi taikyti parengtinius, technologiškai neutralius ir kuo mažiau priklausomybę nuo vieno gamintojo ar tiekėjo sukuriančius sprendimus.

4. DPPIS architektūros reikalavimai
Šioje techninėje specifikacijoje sąvoka „DPPIS posistemis“ reiškia loginę arba funkcinę DPPIS dalį. DPPIS posistemis nebūtinai turi būti realizuojamas kaip atskira fizinė sistema ar atskiras programinės įrangos produktas, jeigu tiekėjo siūloma architektūra užtikrina atitinkamos funkcinės srities reikalavimų įgyvendinimą.
4.1. DPPIS turi būti sudaryta ne mažiau kaip iš šių loginių komponentų:
4.1.1. DPPIS naudotojo sąsajos posistemio, kuriam taikomi šios techninės specifikacijos 5 punkte nustatyti naudotojo sąsajos reikalavimai;
4.1.2. korinio transliavimo infrastruktūros posistemio (CBE);
4.1.3. korinio transliavimo centro posistemio (CBC);
4.1.4. SMS valdymo posistemio;
4.1.5. perspėjimo sirenų infrastruktūros valdymo posistemio;
4.1.6. TV ir radijo integracijos posistemio;
4.1.7. mobiliosios aplikacijos sąsajos valdymo posistemio;
4.1.8. interneto svetainės turinio valdymo posistemio;
4.1.9. socialinių tinklų sąsajos valdymo posistemio;
4.1.10. duomenų teikimo per integracines sąsajas valdymo posistemio, skirto DPPIS naudotojo sąsajos posistemyje įvestai arba DPPIS parengtai informacijai apdoroti, parengti ir pateikti per integracines sąsajas išorinėms informacinėms sistemoms, techninėms ir programinėms priemonėms, perspėjimo kanalams ir kitiems integruojamiems sprendiniams;
4.1.11. duomenų gavimo per integracines sąsajas valdymo posistemio, skirto duomenims iš išorinių informacinių sistemų, techninių ir programinių priemonių, daviklių tinklų, ankstyvojo perspėjimo sistemų ir kitų integruojamų šaltinių priimti, apdoroti, parengti ir pateikti DPPIS naudotojo sąsajos posistemiui ir kitiems DPPIS komponentams;
4.1.12. posistemių duomenų valdymo ir administravimo posistemio;
4.1.13. sprendimų priėmimo paramos ir ankstyvojo perspėjimo funkcionalumo posistemio.

4.1.1.- 4.1.13 papunkčiuose nurodyti posistemiai laikomi loginėmis / funkcinėmis DPPIS architektūros dalimis. Tiekėjas gali juos techniškai realizuoti kitaip (t.y. apjungti posistemius), jeigu užtikrinamas kiekvieno iš apjungtų posistemių reikalavimų įgyvendinimas.

4.2. DPPIS architektūra turi užtikrinti:
4.2.1. atskirų komponentų dubliavimą;
4.2.2. kritinių komponentų atsparumą gedimams;
4.2.3. duomenų perdavimo kanalų rezervavimą;
4.2.4. galimybę atlikti atnaujinimus nesustabdant visos sistemos veikimo, jei tai techniškai įmanoma.
4.3. Vieno komponento gedimas negali lemti visos DPPIS neveikimo, jei alternatyvus ar rezervinis komponentas yra aktyvus.
4.4. DPPIS architektūra turi būti aprašyta ne mažiau kaip trijų lygių modeliu: naudotojo sąsajos lygmuo, taikomųjų programų / verslo logikos lygmuo ir duomenų bazės / duomenų saugojimo lygmuo.
4.5. Vykdant DPPIS architektūros projektavimą Tiekėjas turi pateikti infrastruktūros lygmens schemą, kurioje būtų parodyti visi pagrindiniai serveriai, virtualios mašinos ar kiti infrastruktūros komponentai, jų tarpusavio tinklo jungtys, naudojami protokolai, sąsajos su VJTRO ir kitos išorinės integracijos.
4.6. DPPIS architektūra turi palaikyti veikimą dviejuose geografiškai atskirtuose duomenų centruose, komponentų paskirstymą, dubliavimą ir apkrovos paskirstymą. Architektūroje turi būti numatyta, kad sugedus vienam duomenų centrui arba jo komponentams, kritinės perspėjimo funkcijos toliau veiktų per kitą duomenų centrą. 
DPPIS turi būti projektuojama taip, kad pagrindinio duomenų centro sutrikimo, nepasiekiamumo ar praradimo atveju kritinės DPPIS funkcijos galėtų būti atkurtos ir vykdomos atsarginiame, geografiškai atskirtame valstybiniame duomenų centre pagal šioje techninėje specifikacijoje nustatytus RTO ir RPO tikslus.
Perkančioji organizacija pateikia DPPIS diegimui skirtą valstybės duomenų centrų infrastruktūrą. Tiekėjas turi pateikti DPPIS veikimui dviejų duomenų centrų architektūroje reikalingus techninius, tinklo, saugumo, rezervavimo, pralaidumo ir pasiekiamumo reikalavimus.
Konkretūs duomenų centrai, jų prieigos taškai, tinklo parametrai ir kiti infrastruktūros duomenys pateikiami projekto vykdymo metu tokia apimtimi, kiek tai būtina DPPIS diegimui, integracijoms ir ryšių planavimui, laikantis taikomų informacijos saugumo ir konfidencialumo reikalavimų.

4.7. Vykdant DPPIS architektūros projektavimą Tiekėjas turi aprašyti naudotojo sesijos tęstinumo užtikrinimo principus HA / DR scenarijuose, kai tai techniškai įmanoma, ir nurodyti, kokie apribojimai taikomi naudotojų sesijoms sutrikimo ar persijungimo metu.
4.8. DPPIS turi turėti perspėjimo kanalų šliuzo ir įeinančių pranešimų šliuzo architektūrinius principus, leidžiančius prijungti SMS, sirenas, mobiliąsias aplikacijas, socialinius tinklus, interneto svetaines, kitų institucijų informacines sistemas ir kitus CAP palaikančius šaltinius be esminio sistemos perprojektavimo.
4.9. DPPIS bazinis architektūros modelis – centralizuota DPPIS architektūra, kai pagrindiniai DPPIS komponentai, įskaitant CBE ir CBC funkcionalumą, diegiami Perkančiosios organizacijos nurodytoje valstybės duomenų centro infrastruktūroje.

4.10. CBC funkcionalumas turi užtikrinti Cell Broadcast / EU-Alert pranešimų perdavimą į visų VJTRO tinklus per saugias, dokumentuotas ir su VJTRO suderintas technines sąsajas.

4.11. Atskiro fizinio CBC kiekvienam VJTRO nereikalaujama. Tiekėjas gali siūlyti centralizuotą CBC, kelias CBC instancijas, dedikuotus CBC komponentus ar kitą lygiavertį architektūrinį sprendimą, jeigu toks sprendimas užtikrina visų techninės specifikacijos funkcinių, saugumo, patikimumo, veiklos tęstinumo, audito ir integracinių reikalavimų įgyvendinimą.

4.12. Jeigu tiekėjo siūlomas sprendimas numato DPPIS komponentų arba CBC funkcionalumo diegimą VJTRO infrastruktūroje, tiekėjas turi aiškiai nurodyti tokio sprendimo techninį, organizacinį, saugumo, licencinį ir finansinį pagrindimą, taip pat nurodyti, kokių VJTRO veiksmų, infrastruktūros, prieigų, licencijų ar susitarimų reikėtų tokiam sprendimui įgyvendinti.

5. Naudotojo sąsajos reikalavimai
5.1. Šiame skyriuje nustatyti naudotojo sąsajos reikalavimai taikomi 4.1.1 papunktyje nurodytam DPPIS naudotojo sąsajos posistemiui, per kurį naudotojai vykdo pagrindines perspėjimo, administravimo, stebėsenos ir audito funkcijas.
5.2. Naudotojo sąsaja turi būti pasiekiama per interneto naršyklę.
5.3. Naudotojo sąsaja turi naudoti HTTPS protokolą.
5.4. DPPIS naudotojo sąsaja turi būti pritaikyta veikti ne mažiau kaip šiose gamintojo palaikomose aktualiose interneto naršyklėse:
5.4.1. Microsoft Edge – pagrindinė palaikoma naršyklė;
5.4.2. Google Chrome – papildoma palaikoma naršyklė veiklos tęstinumo ir suderinamumo tikslais.

DPPIS naudotojo sąsaja turi veikti su gamintojo palaikomomis aktualiomis stabiliomis naršyklių versijomis. DPPIS negali reikalauti pasenusių, gamintojo nebepalaikomų naršyklių, naršyklės įskiepių, papildinių ar komponentų, kurie mažintų darbo vietų kibernetinį saugumą.

5.5. Naudotojo sąsaja turi būti pritaikyta patogiam darbui:
5.5.1. stacionariame kompiuteryje;
5.5.2. nešiojamajame kompiuteryje;
5.5.3. planšetėje.
5.6. Naudotojo sąsaja turi leisti:
5.6.1. kurti naują perspėjimo įvykį;
5.6.2. pasirinkti incidento tipą;
5.6.3. pasirinkti perspėjimo teritoriją;
5.6.4. pasirinkti perspėjimo sirenomis pranešimo tipą (1 iš 8 pranešimų); 
5.6.5. pasirinkti vieną ar kelis perspėjimo kanalus;
5.6.6. formuoti perspėjimo pranešimą, įskaitant pranešimo tekstą, kalbą, prioritetą, pavojingumo lygį, galiojimo laiką ir kitus konkrečiam kanalui taikomus parametrus;
5.6.7. kurti, redaguoti ir naudoti perspėjimo tekstų šablonus;
5.6.8. įkelti, saugoti, pasirinkti, peržiūrėti / perklausyti ir naudoti garso įrašus, skirtus perspėjimo pranešimų perdavimui per LRT FM radijo ir LRT DVB-T televizijos perspėjimo žinučių siuntimo įrangą, jeigu toks funkcionalumas taikomas pagal konkretaus kanalo technines sąlygas;
5.6.9. perduoti pasirinktus garso įrašus į atitinkamą perspėjimo žinučių siuntimo įrangą pagal su Perkančiąja organizacija ir transliuotoju suderintą techninę sąsają.
5.6.10. peržiūrėti ir validuoti parengtą perspėjimo pranešimą prieš jo patvirtinimą ir siuntimą;
5.6.11. aktyvuoti perspėjimą nedelsiant arba suplanuotu laiku;
5.6.12. stebėti perspėjimo eigą realiuoju laiku;
5.6.13. gauti techninę ir rezultatų informaciją iš visų prijungtų kanalų;
5.6.14. stabdyti, nutraukti arba atšaukti perspėjimą, jei konkretus kanalas tai palaiko;
5.6.15. matyti perspėjimų istoriją ir audito įrašus pagal suteiktas teises.

5.7. Naudotojo sąsaja turi leisti viename lange arba vienoje sesijoje valdyti kelis kanalus ir matyti bendrą perspėjimo situacijos vaizdą.
5.8. Naudotojo sąsaja turi leisti perspėjimo pranešimą rengti nuosekliai, žingsnis po žingsnio, pateikiant pranešimo peržiūrą prieš patvirtinimą, galimybę grįžti į ankstesnius žingsnius ir koreguoti pranešimą iki jo išsiuntimo.
5.9. DPPIS turi leisti išsaugoti parengtą, bet dar neišsiųstą perspėjimo pranešimą ir vėliau tęsti jo rengimą arba pateikti tvirtinimui.
5.10. Naudotojo sąsaja turi palaikyti perspėjimo pranešimų tvirtinimo darbo eigas: atsakingas naudotojas tame pačiame sąsajos lange turi galėti peržiūrėti pranešimo tekstą, teritoriją, kanalus, laiką ir kitus parametrus, pranešimą patvirtinti arba atmesti, o atmetimo atveju pridėti komentarą.
5.11. Naudotojo sąsajoje turi būti galima filtruoti ir ieškoti perspėjimo pranešimų pagal sukūrimo ir (ar) siuntimo laiką, pranešimo autorių, pranešimo tipą, būseną, perspėjimo teritoriją ir kitus sistemoje tvarkomus parametrus.
5.12. Naudotojo sąsajos našumo tikslai esant maksimaliai numatytai apkrovai: sąrašo ar įrašo lango atvaizdavimas - ne ilgiau kaip 2 sekundės, pakeitimų išsaugojimas - ne ilgiau kaip 5 sekundės, paieška / filtravimas - ne ilgiau kaip 10 sekundžių, ataskaitos suformavimas - ne ilgiau kaip 20 sekundžių, jei konkrečios ataskaitos apimtis ir duomenų kiekis nelemia objektyviai ilgesnio vykdymo laiko.
5.13. Tiekėjas privalo atlikti DPPIS naudotojo sąsajos suderinamumo testavimą su 5.4 papunktyje nurodytomis naršyklėmis ir pateikti testavimo rezultatus priėmimo metu.

5.14. DPPIS naudotojo sąsaja turi būti pateikiama lietuvių kalba. Tiekėjas gali papildomai siūlyti anglų kalbos naudotojo sąsają, tačiau visos pagrindinės perspėjimo, administravimo, stebėsenos ir audito funkcijos privalo būti prieinamos lietuvių kalba.

6. Korinio transliavimo (Cell Broadcast / EU-Alert) reikalavimai
6.1. Bendrieji reikalavimai
6.1.1. Tiekėjas privalo įdiegti pilną Cell Broadcast funkcionalumą, įdiegti Cell Broadcast Entity (CBE) ir Cell Broadcast Center (CBC) komponentus.
6.1.2. DPPIS turi veikti 2G, 4G, 5G ir, jeigu VJTRO infrastruktūroje eksploatuojamos, kitose Cell Broadcast / Public Warning System palaikančiose mobiliojo ryšio technologijose tiek, kiek šie tinklai eksploatuojami VJTRO infrastruktūroje ir palaiko atitinkamas Cell Broadcast / EU-Alert sąsajas.
6.1.3. DPPIS turi būti suderinama su EU-Alert funkcionalumu ir operatorių tinklų sąsajomis.
6.1.4. DPPIS turi leisti pasirinkti perspėjimo teritoriją pagal administracinius teritorinius vienetus, pažymėtą teritoriją žemėlapyje arba iš anksto išsaugotas zonas.
6.1.5. DPPIS turi sudaryti galimybę rengti, redaguoti, saugoti, peržiūrėti ir siųsti perspėjimo pranešimų tekstus keliomis kalbomis. DPPIS turi palaikyti perspėjimo pranešimų tekstus ne mažiau kaip lietuvių ir anglų kalbomis, taip pat turi sudaryti galimybę konfigūruoti ir naudoti kitas Europos Sąjungos (kaip min. lenkų - PL, latvių - LV, vokiečių - DE, prancūzų - FR, ispanų - ES) oficialiąsias kalbas. Taip pat turi būt palaikoma rusų – RU kalba.
6.1.6. DPPIS turi sudaryti galimybę tam pačiam perspėjimo įvykiui parengti kelių kalbų pranešimo versijas, jas peržiūrėti, validuoti ir perduoti į pasirinktus perspėjimo kanalus, jeigu atitinkamas perspėjimo kanalas palaiko daugiakalbių pranešimų perdavimą. DPPIS turi užtikrinti lietuviškų ir kitų ES kalbų specialiųjų simbolių, diakritinių ženklų ir Unicode / UTF-8 simbolių koduotės palaikymą.
6.1.7. DPPIS Cell Broadcast / EU-Alert funkcionalumui įgyvendinti neturi būti naudojami, saugomi ar tvarkomi VJTRO abonentų numeriai (MSISDN). Cell Broadcast / EU-Alert pranešimai turi būti siunčiami teritoriniu principu, naudojant celių, celių grupių, geografinės teritorijos, administracinių vienetų ar kitų su VJTRO suderintų teritorinio adresavimo parametrų informaciją.

6.2. CBE funkcionalumas
6.2.1. CBE komponentas turi:
6.2.1.1.priimti per DPPIS naudotojo sąsajos posistemį suformuotą ir patvirtintą Cell Broadcast / EU-Alert perspėjimo pranešimą bei jo siuntimo parametrus;
6.2.1.2. susieti pranešimą su geografinėmis zonomis;
6.2.1.3. apdoroti pranešimo siuntimo parametrus;
6.2.1.4. perduoti pranešimą CBC komponentui;
6.2.1.5. priimti iš CBC komponento informaciją apie siuntimo eigą ir rezultatą;
6.2.1.6. perduoti rezultatų informaciją į naudotojo sąsają.
6.3. CBC funkcionalumas
6.3.1. CBC komponentas turi užtikrinti Cell Broadcast / EU-Alert pranešimų perdavimą į VJTRO tinklus pagal 3GPP / ETSI reikalavimus ir konkrečių VJTRO technines sąlygas:
6.3.1.1. perduoti perspėjimo pranešimus į operatorių tinklus;
6.3.1.2. palaikyti sąsajas su operatorių tinklų elementais;
6.3.1.3. valdyti operatorių celių ir celių grupių informaciją;
6.3.1.4. gauti techninę ir rezultatų informaciją apie pranešimų transliavimą;
6.3.1.5. užtikrinti perspėjimo pranešimų siuntimą ne tik per CBE, bet, jei reikia architektūriškai, ir tiesioginiu CBC valdymo režimu.
6.3.2. CBC gali būti realizuojamas kaip centralizuotas CBC sprendimas, atskiros CBC instancijos, dedikuoti CBC komponentai arba kitas lygiavertis architektūrinis sprendimas, jeigu jis užtikrina visų techninėje specifikacijoje nustatytų funkcinių, saugumo, patikimumo, veiklos tęstinumo, audito ir integracinių reikalavimų įgyvendinimą.
6.3.3. Jeigu naudojamas centralizuotas CBC sprendimas, jis turi užtikrinti:
6.3.3.1. atskirą loginį pranešimų maršrutizavimą kiekvienam VJTRO;
6.3.3.2. atskiras saugias sąsajas su kiekvieno VJTRO tinklu;
6.3.3.3. kiekvieno VJTRO sąsajų ir techninių parametrų konfigūravimą;
6.3.3.4. kiekvienam VJTRO perduotų pranešimų būsenų, klaidų ir rezultatų registravimą;
6.3.3.5. galimybę atskirai stebėti ir audituoti pranešimų perdavimą kiekvienam VJTRO;
6.3.3.6. gedimų izoliavimą taip, kad vieno VJTRO sąsajos sutrikimas neturėtų įtakos pranešimų perdavimui kitiems VJTRO;
6.3.3.7. saugų autentifikavimą, autorizavimą, šifruotą ryšį ir veiksmų žurnalizavimą;
6.3.3.8. aukšto prieinamumo ir rezervavimo priemones pagal DPPIS veiklos tęstinumo reikalavimus.
6.3.4. Tiekėjas techniniame pasiūlyme turi aprašyti siūlomą CBC realizavimo architektūrą, nurodydamas, ar CBC bus centralizuotas, dedikuotas kiekvienam VJTRO, realizuojamas kaip kelios instancijos, ar taikomas kitas sprendimas, taip pat pagrįsti, kaip bus užtikrintas suderinamumas su visais VJTRO.
6.3.5. CBC funkcionalumas turi užtikrinti pranešimų perdavimą į VJTRO tinklus pagal teritorinio adresavimo parametrus. CBC / DPPIS neturi reikalauti iš VJTRO abonentų MSISDN sąrašų Cell Broadcast / EU-Alert pranešimų siuntimui.

6.4. Geografinis adresavimas
6.4.1. DPPIS turi leisti pasirinkti perspėjimo teritoriją ne mažiau kaip šiais būdais:
6.4.1.1. pagal administracinius vienetus;
6.4.1.2. pagal naudotojo pažymėtą geografinę teritoriją žemėlapyje;
6.4.1.3. pagal iš anksto išsaugotas zonas;
6.4.1.4. arba kitus su VJTRO suderintus teritorinio adresavimo parametrus.

6.4.2. DPPIS turi vizualiai atvaizduoti pasirinktą perspėjimo teritoriją skaitmeniniame žemėlapyje.
6.4.3. Cell Broadcast / EU-Alert pranešimų atveju DPPIS / CBC turi perduoti pranešimus į VJTRO tinklus pagal teritorinio adresavimo parametrus, nenaudojant ir netvarkant abonentų numerių (MSISDN).
6.4.4. SMS arba LB-SMS (jei įsigyjama) pranešimų atveju, abonentų, esančių pasirinktoje teritorijoje, nustatymas pagal 2G, 4G, 5G ar kitų tinklų duomenis turi būti atliekamas VJTRO infrastruktūroje pagal konkretaus VJTRO technines galimybes. Tiekėjas kartu su Perkančiąja organizacija ir VJTRO projekto vykdymo metu turi suderinti konkrečias technines sąsajas, duomenų mainų formatą, teritorinio adresavimo parametrus, rezultatų pateikimo būdą ir atsakomybių ribas.

6.5. Pranešimų valdymas
6.5.1. DPPIS turi leisti:
6.5.1.1. kurti naujus CB perspėjimo pranešimus;
6.5.1.2. naudoti iš anksto parengtus pranešimų šablonus;
6.5.1.3. redaguoti pranešimo tekstą prieš siuntimą;
6.5.1.4. nustatyti perspėjimo pradžios ir pabaigos laiką;
6.5.1.5. matyti realiuoju laiku transliuojamų pranešimų sąrašą;
6.5.1.6. matyti parengtų transliuoti pranešimų sąrašą;
6.5.1.7. matyti baigtų transliuoti pranešimų sąrašą;
6.5.1.8. matyti sėkmingo ar nesėkmingo siuntimo informaciją.
6.6. Našumo reikalavimai
6.6.1. DPPIS turi užtikrinti, kad Cell Broadcast / EU-Alert pranešimo perdavimas iš DPPIS / CBC į VJTRO integracinę sąsają būtų inicijuotas ne vėliau kaip per 60 sekundžių nuo momento, kai naudotojas sistemoje patvirtina perspėjimo siuntimą, jeigu VJTRO integracinė sąsaja tuo metu yra pasiekiama ir veikia pagal suderintas technines sąlygas. Faktinis pranešimo transliavimas mobiliojo ryšio tinkle priklauso nuo VJTRO tinklo techninių galimybių ir nėra vien DPPIS tiekėjo kontroliuojamas.
6.6.2. DPPIS turi registruoti bent šiuos proceso duomenis:
6.6.2.1. perspėjimo sukūrimo laiką;
6.6.2.2. siuntimo inicijavimo laiką;
6.6.2.3. siuntimo pabaigos ar būsenos atnaujinimo laiką;
6.6.2.4. pasirinktą teritoriją;
6.6.2.5. siuntimo rezultatą.
6.7. Cell Broadcast funkcionalumas turi būti įgyvendintas taip, kad būtų užtikrintas suderinamumas su Lietuvos viešųjų judriojo telefono ryšio operatorių naudojamais mobiliojo ryšio tinklais ir Cell Broadcast / Public Warning System (PWS) infrastruktūra.
Projektuojant ir įgyvendinant Cell Broadcast funkcionalumą turi būti vadovaujamasi šiomis techninėmis specifikacijomis arba lygiaverčiais reikalavimais:
6.7.1. ETSI TS 122 268 (3GPP TS 22.268) – viešojo perspėjimo sistemos (Public Warning System, PWS) funkcinius reikalavimus;
6.7.2. ETSI TS 123 041 (3GPP TS 23.041) – Cell Broadcast paslaugos (Cell Broadcast Service, CBS) techninio įgyvendinimo reikalavimus;
6.7.3. ETSI TS 102 900 – Europos viešojo perspėjimo sistemos (EU-Alert), naudojančios Cell Broadcast paslaugą, reikalavimus;
6.7.4. kai pagal VJTRO tinklo architektūrą naudojama LTE / EPC Cell Broadcast sąsaja – ETSI TS 129 168 (3GPP TS 29.168);
6.7.5. kai pagal VJTRO tinklo architektūrą naudojama 5G Core Cell Broadcast funkcija ir CBCF sąveika su AMF – ETSI TS 129 518 (3GPP TS 29.518).
Konkrečios integracijoms taikomos techninių specifikacijų versijos turi būti suderinamos su atitinkamo VJTRO naudojama tinklo architektūra ir integracinių sąsajų versijomis.
6.8. Lietuvos nacionalinio EU-Alert profilio parengimas ir suderinimas

6.8.1. Tiekėjas projekto vykdymo metu turi parengti Lietuvos nacionalinio EU-Alert profilio parametrų techninio aprašo projektą, vadovaudamasis aktualiais 3GPP / ETSI standartais, įskaitant ETSI TS 102 900, 3GPP TS 23.041 / ETSI TS 123 041, 3GPP TS 22.268 / ETSI TS 122 268 ir kitus taikomus Cell Broadcast / Public Warning System standartus.

6.8.2. Lietuvos nacionalinio EU-Alert profilio parametrų techniniame apraše turi būti nurodyta ne mažiau kaip: naudojami pranešimų tipai ir pavojaus lygiai, Message Identifier reikšmės, pranešimų kalbos, Data Coding Scheme / koduotės parametrai, pranešimo ilgio ir segmentavimo apribojimai, opt-out / opt-in taikymo principai, testinių pranešimų tipai, teritorinio adresavimo principai, pranešimų kartojimo ir galiojimo parametrai, atšaukimo / atnaujinimo principai, būsenų ir klaidų apdorojimas, audito ir saugumo reikalavimai.

6.8.3. Tiekėjas turi organizuoti profilio parametrų techninį suderinimą su Perkančiąja organizacija ir VJTRO. VJTRO dalyvavimas reikalingas siekiant įvertinti ir suderinti operatorių tinkluose palaikomus Message Identifier, Cell Broadcast / EU-Alert sąsajų parametrus, teritorinio adresavimo būdus, celių / celių grupių duomenis, technologijų palaikymą, testavimo scenarijus, būsenų ir klaidų grąžinimą bei kitus operatorių tinklų techninius apribojimus.

6.8.4. Galutinį Lietuvos nacionalinio EU-Alert profilio parametrų aprašą tvirtina Perkančioji organizacija. Tiekėjas nėra atsakingas už nacionalinių perspėjimo lygių, perspėjimo politikos, pranešimų tipų ar VJTRO tinklo techninių sąlygų nustatymą, tačiau yra atsakingas už patvirtinto profilio techninį įgyvendinimą, konfigūravimą, dokumentavimą, testavimą ir auditavimą DPPIS / CBC dalyje.

6.8.5. DPPIS turi sudaryti galimybę administruoti, keisti ir testinėje / priėmimo aplinkoje patikrinti Lietuvos nacionalinio EU-Alert profilio konfigūraciją, įskaitant Message Identifier, pranešimų tipus, kalbas, prioritetus, galiojimo laikus, kartojimo parametrus ir kitus su Perkančiąja organizacija bei VJTRO suderintus parametrus. Visi profilio konfigūracijos pakeitimai turi būti žurnalizuojami ir audituojami.

6.9. DPPIS turi tikrinti Cell Broadcast / EU-Alert pranešimo ilgį, simbolių koduotę, pranešimo puslapių skaičių ir kitus techninius parametrus pagal taikomus 3GPP / ETSI standartus ir VJTRO technines sąlygas. Vienas Cell Broadcast pranešimo puslapis turi būti laikomas 82 oktetų dydžio, o vienas Cell Broadcast pranešimas negali viršyti 15 puslapių, jeigu taikomi standartai arba VJTRO techninės sąlygos nenustato griežtesnių apribojimų.

6.10. DPPIS naudotojo sąsajoje turi būti aiškiai rodoma, kokia koduotė taikoma kiekvienai pranešimo kalbinei versijai, kiek simbolių panaudota, kiek simbolių dar galima įvesti, kiek Cell Broadcast puslapių sudarys pranešimas ir ar pranešimas atitinka pasirinktam kanalui taikomus techninius apribojimus.

6.11. DPPIS turi palaikyti ne mažiau kaip GSM 7-bit default alphabet ir UCS-2 / Unicode koduotes tiek, kiek jos taikomos Cell Broadcast / EU-Alert pranešimams pagal 3GPP / ETSI standartus ir VJTRO technines sąlygas. Lietuvių kalbos pranešimai su lietuviškomis raidėmis turi būti validuojami pagal UCS-2 / Unicode koduotės apribojimus, jeigu jų neįmanoma teisingai perduoti naudojant GSM 7-bit default alphabet.

6.12. DPPIS turi neleisti išsiųsti Cell Broadcast / EU-Alert pranešimo, jeigu pasirinktos kalbos pranešimo tekstas, koduotė, puslapių skaičius, kalbos parametrai ar kiti techniniai duomenys neatitinka 3GPP / ETSI standartų, Lietuvos nacionalinio EU-Alert profilio arba su VJTRO suderintų techninių sąlygų.

6.13. DPPIS turi palaikyti Cell Broadcast / EU-Alert pranešimų rengimą ir siuntimą keliomis kalbinėmis versijomis. Kiekviena kalbinė versija turi būti formuojama, validuojama, koduojama ir perduodama kaip atskiras Cell Broadcast / EU-Alert pranešimas arba kaip atskira pranešimo versija pagal Lietuvos nacionaliniame EU-Alert profilyje, 3GPP / ETSI standartuose ir su VJTRO suderintose techninėse sąlygose nustatytus Message Identifier, Data Coding Scheme, kalbos indikatoriaus, pranešimo tipo, prioriteto, galiojimo laiko, kartojimo ir teritorinio adresavimo parametrus.

6.14. DPPIS turi sudaryti galimybę tam pačiam perspėjimo įvykiui parengti kelias kalbines Cell Broadcast / EU-Alert pranešimo versijas, įskaitant ne mažiau kaip lietuvių ir anglų kalbas, ir kiekvienai kalbinei versijai atskirai tikrinti pranešimo ilgį, koduotę, puslapių skaičių, kalbos parametrus ir kitus techninius apribojimus.

6.15. DPPIS / CBC turi užtikrinti, kad vietinės kalbos ir papildomų kalbų Cell Broadcast / EU-Alert pranešimai būtų perduodami pagal Lietuvos nacionaliniame EU-Alert profilyje ir su VJTRO suderintose techninėse sąlygose nustatytą Message Identifier ir Data Coding Scheme naudojimo tvarką. DPPIS neturi spręsti naudotojo telefono kalbos - pranešimų atvaizdavimas naudotojo įrenginyje priklauso nuo UE palaikomų EU-Alert funkcijų, Message Identifier, Data Coding Scheme kalbos indikatoriaus, naudotojo / įrenginio nustatymų ir VJTRO tinklo konfigūracijos.

6.16. DPPIS turi palaikyti dvejetainio / 8-bit Cell Broadcast turinio siuntimą pagal taikomus 3GPP / ETSI standartus, Lietuvos nacionalinį EU-Alert profilį ir su VJTRO suderintas technines sąlygas.

6.17. DPPIS turi palaikyti perspėjimo pranešimų rengimą, tvirtinimą, siuntimą ir kartotinį siuntimą nedelsiant arba suplanuotu laiku, nurodant siuntimo dažnį, intervalą, pradžios ir pabaigos laiką, jei tai leidžia konkretaus kanalo techninės galimybės.
6.18. DPPIS turi palaikyti draudžiamų žodžių ar frazių sąrašą, kurio pagrindu būtų ribojamas neleistinų ar netinkamų formuluočių naudojimas perspėjimo pranešimų tekstuose.
6.19. Jei pranešimo perdavimas į CBC ar operatoriaus tinklą nepavyksta, DPPIS turi registruoti klaidą, pateikti naudotojui aiškų pranešimą ir sudaryti galimybę pakartotinai inicijuoti siuntimą rankiniu arba automatiniu būdu pagal suderintą konfigūraciją.
6.20. CBC komponentas turi gebėti konvertuoti DPPIS naudotojo pasirinktą perspėjimo teritoriją, įskaitant daugiakampius, celių sąrašus, celių grupes, bazinių stočių sąrašus ar visą tinklą, į konkrečių operatorių celių ir (ar) RAN įrenginių sąrašą pagal turimus mobiliojo ryšio bazinių stočių ir celių duomenis.
6.21. DPPIS turi palaikyti prioritetinių perspėjimo pranešimų apdorojimą taip, kad aukštesnio prioriteto pranešimai būtų perduodami pirmumo tvarka, o žemesnio prioriteto pranešimų vykdymas, jei būtina ir techniškai įmanoma, būtų pristabdomas ir vėliau atkuriamas.
6.22. CBC turi registruoti pranešimų būsenas ir jų pokyčius, įskaitant bent planuojama, pradedama, vykdoma, atšaukiama, baigta, praleista ar analogiškas būsenas, taip pat tinklo elementų būsenas, tokias kaip įjungta / išjungta, užrakinta / atrakinta ar kitos operatorių sąsajose taikomos būsenos.
6.23. CBC turi atsižvelgti į operatorių RAN techninius apribojimus ir celių apkrovą, įskaitant vienu metu galimų pranešimų celei ar tinklo elementui apribojimus, ir turi užtikrinti apsaugą nuo operatorių tinklo apkrovos ribų viršijimo.
6.24. DPPIS turi gauti, importuoti arba atnaujinti informaciją apie mobiliojo ryšio bazines stotis, celes ir RAN įrenginius, įskaitant jų koordinates, būseną, priklausomybę operatoriui, naudojimo ir operacinę būseną, kiek tai būtina perspėjimo teritorijos konvertavimui ir pranešimų siuntimo būsenai nustatyti.
6.25. Tiekėjas turi pateikti išsamų CBE-CBC sąsajos aprašą, įskaitant naudojamus protokolus, autentifikavimo ir autorizavimo mechanizmus, duomenų formatus, klaidų apdorojimą, pranešimo sukūrimo, pakeitimo, atšaukimo, būsenos užklausų, teritorijų ir tinklo pasiekiamumo užklausų veikimą.
6.26. DPPIS turi turėti galimybę išsiųsti Cell Broadcast / EU-Alert perspėjimo pranešimus mobiliojo ryšio tinklais tokiu pajėgumu, kad, jei tai techniškai įmanoma pagal operatorių tinklų galimybes ir naudojamus duomenis, 50 proc. tinklų celių būtų pasiekiami ne ilgiau kaip per 3 minutes, o 97 proc. tinklų celių - ne ilgiau kaip per 5 minutes nuo momento, kai naudotojas sistemoje patvirtina perspėjimo siuntimą.
6.27. Cell Broadcast / EU-Alert posistemis turi būti projektuojamas taip, kad bazinis pranešimų perdavimo pajėgumas būtų ne mažesnis kaip 1 pilnas Cell Broadcast / EU-Alert perspėjimo įvykis per minutę, kai pilnas perspėjimo įvykis apima ne mažiau kaip dvi kalbines pranešimo versijas – lietuvių ir anglų kalbomis. Tai reiškia, kad bazinis pajėgumas turi būti ne mažesnis kaip 2 Cell Broadcast / EU-Alert pranešimo versijos per minutę.

Šiame punkte Cell Broadcast / EU-Alert pranešimo versija laikoma atskira pranešimo transliavimo užduotis, turinti konkretų pranešimo turinį, kalbą, pranešimo tipą, Message Identifier arba kitą pagal Lietuvos nacionalinį EU-Alert profilį taikomą identifikatorių, teritoriją, galiojimo laiką, kartojimo parametrus ir kitus siuntimo parametrus.
Kelios to paties perspėjimo įvykio kalbinės versijos laikomos atskiromis Cell Broadcast / EU-Alert pranešimo versijomis. To paties pranešimo versijos perdavimas keliems VJTRO laikomas tos pačios pranešimo versijos perdavimu į pasirinktus VJTRO, tačiau Tiekėjas turi užtikrinti, kad nustatytas pajėgumas būtų pasiekiamas perduodant pranešimus visiems pirkimo dokumentuose numatytiems VJTRO.

Cell Broadcast / EU-Alert posistemis turi turėti galimybę būti išplėstas iki ne mažiau kaip 5 Cell Broadcast / EU-Alert pranešimo versijų per minutę, jeigu tai suderinama su VJTRO tinklų ir integracinių sąsajų techninėmis galimybėmis. Tiekėjas pasiūlyme turi nurodyti maksimalų siūlomo sprendimo pranešimų perdavimo pajėgumą, pajėgumo plėtros technines ir licencines sąlygas, eilių valdymo, prioritetinių pranešimų apdorojimo ir pranešimų perdavimo į VJTRO sąsajas principus.

Priėmimo testavimo metu turi būti patikrinta, kad DPPIS / CBC baziniu pajėgumu gali per ne ilgesnį kaip 1 minutės laikotarpį parengti, suvaliduoti, inicijuoti ir perduoti į visų VJTRO integracines sąsajas ne mažiau kaip vieną perspėjimo įvykį, apimantį lietuvių ir anglų kalbines Cell Broadcast / EU-Alert pranešimo versijas.

6.28. DPPIS / CBC turi gauti, saugoti ir atvaizduoti VJTRO pateikiamas celių, celių grupių, bazinių stočių ir RAN įrenginių būsenas, kiek tokios būsenos yra pateikiamos per VJTRO technines sąsajas, įskaitant naudojimo būseną, administracinę būseną, operacinę būseną, prieinamumą, apkrovą, ryšio būseną ir kitus su VJTRO suderintus parametrus.

6.29. DPPIS / CBC turi registruoti ir apdoroti CBC–RAN sąsajos ir VJTRO tinklo klaidas, įskaitant konfigūracijos klaidas, ryšio klaidas, RAN klaidų pranešimus, pranešimo atmetimą, dalinį perdavimą, būsenos negavimą ir kitus su VJTRO suderintus klaidų tipus.

6.30. Naudotojo sąsajoje turi būti aiškiai atvaizduojama, ar pranešimo neperdavimo arba dalinio perdavimo priežastis susijusi su DPPIS / CBC, VJTRO integracine sąsaja, VJTRO tinklo elementu, teritorinio adresavimo duomenimis ar kita nustatyta priežastimi, jeigu tokia informacija gaunama.


7. SMS reikalavimai

7.1. SMS funkcionalumas

7.1.1. DPPIS turi turėti pilnai įdiegtą SMS pranešimų siuntimo funkcionalumą, skirtą perspėjimo ir informacinių pranešimų siuntimui į iš anksto žinomus, DPPIS įvestus, importuotus arba per integracines sąsajas pateiktus gavėjų telefono numerius ir (ar) gavėjų grupes.

7.1.2. SMS funkcionalumas turi būti atskiras nuo LB-SMS funkcionalumo. SMS funkcionalumas nereiškia teritoriniu pagrindu atliekamos VJTRO abonentų atrankos pagal jų buvimo vietą.

7.1.3. DPPIS turi leisti:
7.1.3.1. sukurti SMS perspėjimo ar informacinį pranešimą;
7.1.3.2. naudoti SMS pranešimų šablonus;
7.1.3.3. pasirinkti vieną ar kelis gavėjų telefono numerius;
7.1.3.4. pasirinkti iš anksto sudarytas gavėjų grupes;
7.1.3.5. importuoti gavėjų telefono numerių sąrašus iš CSV, XLSX arba lygiaverčio su Perkančiąja organizacija suderinto formato;
7.1.3.6. siųsti SMS pranešimą nedelsiant arba suplanuotu laiku;
7.1.3.7. matyti SMS pranešimo siuntimo būseną;
7.1.3.8. gauti ir registruoti siuntimo klaidas, pristatymo būsenas ir kitus SMS siuntimo rezultatus, jeigu juos pateikia SMS paslaugos teikėjas arba naudojama SMS sąsaja;
7.1.3.9. pakartotinai inicijuoti SMS siuntimą nepavykus pranešimo perdavimui;
7.1.3.10. registruoti SMS siuntimo veiksmus audito žurnaluose.

7.1.4. DPPIS SMS funkcionalumas turi palaikyti lietuviškus simbolius, Unicode / UTF-8 koduotę arba kitą SMS perdavimui taikomą simbolių koduotę, taip pat turi aiškiai atvaizduoti naudotojui, kiek SMS dalių sudarys rengiamas pranešimas, jeigu dėl pranešimo ilgio ar simbolių koduotės SMS pranešimas skaidomas į kelias dalis.

7.1.5. SMS funkcionalumas turi būti integruotas su DPPIS perspėjimo įvykio, kanalų parinkimo, pranešimų šablonų, siuntimo būsenų, klaidų, audito ir ataskaitų logika taip, kad naudotojas galėtų tą patį perspėjimo įvykį siųsti SMS ir kitais pasirinktais perspėjimo kanalais.

7.1.6. SMS pranešimų siuntimas turi būti realizuojamas per dokumentuotą SMS siuntimo sąsają, SMS paslaugos teikėjo API, SMPP, HTTPS REST API arba kitą su Perkančiąja organizacija suderintą techninį sprendimą.

7.1.7. Tiekėjas pasiūlyme turi aiškiai nurodyti, kaip bus realizuojamas SMS siuntimas, kokios SMS siuntimo sąsajos, paslaugos, licencijos, techniniai komponentai, konfigūracija ir, jeigu taikoma, papildomi SMS siuntimo kaštai yra reikalingi pilnam SMS funkcionalumui įgyvendinti.

7.1.8. Jeigu SMS pranešimų perdavimui reikalinga atskira SMS paslaugų teikėjo sutartis, SMS srauto įkainiai, SMSC prieiga, operatoriaus sąsaja ar kita trečiosios šalies paslauga, Tiekėjas turi tai aiškiai nurodyti pasiūlyme, aprašydamas, kurią dalį užtikrina Tiekėjas, o kurią dalį turi užtikrinti Perkančioji organizacija.

7.1.9. DPPIS tvarkomi SMS gavėjų telefono numeriai laikomi asmens duomenimis, jeigu pagal taikomus teisės aktus jie leidžia identifikuoti asmenį. DPPIS turi užtikrinti tokių duomenų tvarkymą pagal taikomus asmens duomenų apsaugos, prieigos kontrolės, žurnalizavimo, saugojimo ir ištrynimo reikalavimus.

7.1.10. DPPIS turi registruoti SMS pranešimų:
7.1.10.1. sukūrimo laiką;
7.1.10.2. siuntimo inicijavimo laiką;
7.1.10.3. gavėjų arba gavėjų grupių pasirinkimą;
7.1.10.4. siuntimo būseną;
7.1.10.5. pristatymo būseną, jeigu ji gaunama;
7.1.10.6. klaidas, jeigu jos gaunamos;
7.1.10.7. naudotojo veiksmus.

7.2. SMS funkcionalumas turi būti dokumentuotas, įskaitant naudotojo veiksmus, administravimo parametrus, integracines sąsajas, klaidų apdorojimą, būsenų reikšmes, žurnalizavimą ir testavimo scenarijus.

8. Sirenų valdymo reikalavimai
8.1. DPPIS turi būti integruota su PAGD naudojama sirenų valdymo platforma per dokumentuotą integracinę sąsają / API. DPPIS turi užtikrinti sirenų valdymą per DPPIS naudotojo sąsają, tačiau šis reikalavimas nereiškia, kad DPPIS turi pakeisti visas esamos sirenų valdymo platformos techninio administravimo, konfigūravimo, priežiūros ar gamintojo diagnostikos funkcijas. Sirenų valdymo platformos techninės ir programinė įrangos techninis aprašymas pateiktas priede Nr.2.
8.2. DPPIS sirenų valdymo integracija turi užtikrinti šias funkcijas tiek, kiek jas palaiko PAGD naudojamos sirenų valdymo platformos API ir prijungta sirenų įranga:
8.2.1. sirenos tono / signalo pasirinkimą;
8.2.2. vienos sirenos, sirenų grupės, pasirinktos teritorijos sirenų arba visų sirenų aktyvavimą;
8.2.3. sirenų aktyvavimo išjungimą arba nutraukimą;
8.2.4. sirenos techninės būsenos gavimą;
8.2.5. aktyvavimo, išjungimo, techninės būsenos gavimo rezultatų registravimą DPPIS.

8.3. DPPIS turi leisti valdyti sirenas šiais lygiais tiek, kiek tai palaiko sirenų valdymo platforma ir DPPIS turimi sirenų grupavimo / teritorinio pasirinkimo duomenys:
8.3.1. vieną sireną;
8.3.2. sirenų grupę;
8.3.3. visas sirenas pasirinktoje teritorijoje;
8.3.4. visas sirenas nacionaliniu mastu, jeigu naudotojui tokia teisė suteikta.

8.4. DPPIS turi kaupti sirenų valdymui būtinus duomenis, įskaitant:
8.4.1. sirenos adresą;
8.4.2. koordinates;
8.4.3. garso sklaidos spindulį;
8.4.4. potencialiai perspėjamų gyventojų skaičių;
8.4.5. techninę būseną;
8.4.6. aktyvavimo istoriją.
8.5. DPPIS tiekėjas yra atsakingas už DPPIS pusės integracijos su sirenų valdymo platforma sukūrimą, konfigūravimą, testavimą, dokumentavimą, klaidų apdorojimą, rezultatų atvaizdavimą ir veiksmų auditavimą.
8.6. Esamos sirenų valdymo platformos, jos API, lauko įrangos ir konkrečių sirenų techninių funkcijų palaikymas užtikrinamas pagal esamos sirenų valdymo platformos technines galimybes. Jeigu reikalinga esamos sirenų valdymo platformos, jos API ar lauko įrangos modernizacija, kuri nėra aiškiai nurodyta kaip DPPIS tiekėjo pareiga, tokia modernizacija nelaikoma DPPIS tiekėjo atsakomybe.
8.7. Perkančioji organizacija arba jos įgalioti subjektai pirkimo metu / projekto vykdymo metu pateikia tiekėjui sirenų valdymo platformos API dokumentaciją, testavimui reikalingą prieigą, sirenų sąrašą, koordinates, grupavimo / teritorinio priskyrimo duomenis, techninių būsenų kodus ir kitą integracijai būtiną informaciją, kiek tokia informacija yra prieinama Perkančiajai organizacijai.

9. Nacionalinio transliuotojo LRT FM radijo ir LRT DVB-T televizijos integracijos reikalavimai
9.1. TV integracija
9.1.1. DPPIS turi būti integruota su LRT skaitmeninės antžeminės televizijos DVB-T programų formavimo ir transliavimo / perspėjimo žinučių įterpimo technine ir programine įranga ir leisti pasirinkti arba formuoti tekstinį bei garso perspėjimo pranešimą, aktyvuoti pranešimo rodymą / transliavimą, nutraukti pranešimo rodymą / transliavimą ir gauti techninę būseną. TV transliavimo techninės ir programinės įrangos techninis aprašymas pateiktas priede Nr. 3.

9.1.2. TV integracija turi leisti:
9.1.2.1. pasirinkti arba formuoti tekstinį pranešimą;
9.1.2.2. rodyti tekstinį perspėjimo pranešimą kaip bėgančią eilutę ekrano apačioje arba viršuje ir, jeigu taikoma, rodyti logotipą, vaizdo vinjetę arba kitą su Perkančiąja organizacija suderintą vizualinį elementą kaip ekrano užsklandą / overlay;
9.1.2.3. aktyvuoti pranešimo rodymą;
9.1.2.4. nutraukti pranešimo rodymą;
9.1.2.5. matyti techninę būseną;
9.1.2.6. registruoti aktyvavimo rezultatą;
9.1.2.7. perduoti garso įrašą į perspėjimo žinučių siuntimo LRT DVB-T tinklu įrangą atskiru UDP kanalu arba kitu su Perkančiąja organizacija ir transliuotoju suderintu techniniu perdavimo būdu, jeigu garso įrašai nėra perduodami CAP protokolu.

9.2. Radijo integracija
9.2.1. DPPIS turi būti integruota su LRT FM radijo programų formavimo ir transliavimo / perspėjimo žinučių įterpimo technine ir programine įranga ir leisti pasirinkti arba formuoti garsinį perspėjimo pranešimą, aktyvuoti transliaciją, nutraukti transliaciją ir gauti techninę būseną. Radijo transliavimo techninės ir programinės įrangos techninis aprašymas pateiktas priede Nr. 3.

9.2.2. Radijo integracija turi leisti:
9.2.2.1. pasirinkti arba formuoti garsinį perspėjimo pranešimą;
9.2.2.2. aktyvuoti transliaciją;
9.2.2.3. nutraukti transliaciją;
9.2.2.4. matyti techninę būseną;
9.2.2.5. registruoti transliacijos rezultatą.
9.2.2.6. perduoti garso įrašą į perspėjimo žinučių siuntimo LRT FM tinklais įrangą atskiru UDP kanalu arba kitu su Perkančiąja organizacija ir transliuotoju suderintu techniniu perdavimo būdu, jeigu garso įrašai nėra perduodami CAP protokolu.

9.3. DPPIS turi registruoti TV ir radijo kanalų:
9.3.1. aktyvavimo laiką;
9.3.2. pabaigos laiką;
9.3.3. pasirinktą pranešimą;
9.3.4. pasirinktą transliavimo kanalą;
9.3.5. aktyvavimo rezultatą.

9.4. DPPIS turi palaikyti perspėjimo pranešimų formavimą ir perdavimą pagal CAP 1.2 arba lygiavertį aktualų standartizuotą perspėjimo pranešimų formatą.
9.5. DPPIS integracija su nacionalinio radijo ir televizijos transliuotojo TV vaizdo / teksto ir radijo garso įterpimo įranga turi būti įgyvendinama pagal su Perkančiąja organizacija ir transliuotoju suderintas technines sąlygas. Integracija gali būti realizuojama tiesiogiai per CAP 1.2 sąsają, jeigu ją palaiko transliuotojo įranga, arba per integracinę / tarpinę sąsają, jeigu transliuotojo įranga naudoja kitą techninį formatą ar protokolą.
9.6. Tiekėjas turi užtikrinti, kad DPPIS galėtų perduoti transliuotojo integracijai ne mažiau kaip šiuos duomenis: perspėjimo pranešimo tekstą, kalbą, pranešimo tipą, prioritetą, galiojimo laiką, teritoriją, siuntimo pradžios ir pabaigos laiką, atšaukimo / atnaujinimo požymį ir kitus su transliuotoju suderintus parametrus.
9.7. DPPIS turi registruoti pranešimo perdavimo į transliuotojo sąsają būseną, klaidas, atsakymus, perdavimo laiką ir naudotojų veiksmus audito žurnaluose.
9.8. DPPIS integracija su LRT FM radijo ir LRT DVB-T televizijos perspėjimo žinučių siuntimo įranga turi palaikyti pagrindinių ir, jeigu transliuotojo infrastruktūroje numatyta, atsarginių / DRP integracijos taškų konfigūravimą.

9.9. Jeigu LRT radijo ar televizijos programų siuntimas paslaugų atkūrimo atveju vykdomas iš atsarginių / DRP taškų, DPPIS turi turėti galimybę perduoti perspėjimo pranešimus ir susijusius garso / teksto / vaizdo duomenis į tokius atsarginius taškus pagal transliuotojo ir transliavimo paslaugų tiekėjo pateiktas technines sąlygas.

9.10. Tiekėjas techniniame pasiūlyme turi aprašyti, kaip DPPIS pusėje būtų konfigūruojami pagrindiniai ir atsarginiai LRT FM / DVB-T integracijos taškai, kaip būtų registruojamos perdavimo būsenos, klaidos ir kaip būtų atliekamas persijungimas arba alternatyvaus taško pasirinkimas.

10. Mobiliosios aplikacijos reikalavimai
10.1. DPPIS turi būti integruota su LT72 mobiliąja aplikacija (iOS: https://apps.apple.com/lt/app/lt72/id6739331942, Android: https://play.google.com/store/apps/details?id=com.lt_72.pagd) arba jos serverine dalimi per dokumentuotą integracinę sąsają / API arba kitą su Perkančiąja organizacija suderintą techninį sprendimą, kad DPPIS parengti ir patvirtinti perspėjimo pranešimai galėtų būti perduodami LT72 mobiliosios aplikacijos naudotojams.
10.1.1. DPPIS integracija su LT72 mobiliąja aplikacija turi sudaryti galimybę perduoti perspėjimo ir informacinius pranešimus, susietus su konkrečia įvykio / perspėjimo teritorija.
10.1.2. DPPIS turi perduoti LT72 mobiliajai aplikacijai / mobiliosios aplikacijos integracinei sąsajai ne mažiau kaip šiuos perspėjimo pranešimo duomenis:
1. perspėjimo pranešimo identifikatorių;
2. pranešimo tipą;
3. prioritetą / pavojingumo lygį;
4. pranešimo tekstą;
5. pranešimo kalbą;
6. perspėjimo teritoriją arba geografinę zoną;
7. administracinius vienetus, jeigu taikoma;
8. pranešimo galiojimo pradžios ir pabaigos laiką;
9. pranešimo atnaujinimo, atšaukimo arba pakartotinio siuntimo požymį;
10. nuorodas į papildomą informaciją, jeigu taikoma;
11. kitus su Perkančiąja organizacija suderintus parametrus.

10.1.3. Perspėjimo teritorija LT72 mobiliosios aplikacijos integracijai turi būti perduodama vienu ar keliais su Perkančiąja organizacija suderintais būdais: administracinio vieneto kodu, koordinačių taškais, poligonu, apskritimu, GeoJSON, CAP 1.2 area elementais arba kitu suderintu teritorinio aprašymo formatu.
10.1.4. DPPIS neturi kaupti, saugoti ar administruoti LT72 mobiliosios aplikacijos naudotojų buvimo vietos duomenų, judėjimo istorijos, įrenginių identifikatorių, push notification žetonų ar naudotojų profilių, jeigu toks tvarkymas nėra atskirai aiškiai numatytas pirkimo dokumentuose ir teisiškai pagrįstas.
10.1.5. LT72 mobiliosios aplikacijos naudotojams aktualios teritorijos nustatymas, naudotojų segmentavimas ir pranešimų pristatymas mobiliųjų aplikacijų naudotojams turi būti atliekamas LT72 mobiliosios aplikacijos arba jos serverinės dalies priemonėmis pagal LT72 aplikacijos technines galimybes, naudotojų suteiktus leidimus ir taikomus asmens duomenų apsaugos reikalavimus.
10.1.6. DPPIS turi registruoti pranešimo perdavimo LT72 integracinei sąsajai faktą, laiką, būseną, klaidas, sąsajos atsakymus ir naudotojų veiksmus audito žurnaluose.
10.1.7. DPPIS turi užtikrinti saugų duomenų perdavimą LT72 mobiliosios aplikacijos sąsajai, taikant šifruotą ryšį, autentifikavimo / autorizavimo priemones, prieigų kontrolę ir veiksmų žurnalizavimą.
10.1.8. DPPIS tiekėjas yra atsakingas už DPPIS pusės integracijos sukūrimą, konfigūravimą, testavimą, dokumentavimą, klaidų apdorojimą, rezultatų atvaizdavimą ir auditavimą.

10.1.9. LT72 mobiliosios aplikacijos, jos serverinės dalies, pranešimų išsiuntimo mechanizmo, push notification paslaugų ar kitų LT72 komponentų pakeitimai, modernizavimas arba papildomų licencijų įsigijimas nėra laikomi DPPIS tiekėjo atsakomybe, jeigu tokie darbai nėra aiškiai nurodyti kaip DPPIS pirkimo objekto dalis.
10.1.10.  DPPIS turi būti numatyta galimybė integruotis su LT72 mobiliąja aplikacija.
Tiekėjas turi įvertinti DPPIS pusėje reikalingo integracinio funkcionalumo sukūrimą, apimantį:
1. perspėjimo pranešimo ir su juo susijusių metaduomenų perdavimą LT72 mobiliajai aplikacijai;
2. perspėjimo teritorijos ir kitų perspėjimo pranešimui reikalingų atributų perdavimą;
3. perdavimo rezultato ir, jeigu tokia informacija teikiama LT72 sąsajoje, pranešimo būsenos gavimą;
4. integracijos autentifikavimo ir autorizavimo mechanizmų įgyvendinimą;
5. duomenų mainų klaidų apdorojimą ir registravimą;
6. integracijos konfigūravimą, testavimą ir dokumentavimą.
Pirkimo paskelbimo metu LT72 mobiliosios aplikacijos integracinės sąsajos techninė dokumentacija nėra parengta.
Detalūs LT72 integracinės sąsajos techniniai parametrai, duomenų struktūros, konkretūs sąsajos metodai, autentifikavimo mechanizmai ir testavimo prieigos, Tiekėjui bus pateikiami Sutarties vykdymo  metu.

11. Interneto svetainės ir socialinių tinklų reikalavimai
11.1. Interneto svetainė
11.1.1. Tiekėjas turi sukurti, įdiegti, sukonfigūruoti ir pateikti DPPIS interneto svetainę / viešo perspėjimo ir informacinių pranešimų publikavimo komponentą, kuriame būtų viešai skelbiami DPPIS parengti, patvirtinti, atnaujinti ir (ar) atšaukti perspėjimo bei informaciniai pranešimai.
Interneto svetainė / viešo publikavimo komponentas turi būti integruotas su DPPIS taip, kad DPPIS naudotojo sąsajoje parengti ir patvirtinti pranešimai galėtų būti automatiškai arba naudotojo veiksmu paskelbiami viešoje interneto svetainėje.

11.1.2. Interneto svetainės turinio valdymas:
Interneto svetainėje turi būti įdiegta turinio valdymo sistema (TVS, angl. Content Management System, CMS), užtikrinanti patogų ir paprastą svetainės turinio kūrimą, redagavimą, atnaujinimą, publikavimą ir administravimą per interneto naršyklę, nereikalaujant programavimo žinių ar tiesioginio programinio kodo keitimo.
TVS turi būti įgyvendintas vaidmenimis pagrįstas naudotojų prieigos teisių valdymo mechanizmas (RBAC), leidžiantis:
11.1.2.1. kurti, keisti, deaktyvuoti naudotojų paskyras ir priskirti joms vaidmenis;
11.1.2.2. nustatyti ir valdyti naudotojų teises kurti, peržiūrėti, redaguoti, tvirtinti, publikuoti ir šalinti svetainės turinį;
11.1.2.3. atskiriems naudotojų vaidmenims suteikti skirtingas turinio valdymo ir sistemos administravimo teises;
11.1.2.4. registruoti naudotojų atliktus turinio pakeitimus ir publikavimo veiksmus, nurodant naudotoją, veiksmo tipą ir datą bei laiką.

11.1.3. Interneto svetainė turi palaikyti:
11.1.3.1. RSS kanalą;
11.1.3.2. Popup pranešimus;
11.1.3.3. interaktyvų žemėlapį;
11.1.3.4. papildomus geografinius informacijos sluoksnius.
11.1.4. Svetainėje turi būti galima atvaizduoti įskaitant, bet neapsiribojant šią papildomą informaciją:
11.1.4.1. kolektyvinės apsaugos statinius;
11.1.4.2. priedangas;
11.1.4.3. perspėjimo sirenas;
11.1.4.4. evakavimo punktus.
Šių duomenų šaltinis – Valstybės duomenų agentūros teikiami viešai prieinami duomenų rinkiniai:
kolektyvinės apsaugos statiniai:
 - https://open.geodata.gov.lt/datasets/8c2e7b9747bb41b7af4a2f088cb4b789_0/ ;
priedangos:
 - https://open.geodata.gov.lt/datasets/8a1e4b06ca714e2983b67c737c667abe_0/ ;
perspėjimo sirenos:
 - https://open.geodata.gov.lt/datasets/21ca6c604f1f4bb5855681559c6c7041_0/ ;
evakavimo punktai:
 - https://open.geodata.gov.lt/datasets/fca11c095d7c4e75ba052d5e91a87a3f_0/ .

Duomenys gali būti gaunami viešai prieinamais duomenų pateikimo būdais ir formatais, įskaitant JSON, XLS / XLSX, CSV, GeoJSON ar kitus duomenų šaltinyje faktiškai prieinamus struktūrizuotus formatus.
Tiekėjas turi įgyvendinti DPPIS funkcionalumą, leidžiantį:
1. nuskaityti arba importuoti nurodytų duomenų šaltinių duomenis;
2. apdoroti ir, kai būtina, transformuoti juos į DPPIS naudojamą duomenų struktūrą;
3. periodiškai atnaujinti duomenis pagal šaltinio atnaujinimo galimybes;
4. atvaizduoti duomenis DPPIS interneto svetainėje, įskaitant jų geografinę padėtį žemėlapyje;
5. registruoti duomenų gavimo ir atnaujinimo klaidas.
Perkančioji organizacija Tiekėjui nurodo naudojamus duomenų šaltinius ir pateikia jos turimą informaciją apie duomenų struktūrą bei jų gavimo būdą.
Tiekėjas neatsako už Valstybės duomenų agentūros ar kito išorinio duomenų šaltinio duomenų turinio teisingumą, išsamumą, jų atnaujinimo periodiškumą ar viešo duomenų šaltinio prieinamumą, tačiau atsako už tinkamą DPPIS funkcionalumo, skirto tokiems duomenims gauti, apdoroti ir atvaizduoti, veikimą.
11.1.5. Esamos https://lt72.lt interneto svetainės informacinio turinio perkėlimas:
11.1.5.1. Tiekėjas turi užtikrinti viso esamo interneto svetainės https://lt72.lt informacinio turinio perkėlimą į naujai sukurtą interneto svetainę, išsaugant esminę informacijos pateikimo struktūrą, turinio hierarchiją, teminį grupavimą ir tarpusavio sąsajas.
11.1.5.2. Perkeliamas turinys turi apimti tekstinę informaciją, iliustracijas, dokumentus, nuorodas ir kitą svetainėje viešai skelbiamą informacinę medžiagą.
11.1.5.3. Perkeltas turinys turi būti tinkamai atvaizduojamas naujoje interneto svetainėje ir prieinamas naudotojams, o jo tolesnis redagavimas, atnaujinimas ir administravimas turi būti užtikrinamas per naujai įdiegtą turinio valdymo sistemą (TVS).
11.1.5.4. Turinio perkėlimo metu negali būti prarasta informacija ar iš esmės pakeista jos prasmė. Informacijos pateikimo struktūros ar navigacijos pakeitimai, kuriais siekiama pagerinti svetainės naudojimo patogumą, turi būti suderinti su Perkančiąja organizacija.
11.1.6. Interneto svetainės ir žemėlapių platformos našumas bei optimizavimas
Interneto svetainės ir joje naudojamos interaktyviųjų žemėlapių platformos programinė architektūra turi būti suprojektuota, įgyvendinta ir optimizuota taip, kad užtikrintų stabilų ir sklandų veikimą esant ne mažiau kaip 500 000 vienu metu aktyvių naudotojų sesijų, įskaitant interneto svetainės lankymą, informacijos peržiūrą ir interaktyviųjų žemėlapių naudojimą.
Siekiant sumažinti serverių apkrovą, duomenų perdavimo apimtį ir užtikrinti greitą informacijos pateikimą didelio naudotojų srauto sąlygomis, turi būti taikomi šiuolaikiniai programinės architektūros ir našumo optimizavimo sprendimai, įskaitant, bet neapsiribojant:
Statinių interneto svetainės ir žemėlapių elementų naudojimą bei optimizuotą jų pateikimą.
1. Žemėlapių duomenų pateikimą naudojant žemėlapio išklotinių (tiles), įskaitant vektorines ir (arba) rastrines išklotines, technologijas.
2. Efektyvius duomenų ir turinio podėliavimo (caching) mechanizmus, užtikrinančius pakartotinį duomenų naudojimą ir mažinančius kreipinių į pirminius duomenų šaltinius skaičių.
3. Turinio pristatymo tinklo (Content Delivery Network, CDN) arba lygiaverčių turinio paskirstymo ir spartinimo technologijų naudojimą.
4. Žemėlapių duomenų, užklausų, programinių sąsajų (API) ir kitų dinaminių komponentų optimizavimą, siekiant sumažinti perteklinių užklausų bei perduodamų duomenų kiekį.
5. Efektyvų klientinės ir serverinės dalies resursų naudojimą, užtikrinant žemėlapių atvaizdavimą ir naudojimą tiek kompiuteriuose, tiek mobiliuosiuose įrenginiuose.
Pasirinkta technologinė architektūra neturi sukurti neproporcingos apkrovos duomenų bazių, žemėlapių paslaugų, programų serverių ar kitiems sistemos komponentams.
Tiekėjas turi pagrįsti pasirinktos architektūros tinkamumą numatytai apkrovai ir atlikti apkrovos bandymus, patvirtinančius interneto svetainės bei interaktyviųjų žemėlapių platformos veikimą esant ne mažiau kaip 500 000 vienu metu aktyvių naudotojų sesijų.
11.1.7. Tiekėjas turi pateikti interneto svetainei / viešo publikavimo komponentui įdiegti ir eksploatuoti reikalingus techninius ir sisteminius reikalavimus, įskaitant, bet neapsiribojant:
11.1.7.1. serverių / virtualių mašinų parametrus;
11.1.7.2. procesoriaus, operatyviosios atminties, duomenų saugyklos ir tinklo resursų poreikį;
11.1.7.3. operacinės sistemos, duomenų bazės, aplikacijų serverio, konteinerizavimo ar kitos sisteminės programinės įrangos reikalavimus;
11.1.7.4. rezervavimo, aukšto prieinamumo ir veiklos tęstinumo reikalavimus;
11.1.7.5. atsarginių kopijų darymo ir atkūrimo reikalavimus;
11.1.7.6. kibernetinio saugumo, ugniasienių, šifravimo, sertifikatų, prieigos kontrolės ir žurnalizavimo reikalavimus;
11.1.7.7. stebėsenos, našumo ir incidentų valdymo reikalavimus;
11.1.7.8. numatomą naudotojų, užklausų, pranešimų publikavimo ir duomenų saugojimo apkrovą.

11.1.8. Tiekėjas atsako už interneto svetainės / viešo publikavimo komponento programinės įrangos sukūrimą, diegimą, konfigūravimą, integravimą su DPPIS, testavimą, dokumentavimą, saugumo nustatymus, našumo optimizavimą.

11.1.9. Perkančioji organizacija pagal su ja suderintus Tiekėjo pateiktus reikalavimus užtikrina interneto svetainei / viešo publikavimo komponentui reikalingos techninės infrastruktūros pateikimą.

11.1.10. Našumo patikrinimo metodika, apkrovos testavimo scenarijai, testavimo įrankiai, testavimo apimtis, sėkmės kriterijai ir naudojami infrastruktūros parametrai turi būti suderinti Sutarties vykdymo  metu.

11.2. Socialiniai tinklai
11.2.1. DPPIS turi būti integruota bent su Facebook ir X platformomis.
11.2.2. DPPIS turi leisti:
11.2.2.1. automatiškai publikuoti perspėjimo ir informacinius pranešimus;
11.2.2.2. registruoti publikavimo datą ir laiką;
11.2.2.3. registruoti publikavimo rezultatą;
11.2.2.4. jei techniškai įmanoma, gauti atgalinio ryšio informaciją.
11.3. DPPIS interneto svetainė arba viešasis portalas turi automatiškai skelbti perspėjimo pranešimus po jų aktyvavimo, jei naudotojas arba scenarijus pasirinko šį kanalą, ir turi sudaryti galimybę pateikti detalesnę informaciją apie ekstremaliąją situaciją bei rekomenduojamus gyventojų veiksmus.
11.4. Viešajame portale turi būti numatyta galimybė skelbti papildomą informaciją apie kiekvieną perspėjimo pranešimą, įskaitant pranešimo galiojimo laiką, paveiktą teritoriją, rekomendacijas, susijusius informacinius šaltinius ir, jei taikoma, atnaujinimų istoriją.

12. Integracinių sąsajų ir duomenų mainų reikalavimai
12.1. DPPIS turi turėti atviras, dokumentuotas ir palaikomas integracines sąsajas.
 DPPIS integracinės sąsajos turi užtikrinti saugų, dokumentuotą, kontroliuojamą ir audituojamą duomenų gavimą ir teikimą per integracines sąsajas. Integracinės sąsajos turi būti projektuojamos, diegiamos, konfigūruojamos ir naudojamos atsižvelgiant į integruojamų informacinių sistemų, techninių ir programinių priemonių, perspėjimo kanalų ir duomenų šaltinių technines specifikacijas bei veikimo algoritmus.
12.2. DPPIS išorinėms sistemoms turi teikti dokumentuotą REST API, leidžiančią perduoti ir gauti perspėjimo pranešimus CAP 1.2 XML formatu (arba naujesne protokolo versija). API turi palaikyti saugų autentifikavimą, autorizavimą, šifruotą ryšį, klaidų apdorojimą, užklausų / atsakymų žurnalizavimą.
12.3. Duomenų teikimo per integracines sąsajas funkcijos:
DPPIS duomenų teikimo per integracines sąsajas valdymo posistemis turi užtikrinti DPPIS parengtų perspėjimo pranešimų, transliavimo zonų, pranešimų siuntimo pradžios ir pabaigos laikų, parinktų transliavimo kanalų, informacinių pranešimų, rekomendacijų, statistinės ir kitos su perspėjimu susijusios informacijos apdorojimą, parengimą ir pateikimą per integracines sąsajas.

12.4. Duomenų gavimo per integracines sąsajas funkcijos:
DPPIS duomenų gavimo per integracines sąsajas valdymo posistemis turi užtikrinti duomenų priėmimą iš išorinių informacinių sistemų, techninių ir programinių priemonių, daviklių tinklų, ankstyvojo perspėjimo sistemų ir kitų CAP protokolą arba kitas suderintas sąsajas palaikančių šaltinių, jų apdorojimą ir pateikimą DPPIS naudotojo sąsajos posistemiui bei kitiems DPPIS komponentams.

12.5. Atsakymų, būsenų ir rezultatų apdorojimas:
DPPIS turi užtikrinti per integracines sąsajas pateiktos arba gautos informacijos rezultatų, būsenų, klaidų, patvirtinimų ir kitų atsakymų priėmimą, apdorojimą, registravimą ir pateikimą DPPIS naudotojo sąsajos posistemiui.

12.6. Bendrieji saugumo ir audito reikalavimai:
Visoms integracinėms sąsajoms turi būti taikomi autentifikavimo, autorizavimo, šifruoto ryšio, prieigų kontrolės, veiksmų žurnalizavimo, audito, klaidų apdorojimo, stebėsenos ir veiklos tęstinumo reikalavimai.

12.7. DPPIS turi registruoti įskaitant, bet neapsiribojant:
12.7.1. integracinių sąsajų techninę būklę;
12.7.2. perduotų/gautų duomenų aktyvavimo laiką;
12.7.3. perduotą/gautą pranešimą ir jo turinį;
12.7.4. perduotų/gautų duomenų apdorojimo rezultatą.

12.8. DPPIS turi būti parengta integracijoms su išoriniais tinklais, informacinėmis sistemomis, techninėmis ir programinėmis priemonėmis, perspėjimo kanalais, duomenų šaltiniais, platformomis ir kitais integruojamais sprendiniais.

12.8.1. DPPIS parengtis integracijoms reiškia, kad DPPIS turi turėti dokumentuotus, saugius ir konfigūruojamus duomenų gavimo ir duomenų teikimo mechanizmus, leidžiančius įgyvendinti integracijas pagal konkrečių integruojamų sistemų technines sąlygas.

12.8.2. Konkrečių integracijų techniniai parametrai, duomenų formatai, protokolai, autentifikavimo būdai, testavimo scenarijai, atsakomybės ribos ir priėmimo kriterijai nustatomi projekto vykdymo metu pagal atitinkamų išorinių sistemų, tinklų, platformų ar techninių priemonių valdytojų pateiktas technines specifikacijas.

12.8.3. Tiekėjas yra atsakingas už DPPIS pusės integracijos sukūrimą, konfigūravimą, testavimą, dokumentavimą, klaidų apdorojimą, būsenų atvaizdavimą, auditavimą ir dalyvavimą integraciniuose bandymuose.

12.8.4. Išorinių sistemų, tinklų, platformų ar techninių priemonių modernizavimas, papildomų licencijų įsigijimas, jų API sukūrimas ar jų vidinių funkcijų pakeitimas nėra laikomas DPPIS tiekėjo atsakomybe, jeigu tokie darbai nėra aiškiai nurodyti kaip DPPIS pirkimo objekto dalis.

12.9. Tiekėjas turi pateikti integracinių sąsajų aprašą, kuriame būtų nurodyti duomenų mainų formatai, protokolai, autentifikavimo ir autorizavimo mechanizmai, klaidų grąžinimas, sąsajų versijavimas ir pavyzdinės užklausos / atsakymai.

12.10. DPPIS turi sudaryti galimybę įgaliotoms išorinėms institucijoms ar jų informacinėms sistemoms per integracines sąsajas pateikti perspėjimo pranešimo projektą, įvykio informaciją, rekomendacijas, teritoriją, pranešimo tipą, prioritetą ir kitus su perspėjimo įvykiu susijusius duomenis.

12.11. Iš išorinės institucijos informacinės sistemos gautas pranešimo projektas arba įvykio informacija neturi būti automatiškai išsiunčiama gyventojams, jeigu Perkančioji organizacija nenustato kitaip. Toks pranešimas turi būti pateikiamas DPPIS naudotojo sąsajoje peržiūrai, validavimui, koregavimui ir patvirtinimui pagal DPPIS darbo eigas ir naudotojų teises.



13. Sąsajos su GALILEO palydovine pranešimų sistema reikalavimai
13.1. DPPIS taip pat turi būti parengta GALILEO funkcionalumo prijungimui ir valdymui per bendrą perspėjimo kanalų logiką. DPPIS pusės  GALILEO integracijos parengtis apima visas DPPIS tiekėjo licencijas, programinės įrangos komponentus, diegimą, konfigūravimą, naudotojo sąsają, duomenų modelį, API / sąsajų parengtį, dokumentaciją, testavimo scenarijus ir audito mechanizmus.  GALILEO valdytojų pusės infrastruktūros pakeitimai, licencijos, platformų prieigos, komerciniai  GALILEO mokesčiai ir kiti GALILEO taikomi mokėjimai nėra DPPIS tiekėjo atsakomybė, jeigu pirkimo dokumentuose aiškiai nenurodyta kitaip.
13.2. GALILEO integracijos parengtis

13.2.1. Šio pirkimo apimtyje Tiekėjas privalo pilnai įgyvendinti DPPIS pusės GALILEO integracijos parengtį. Pilnas  pranešimų išsiuntimas teritoriniu pagrindu per GALILEO  platforma nėra laikomas privalomu priėmimo kriterijumi, jeigu iki atitinkamo etapo nėra suderintos GALILEO techninės, organizacinės ir komercinės sąlygos bei nepateiktos būtinos GALILEO techninės sąsajos. Tačiau tai neatleidžia Tiekėjo nuo pareigos už pasiūlyme nurodytą kainą įgyvendinti visą DPPIS pusės  GALILEO parengties funkcionalumą, licencijas, konfigūraciją, dokumentaciją ir testavimo priemones.

13.2.2. GALILEO integracijos parengtis reiškia, kad DPPIS turi turėti architektūrinius, duomenų modelio, naudotojo sąsajos, integracinių sąsajų ir audito mechanizmus, leidžiančius ateityje prijungti GALILEO kanalą be esminio DPPIS architektūros perprojektavimo.

13.2.3. DPPIS turi sudaryti galimybę GALILEO kanalui parengti ir perduoti šiuos parametrus:
13.2.3.1. perspėjimo pranešimo turinį;
13.2.3.2. pranešimo kalbą;
13.2.3.3. pranešimo tipą;
13.2.3.4. prioritetą arba pavojingumo lygį;
13.2.3.5. galiojimo pradžios ir pabaigos laiką;
13.2.4.6. pasirinktą teritoriją arba geografinę zoną;
13.2.3.7. pranešimo atšaukimo, atnaujinimo arba pakartotinio siuntimo požymį;
13.2.3.8. kitus su Perkančiąja organizacija ir VJTRO suderintus parametrus.

13.2.4. GALILEO teritorija turi būti aprašoma vienu ar keliais su Perkančiąja organizacija ir GALILEO valdytojais  suderintais būdais:  koordinačių taškais, poligonu, apskritimu, GeoJSON, CAP 1.2 area elementais arba kitu suderintu teritorinio aprašymo formatu.

13.2.5. Tiekėjas turi parengti GALILEO integracijos koncepciją / techninį aprašą, kuriame būtų nurodyta:
13.2.5.1. siūlomas  GALILEO prijungimo prie DPPIS principas;
13.2.5.2. numatomi duomenų mainų su GALILEO  parametrai;
13.2.5.3. galimi teritorinio adresavimo formatai;
13.2.5.4. būsenų, klaidų ir rezultatų grąžinimo principai;
13.2.5.5. saugumo, autentifikavimo, autorizavimo ir žurnalizavimo reikalavimai;
13.2.5.6. techninės priklausomybės nuo  GALILEO;
13.2.5.7. galimi apribojimai;
13.2.5.8. papildomos licencinės, techninės ar eksploatavimo sąlygos, jeigu jos taikomos.

13.2.6. GALILEO integracijos parengtis apima visus DPPIS pusėje reikalingus programinės įrangos komponentus, licencijas, konfigūravimą, diegimo darbus, naudotojo sąsajos pakeitimus, duomenų modelio parengimą, integracinių sąsajų parengtį, saugumo, audito, žurnalizavimo, būsenų, klaidų apdorojimo, dokumentavimo ir testavimo priemones, būtinas GALILEO kanalo prijungimui prie bendros DPPIS perspėjimo kanalų logikos.

13.2.7. Tiekėjas privalo įtraukti visas DPPIS pusės GALILEO integracijos parengčiai reikalingas licencijas, programinės įrangos komponentus, diegimo, konfigūravimo, dokumentavimo, testavimo ir kitus darbus į pasiūlymo kainą / GALILEO funkcionalumo kainodarą. Už DPPIS pusės GALILEO integracijos parengties įgyvendinimą Tiekėjas neturi teisės reikalauti papildomo apmokėjimo, jeigu tokie darbai patenka į šioje techninėje specifikacijoje aprašytą DPPIS pusės GALILEO parengties apimtį.

13.2.8. GALILEO integracijos parengtis turi būti įgyvendinta taip, kad, GALILEO valdytojui  pateikus technines sąsajas, duomenų mainų formatus, testavimo sąlygas ir kitus reikalingus parametrus, DPPIS galėtų būti prijungta prie GALILEO kanalo atliekant konfigūravimą, parametrizavimą, sąsajos pritaikymą ir testavimą, nekeičiant esminės DPPIS architektūros ir nereikalaujant papildomų DPPIS tiekėjo licencijų, kurios nebuvo nurodytos pasiūlyme.

13.2.9. Perkančioji organizacija atskirai apmoka arba organizuoja tik tuos GALILEO įgyvendinimui reikalingus darbus, paslaugas, licencijas, prieigas ar mokesčius, kurie yra GALILEO valdytojo pusėje ir kurių DPPIS tiekėjas nekontroliuoja..

13.2.10.  GALILEO valdytojo pusės darbai, paslaugos, prieigos, licencijos ar mokesčiai neatleidžia Tiekėjo nuo pareigos už pasiūlyme nurodytą kainą įgyvendinti visą DPPIS pusės  GALILEO integracijos parengtį, įskaitant visus DPPIS komponentus, licencijas, konfigūravimą, dokumentaciją, testavimo priemones, saugumo ir audito mechanizmus.

13.2.11. Jeigu projekto vykdymo metu GALILEO valdytojas pateikia GALILEO integracijai reikalingas technines sąsajas, duomenų mainų formatus ir testavimo sąlygas, Tiekėjas turi dalyvauti techninių sąlygų derinime, įvertinti jų suderinamumą su DPPIS ir, kiek tai patenka į DPPIS pusės integracijos apimtį, atlikti reikalingą DPPIS konfigūravimą, sąsajų parengimą ir testavimą pagal su Perkančiąja organizacija suderintą darbų planą.

13.2.12. Komercinių susitarimų sudarymas su GALILEO valdytoju nėra DPPIS tiekėjo atsakomybė.

13.2.13. Jeigu GALILEO funkcionalumo įgyvendinimui reikalingi papildomi GALILEO mokesčiai, licencijos, sąsajos, infrastruktūros darbai ar komerciniai susitarimai, kurie nėra DPPIS tiekėjo kontroliuojami, jie turi būti atskirai identifikuojami ir derinami su Perkančiąja organizacija.

14. EWS ir sprendimų priėmimo paramos funkcionalumo reikalavimai
14.1. DPPIS turi turėti ankstyvojo perspėjimo ir sprendimų priėmimo paramos funkcionalumą.
14.2. Sprendimų priėmimo paramos modulis turi:
14.2.1. leisti pasirinkti arba automatiškai gauti incidento tipą;
14.2.2. pagal incidento tipą siūlyti perspėjimo scenarijų;
14.2.3. pagal incidento tipą siūlyti kanalų rinkinį;
14.2.4. siūlyti pranešimo tekstą arba šabloną;
14.2.5. siūlyti atsakingų asmenų informavimo veiksmus;
14.2.6. leisti naudotojui koreguoti siūlomą veiksmų planą;
14.2.7. leisti naudotojui atmesti automatiškai pasiūlytą veiksmų planą.
14.3. DPPIS turi leisti kurti, redaguoti, saugoti ir aktyvuoti naudotojo sukurtus algoritmus ir scenarijus, paremtus taisyklėmis:
14.3.1. incidento tipas → kanalų rinkinys;
14.3.2. incidento mastas → teritorija;
14.3.3. teritorija → atsakingų institucijų informavimas;
14.3.4. rizikos lygis → perspėjimo prioritetas;
14.3.5. įvykio šaltinis → rekomenduojamas šablonas.
14.4. DPPIS turi palaikyti klausimų–atsakymų arba sprendimų medžio logiką, pagal kurią naudotojui pateikiami papildomi klausimai ir automatiškai tikslinami siūlomi veiksmai:
14.4.1. naudotojui pateikiama nuosekli klausimų seka;
14.4.2. pagal atsakymus tikslinami rekomenduojami veiksmai;
14.4.3. naudotojas gali rankiniu būdu koreguoti galutinį sprendimą.
14.5. DPPIS turi leisti testuoti scenarijus ir algoritmus be realaus perspėjimo siuntimo:
14.5.1. testuoti algoritmus;
14.5.2. testuoti scenarijus be realaus perspėjimo siuntimo;
14.5.3. matyti algoritmų veikimo žurnalą;
14.5.4. išsaugoti scenarijų ir testavimo rezultatus.
14.6. Perkančioji organizacija projekto vykdymo metu pateikia Tiekėjui turimą dalykinę informaciją, reikalingą DPPIS sprendimų palaikymo, scenarijų, šablonų, veiksmų planų ir naudotojų algoritmų funkcionalumui įgyvendinti.

14.6.1. Tokia informacija gali apimti:
14.6.1. incidentų ir grėsmių tipus;
14.6.2. perspėjimo scenarijus;
14.6.3. perspėjimo ir informacinių pranešimų tekstus bei šablonus;
14.6.4. rekomendacijas gyventojams;
14.6.5. atsakingų asmenų, institucijų ar pareigybių informavimo veiksmus;
14.6.6. siūlomus veiksmų planus;
14.6.7. naudotojų veiksmų algoritmus;
14.6.8. scenarijus ir juos remiančias taisykles;
14.6.9. klausimų–atsakymų arba sprendimų medžio logiką;
14.6.10. kitą Perkančiosios organizacijos turimą dalykinę informaciją.

14.6.2. Tiekėjas turi išanalizuoti Perkančiosios organizacijos pateiktą informaciją, ją susisteminti, pritaikyti DPPIS funkcionalumui, sukonfigūruoti sistemoje, parengti arba padėti parengti reikiamus šablonus, taisykles, scenarijus, veiksmų planus, sprendimų logiką ir užtikrinti jų testavimą bei dokumentavimą.

14.6.3. Jeigu tam tikri incidentų tipai, scenarijai, tekstai, sprendimų medžiai, veiksmų planai ar taisyklės projekto pradžioje nėra parengti galutiniu formatu, Tiekėjas turi organizuoti jų detalizavimą kartu su Perkančiąja organizacija, pateikti siūlomą struktūrą, formatus, parametrizavimo modelį ir DPPIS konfigūravimo būdą.

14.6.4. Galutiniai DPPIS scenarijai, pranešimų šablonai, taisyklės, veiksmų planai, sprendimų medžiai ir naudotojų algoritmai turi būti suderinti su Perkančiąja organizacija prieš jų naudojimą gamybinėje aplinkoje.

15. Žemėlapio ir geoduomenų reikalavimai
15.1. DPPIS turi turėti skaitmeninį žemėlapį.
15.2. DPPIS turi leisti:
15.2.1. kurti geografines zonas;
15.2.2. redaguoti geografines zonas;
15.2.3. išsaugoti geografines zonas;
15.2.4. naudoti iš anksto parengtas zonas;
15.2.5. pasirinkti zonas perspėjimo siuntimui.
15.3. DPPIS turi palaikyti papildomus geografinius sluoksnius, įskaitant:
15.3.1. adresų registro duomenis;
15.3.2. operatorių celių duomenis;
15.3.3. perspėjimo sirenų vietas;
15.3.4. priedangų vietas;
15.3.5. kolektyvinės apsaugos statinių vietas;
15.3.6. evakavimo punktus.
15.4. DPPIS turi leisti priklausomai nuo naudotojo teisių įjungti ir išjungti atskirus geografinius sluoksnius.
15.5. DPPIS žemėlapio posistemis turi palaikyti bazinių rastrinių žemėlapių sluoksnių prijungimą naudojant WMTS ir (ar) WMS paslaugas, taip pat vektorinių sluoksnių prijungimą naudojant WFS ar lygiaverčius standartinius geoduomenų mainų būdus.
15.6. DPPIS turi palaikyti geoduomenų importą ir atvaizdavimą bent SHP, KML ar lygiaverčiais vektorinių geoduomenų formatais, kai tai reikalinga perspėjimo teritorijoms, objektams, celių sluoksniams, sirenoms ar kitiems ekstremaliųjų situacijų valdymo duomenims.
15.7. Žemėlapio funkcionalumas turi apimti mastelio keitimą, atstumų matavimą, pažymėtos teritorijos ploto apskaičiavimą, objektų identifikavimą, sluoksnių valdymą ir taškinių, linijinių bei plotinių objektų kūrimą, redagavimą ir išsaugojimą.
15.8. DPPIS turi palaikyti adresų ir vietovardžių paiešką, tiesioginį ir atvirkštinį geokodavimą, jei reikalingi geoduomenys ir paslaugos yra prieinamos Pirkėjui arba įtraukiamos į Tiekėjo pasiūlymą.
15.9. DPPIS turi sudaryti galimybę naudoti gyventojų ir (ar) namų ūkių tankio geoduomenų sluoksnius, kad formuojant perspėjimo teritoriją būtų galima apskaičiuoti preliminarų perspėjamoje teritorijoje esančių gyventojų ir (ar) namų ūkių skaičių.
15.10. DPPIS turi palaikyti mobiliojo ryšio bazinių stočių, celių, meteorologinės informacijos ir padidinto pavojaus objektų sluoksnius, kai tokie duomenys yra prieinami ir jų naudojimas suderintas su duomenų teikėjais.

16. Naudotojų, rolių ir administravimo reikalavimai
16.1. DPPIS turi turėti vaidmenimis pagrįstą naudotojų valdymą.
16.2. DPPIS turi leisti:
16.2.1. kurti naudotojus;
16.2.2. keisti naudotojų duomenis;
16.2.3. blokuoti ir atblokuoti naudotojus;
16.2.4. priskirti roles;
16.2.5. suteikti ir atimti konkrečias teises;
16.2.6. valdyti prieigą prie atskirų kanalų, scenarijų ir administravimo funkcijų.
16.3. DPPIS turi atskirti bent šias naudotojų grupes:
16.3.1. perspėjimo operatorius;
16.3.2. administratorius;
16.3.3. sistemos techninės priežiūros naudotojas;
16.3.4. integracinių sistemų techninis naudotojas;
16.3.5. peržiūros arba audito naudotojas.
16.4. DPPIS turi registruoti:
16.4.1. prisijungimus;
16.4.2. nesėkmingus prisijungimus;
16.4.3. rolės pakeitimus;
16.4.4. teisių suteikimą ir atėmimą;
16.4.5. administratoriaus veiksmus.
16.5. DPPIS turi palaikyti naudotojų teisių valdymą pagal naudotojų grupes ir roles. Vienas naudotojas gali priklausyti kelioms grupėms, o jo teisės turi būti formuojamos pagal jam priskirtų grupių ir individualių teisių visumą.
16.6. Turi būti numatytos bent šios funkcinės rolės arba jų atitikmenys: administratorius, pranešimo kūrėjas, pranešimo tvirtintojas, pranešimo siuntėjas, ataskaitų peržiūros naudotojas, audito peržiūros naudotojas ir integracinės sistemos techninis naudotojas.
16.7. DPPIS turi leisti apibrėžti pranešimų rengimo ir tvirtinimo darbo eigas pagal pranešimo tipą, rizikos lygį, pranešimo autorių, instituciją ar kitus suderintus kriterijus.
16.8. DPPIS tvarkytojai yra nustatyti Daugiakanalės persėjimo platformos informacinės sistemos nuostatuose, patvirtintuose 2026 m. balandžio 24 d. PAGD direktoriaus įsakymu Nr. 1-243/20 „Dėl gyventojų perspėjimo ir informavimo informacinės sistemos atnaujinimo ir daugiakanalės perspėjimo platformos informacinės sistemos nuostatų patvirtinimo“. 
16.9. Planuojamas bendras vardinių naudotojų skaičius – iki 160. Maksimalus leistinas vienu metu prisijungusių naudotojų (konkurencinių sesijų) skaičius – iki 65.
16.10. DPPIS turi būti integruota su Perkančiosios organizacijos naudojama „aktyviojo katalogo“ infrastruktūra (MS Windows Active Directory).  


17. Audito ir veiksmų registravimo, ataskaitų reikalavimai
17.1. DPPIS turi registruoti visus reikšmingus veiksmus ir įvykius.
17.2. Auditui turi būti registruojama ne mažiau kaip:
17.2.1. naudotojo identifikatorius;
17.2.2. veiksmo tipas;
17.2.3. data ir laikas;
17.2.4. paveiktas objektas;
17.2.5. veiksmo rezultatas;
17.2.6. klaidos kodas ar aprašymas, jei taikoma.
17.3. Audito įrašai turi būti apsaugoti nuo neleistino pakeitimo.
17.4. Audito įrašai turi būti prieinami pagal naudotojo teises ir naudojami:
17.4.1. sutrikimų ir incidentų tyrimui;
17.4.2. veiksmų atsekamumui;
17.4.3. sistemos veiklos kontrolei;
17.4.4. atitikties įrodymui.
17.5. Tvirtinant arba atmetant perspėjimo pranešimą turi būti sukuriamas audito įrašas, kuriame nurodoma, kas atliko veiksmą, kada jis atliktas, koks pranešimo tekstas ir parametrai buvo tvirtinami, kokie pakeitimai atlikti ir, jei taikoma, kokia nurodyta atmetimo priežastis.
17.6. DPPIS turi registruoti pranešimų būsenų pokyčius, kanalų aktyvavimo ir atšaukimo užklausas, pranešimų pakeitimo užklausas, sąsajų atsakymus, klaidų kodus ir kitus duomenis, reikalingus perspėjimo proceso atsekamumui ir SLA ataskaitoms.
17.7. DPPIS turi sudaryti galimybę ieškoti, filtruoti ir eksportuoti audito bei veiksmų įrašus pagal naudotojo teises. Eksportas turi būti galimas CSV arba lygiaverčiu formatu, o geografinio pobūdžio ataskaitoms - KML arba kitu GIS sistemose panaudojamu formatu, jei tokia informacija kaupiama.
17.8. DPPIS / CBC turi sudaryti galimybę rengti Cell Broadcast / EU-Alert ataskaitas pagal VJTRO, technologiją, pranešimo tipą, laikotarpį, teritoriją, celes, celių grupes ir būsenas.
17.9. Ataskaitose turi būti galima matyti ne mažiau kaip:
17.9.1. išsiųstų įprastų, testinių ir, jeigu taikoma, periodinių / „heart beat“ pranešimų skaičių;
17.9.2. celių arba celių grupių, kurioms buvo perduotas pranešimas, skaičių;
17.9.3. celių arba tinklo elementų, iš kurių gautas sėkmingas perdavimo / transliavimo patvirtinimas, skaičių, jeigu tokią informaciją pateikia VJTRO sąsajos;
17.9.4. nesėkmingų perdavimų skaičių pagal klaidos priežasties tipą;
17.9.5. pranešimo būsenos užklausų, pakeitimo užklausų, atšaukimo užklausų ir pakartotinio siuntimo veiksmų skaičių;
17.9.6. pranešimo perdavimo trukmę ir būsenų pokyčius;
17.9.7. naudotojų veiksmus, susijusius su pranešimo sukūrimu, patvirtinimu, siuntimu, pakeitimu, atšaukimu ar pakartotiniu siuntimu.
17.10. Cell Broadcast / EU-Alert ataskaitos turi būti eksportuojamos CSV arba lygiaverčiu formatu, o geografinio pobūdžio ataskaitos – KML, GeoJSON arba kitu GIS sistemose naudojamu formatu, jeigu tokie duomenys kaupiami DPPIS arba gaunami iš VJTRO.

18. Saugos ir kibernetinio saugumo reikalavimai
18.1. Valstybės informacinių išteklių saugos reikalavimai:
18.1.1. DPPIS turi būti projektuojama, kuriama, diegiama ir perduodama eksploatuoti užtikrinant ne žemesnį saugos lygį, nei taikomas svarbioms valstybės informacinėms sistemoms. Šio pirkimo techninių reikalavimų nustatymo tikslais taikomas DPPIS nustatytas svarbos lygis „svarbi“.
18.1.2. Taikomas Lietuvos Respublikos valstybės informacinių išteklių valdymo įstatymas (2011-12-15 Nr. XI-1807, Žin., 2011, Nr. 163-7739; i. k. 1111010ISTA0XI-1807, nuoroda: https://e-seimas.lrs.lt/portal/legalAct/lt/TAD/TAIS.415499) pagal šiam pirkimui taikytinas nuostatas ir galiojančią redakciją. 
18.2. Kibernetinio saugumo reikalavimai:
18.2.1. DPPIS turi atitikti jai taikomus kibernetinio saugumo reikalavimus, atsižvelgiant į PAGD kaip esminio kibernetinio saugumo subjekto statusą ir tai, kad DPPIS yra identifikuota kaip  ypatingos svarbos informacinė infrastruktūra.
18.2.2. Taikomas Lietuvos Respublikos kibernetinio saugumo įstatymas (2014-12-11 Nr. XII-1428; TAR, 2014-12-23, i. k. 2014-20553, nuoroda: https://www.e-tar.lt/portal/lt/legalAct/5468a25089ef11e4a98a9f2247652cf4) ir Lietuvos Respublikos Vyriausybės 2018-08-13 nutarimu Nr. 818 (TAR, 2018-08-21, i. k. 2018-13252, nuoroda: https://www.e-tar.lt/portal/lt/legalAct/aea15050a53411e8acb39f2e6db7935b) patvirtintas Kibernetinio saugumo reikalavimų aprašas, pagal šiam pirkimui taikytinas nuostatas ir galiojančias redakcijas.
18.3. PAGD valdomų valstybės informacinių sistemų duomenų saugos reikalavimai:
18.3.1. Tiekėjui pagal jo vykdomų darbų apimtį taikomi PAGD direktoriaus 2019-10-04 įsakymu Nr. 1-414 (TAR, 2019-10-04, i. k. 2019-15863; suvestinė redakcija nuo 2026-05-04, nuoroda: https://www.e-tar.lt/portal/lt/legalAct/2019-15863) patvirtintų PAGD valdomų valstybės informacinių sistemų duomenų saugos nuostatų reikalavimai pagal šiam pirkimui taikytinas nuostatas ir galiojančią redakciją. 
18.3.2. Taikomi PAGD direktoriaus 2021-08-02 įsakymu Nr. 1-457 (2025-01-10 įsakymo Nr. 1-13 redakcija) patvirtinti saugos politiką įgyvendinantys dokumentai: Saugaus elektroninės informacijos tvarkymo taisyklių, Naudotojų administravimo taisyklių reikalavimai pagal šiam pirkimui taikytinas nuostatas ir galiojančias redakcijas. Saugaus elektroninės informacijos tvarkymo taisyklės, Naudotojų administravimo taisyklės pateikti TS priede Nr. 5.
18.4. Tiekimo grandinės saugumo reikalavimai:
18.4.1. Tiekimo grandinės saugumo prievolės nustatomos pagal Vyriausybės nutarimu Nr. 818 patvirtinto Kibernetinio saugumo reikalavimų aprašą ir PAGD direktoriaus 2026-04-16 įsakymu Nr. 1-204/2026(1.4 E) patvirtintą Tiekimo grandinės saugumo valdymo tvarkos aprašą, pagal šiam pirkimui taikytinas nuostatas ir galiojančias redakcijas. Tiekimo grandinės saugumo valdymo tvarkos aprašas pateiktas TS priede Nr. 5.
18.5. Konkrečios 18.1.-18.4. papunkčiuose nurodytų teisės aktų taikytinos nuostatos ir priemonės apibendrintos ir pateiktos lentelėje. 

	Nutarimo Nr. 818 kibernetinio saugumo reikalavimų aprašas
	Aprašo 23 p., 25 p., 25.1 p., 25.2 p., 25.3 p.;
Aprašo 26 p. 1 lentelės: 1 p., 1.1 p., 1.2 p., 1.3 p., 1.4 p., 1.5 p., 1.6 p., 1.7 p., 1.8 p., 1.9 p., 1.10 p., 1.11 p., 1.12 p., 1.13 p., 2 p., 
3 p., 3 p., 3.1 p., 3.2 p., 3.3 p., 3.4 p., 4 p., 5 p., 6 p., 7 p., 8 p., 9 p., 10 p.;
Aprašo 47 p. 3 lentelės: 21 p., 23 p., 27 p., 28 p., 29 p., 30 p., 31 p., 32 p., 32.1 p., 32.2 p., 32.5 p., 32.6 p., 33 p., 35 p., 36 p., 37 p., 38 p., 39 p., 40 p., 41 p., 42 p., 43 p.;
Aprašo 57 p. 4 lentelės: 44 p., 48 p., 48.1 p., 48.2 p., 48.3 p., 48.4 p.;
Aprašo 65.4 p., 65.5 p., 65.5.1 p., 65.5.2 p., 65.5.3 p.; 
Aprašo 69 p. 7 lentelės: 58 p., 59 p., 60 p., 61 p., 62 p., 63 p., 66 p., 67 p., 68 p., 69 p., 70 p., 71.1 p., 71.2 p., 71.3 p., 71.4 p., 71.5 p., 72 p., 72.1 p., 72.2 p., 72.3 p., 73 p., 73.2 p., 74 p., 74.2 p., 75 p., 76 p., 76.1 p.;
Aprašo 70 p.

	PAGD duomenų saugos nuostatai
	42 p., 43.2 p., 43.3 p., 44 p., 44.1 p., 44.2 p., 44.3 p., 44.4 p., 45.5 p., 56 p., 57 p.

	PAGD saugaus elektroninės informacijos tvarkymo taisyklės
	6.1 p., 6.3 p., 6.4 p., 6.5 p., 7.2.1 p., 7.2.2 p., 7.2.3 p., 7.2.4 p., 7.2.5 p., 7.2.6 p., 7.2.7 p., 7.3 p., 7.4 p., 7.5 p. 7.6.1 p., 7.6.2 p., 7.6.3 p., 7.6.4 p., 7.6.5 p., 7.6.6 p., 7.6.7 p., 7.8 p. 7.10 p., 7.11 p., 7.12 p., 7.13 p., 7.15 p., 14.1 p., 14.1.1 p., 14.1.2 p., 14.2 p., 14.2.1 p., 14.2.2 p., 14.2.3 p. 14.2.4 p., 14.2.5 p., 14.2.6 p., 14.2.7 p., 14.3 p., 14.4 p., 14.5 p., 14.6 p., 14.7 p., 14.8 p., 14.9 p., 14.10 p., 14.11 p., 14.12 p., 28 p.

	PAGD naudotojų administravimo taisyklės
	6 p., 12.6 p., 14.6 p., 14.10.1 p., 14.10.2 p., 14.10.3 p., 14.10.4 p.,  14.10.5 p., 14.10.6 p., 14.11 p., 14.11.1 p., 14.11.2 p., 14.11.3 p., 15 p., 15.1 p., 15.2 p., 15.3 p., 16.3 p., 17.2 p.

	PAGD tiekimo grandinės saugumo valdymo tvarkos aprašas
	6 p. 7 p., 11 p., 13 p., 14 p., 15 p., 17 p., 17.1 p., 17.2 p., 17.3 p., 17.4 p., 17.5 p., 17.6 p., 18 p., 19 p., 20 p., 20.1 p., 20.2 p., 20.3 p., 21 p., 22 p., 23 p., 24 p., 25 p., 26 p., 27 p., 28 p., 28.1 p., 28.2 p., 28.3 p., 28.4 p., 28.5 p., 28.6 p., 28.7 p., 28.8 p., 28.9 p., 28.10 p., 29 p., 30 p., 32 p., 32.1 p., 32.2 p., 32.3 p., 32.4 p., 32.5 p., 32.6 p., 32.7 p., 32.8 p., 32.9 p., 32.10 p.


* - jei sąraše pateiktų dokumentų skirtingų punktų/papunkčių reikalavimai dalinai persidengia/papildo/patikslina vienas kitą, turi būt taikomas „griežtesnis“ kibernetinės saugos kontekste reikalavimas. 
18.6. Reikalavimų įgyvendinimas ir atitikties tikrinimas:
18.6.1. 18.5. punkte pateikto sąrašo Tiekėjui taikomi reikalavimai yra privalomi pagal jo atsakomybės ir pirkimo objekto apimtį.
18.6.2. Projektavimo etape Tiekėjas pateikia ir suderina su PAGD saugumo architektūrą, prieigos teisių modelį, svarbių integracijų ir duomenų srautų saugos aprašą, saugumo priemonių įgyvendinimo planą .
18.6.3. Diegimo etape Tiekėjas įgyvendina saugos priemones ir pateikia konfigūravimo bei integravimo įrodymus. Prieš priėmimą atliekami pagal patvirtintą metodiką nustatyti komponentų saugumo, pažeidžiamumų, prieigos ir atkūrimo bandymai.
18.6.4. DPPIS priėmimo metu Tiekėjas pateikia galutinį atitikties dokumentą pagal šį reikalavimų sąrašą su įgyvendinimo įrodymais. Neatitiktys tvarkomos pagal TS nustatytą priėmimo ir defektų klasifikavimo tvarką. 36 mėnesių garantinės priežiūros metu vykdomi tęstiniai saugumo, pažeidžiamumų ir incidentų valdymo įsipareigojimai.
18.6.5. Funkcinių sutrikimų SLA reikalavimai nustatomi Sutarties specialiųjų sąlygų 6.2 punkte. Kibernetinių incidentų informavimo, pažeidžiamumų šalinimo ir saugos pataisų valdymo reikalavimai nustatomi šios TS 18 skyriuje.
18.7. Informacijos saugumo valdymo standartų taikymas:
18.7.1. Tiekėjas, projektuodamas, kurdamas, diegdamas, integruodamas, testuodamas DPPIS ir vykdydamas garantinę priežiūrą, taiko su jo sutartiniais įsipareigojimais susijusias informacijos saugumo valdymo priemones, atitinkančias galiojančio LST EN ISO/IEC 27001 arba lygiaverčius reikalavimus.
18.7.2. Priemonės apima saugumo rizikų valdymą, paskyrų ir prieigų kontrolę, duomenų apsaugą, saugų kūrimą, konfigūracijų ir pakeitimų valdymą, pažeidžiamumų bei incidentų valdymą ir veiklos tęstinumą.
18.7.3. ISO/IEC 27001 sertifikato turėjimas nėra privalomas. Tiekėjas dokumentais ir faktiniais įrodymais pagrindžia 18.7.1–18.7.2 papunkčiuose nurodytų priemonių taikymą. Sertifikatas, jei pateiktas ir apima susijusią veiklą, laikomas papildomu, bet ne pakankamu DPPIS techninės atitikties įrodymu.
18.8. Saugumo dokumentavimas, derinimas ir patikra:
18.8.1. Tiekėjas pateikia PAGD vertinti ir derinti saugumo dokumentus toliau nurodytais terminais. Į vieną dokumentą gali būti sujungtos kelios sritys, jeigu visi privalomi turinio elementai lengvai identifikuojami pagal SD identifikatorius.
	ID
	Aprašymas

	SD-01
	Tiekėjas pateikia dokumentą „Saugumo valdymo ir atsakomybių planas“. Pateikimo terminas: iki 2 savaičių nuo Sutarties įsigaliojimo dienos. Esminis turinys: atsakomybės, saugos procesai, PAGD/Tiekėjas sąveika.

	SD-02
	Tiekėjas pateikia dokumentą „Pradinė saugumo architektūra ir rizikų registras“. Pateikimo terminas: iki 6 savaičių nuo Sutarties įsigaliojimo dienos. Esminis turinys: komponentai, duomenų srautai, pasitikėjimo ribos, rizikos.

	SD-03
	Tiekėjas pateikia dokumentą „Detali komponento saugumo architektūra ir konfigūravimo specifikacija“. Pateikimo terminas: prieš atitinkamo komponento diegimą. Esminis turinys: mfa, rbac, segmentavimas, šifravimas, auditas.

	SD-04
	Tiekėjas pateikia dokumentą „Saugaus kūrimo, komponentų, pataisų ir pakeitimų valdymo procesas“. Pateikimo terminas: iki 6 savaičių nuo Sutarties įsigaliojimo dienos. Detalizuojamas prieš komponento diegimą. Esminis turinys: komponentų inventorius, tiekimo grandinė, kontrolė.

	SD-05
	Tiekėjas pateikia dokumentą „Tiekėjo ir subtiekėjų prieigos bei nuotolinio administravimo modelis“. Pateikimo terminas: prieš suteikiant prieigas. Esminis turinys: pam / mfa / vpn, registravimas, prieigos atšaukimas.

	SD-06
	Tiekėjas pateikia dokumentą „Pažeidžiamumų valdymo ir kibernetinių incidentų pranešimo tvarka“. Pateikimo terminas: prieš pirmojo komponento diegimą. Esminis turinys: cvss, 18.9–18.10 terminai, eskalavimas.

	SD-07
	Tiekėjas pateikia dokumentą „Atsarginių kopijų ir atkūrimo procedūros, bandymų metodika“. Pateikimo terminas: prieš atitinkamo komponento priėmimą. Esminis turinys: atkūrimo scenarijai ir rezultatai.

	SD-08
	Tiekėjas pateikia dokumentą „Komponento saugos bandymų metodika ir bandymų ataskaita“. Pateikimo terminas: prieš kiekvieno komponento priėmimą. Esminis turinys: faktiniai bandymai, įrodymai ir neatitiktys.

	SD-09
	Tiekėjas pateikia dokumentą „SLA, pagalbos tarnybos, incidentų ir eskalavimo procedūros“. Pateikimo terminas: prieš CBC paleidimą. Atnaujinama pagal etapus. Esminis turinys: 23.8–23.10 ir SS 6.2 terminai.

	SD-10
	Tiekėjas pateikia dokumentą „Galutinė visos DPPIS saugumo architektūra ir atitikties matrica“. Pateikimo terminas: prieš galutinį DPPIS priėmimą. Esminis  turinys: „Taip padaryta“ dokumentai ir faktiniai įrodymai.

	SD-11
	Tiekėjas pateikia dokumentą „Saugumo, pažeidžiamumų, incidentų ir pataisų priežiūros ataskaita“. Pateikimo terminas: kas mėnesį garantinės priežiūros metu. Esminis turinys: įvykiai, terminai, pašalinimai ir rizikos.



18.8.2. PAGD per 10 darbo dienų nuo tinkamai pateikto dokumento gavimo pateikia pastabas arba suderinimą, jeigu nenustatomas kitas suderintas terminas. Tiekėjas per 5 darbo dienas arba suderintą terminą pateikia patikslinimus. 
18.8.3. Iki kiekvieno komponento paleidimo Tiekėjas pateikia atitinkamų SD-03–SD-08 priemonių įgyvendinimo įrodymus. PAGD priima sprendimą dėl eksploatavimo pradžios tik įvertinęs faktinius saugumo bandymus ir neatitiktis. Likutinės rizikos priėmimą gali įforminti tik PAGD pagal kompetenciją ir teisės aktus.
18.9. Kibernetinių incidentų ir saugumo įvykių pranešimas:
18.9.1. Tiekėjas nedelsdamas, bet ne vėliau kaip per 1 valandą nuo sužinojimo apie nustatytą ar pagrįstai įtariamą su DPPIS susijusį kibernetinį incidentą, neteisėtos prieigos požymį ar konfidencialumo, vientisumo arba prieinamumo pažeidimą, galintį paveikti DPPIS, informuoja PAGD 24/7 veikiančiu suderintu kanalu.
18.9.2. Pirminis pranešimas apima tuo metu žinomus faktus, nustatymo laiką, paveiktus komponentus, preliminarų poveikį ir pradėtas priemones. Neišsamūs duomenys nėra pagrindas atidėti pranešimą. Tiekėjas išsaugo įrodymus ir teikia papildomą informaciją pagal su PAGD suderintą tvarką.
18.9.3. Jei kibernetinis incidentas kartu sutrikdo DPPIS veiklą, funkciniam sutrikimui papildomai taikomas TS 23 skyriuje aprašytas SLA.
18.10. Saugumo pažeidžiamumų valdymas:
18.10.1. Tiekėjas registruoja, vertina, mažina ir šalina DPPIS komponentų pažeidžiamumus visą sutarties vykdymo laikotarpį.
18.10.2. Pavojingumas vertinamas pagal FIRST Common Vulnerability Scoring System (CVSS) v3.1 (https://www.first.org/cvss/v3.1/specification-document), v4.0 (https://www.first.org/cvss/v4.0/specification-document) arba lygiavertę metodiką, atsižvelgiant ir į realią išnaudojimo riziką bei DPPIS poveikį. Oficialios specifikacijos nurodytos dokumentų sąraše.
	Lygis
	Pirminis rizikos mažinimas
	Galutinis pašalinimas

	Kritinis
	24 val.
	72 val.

	Aukštas
	3 kalendorinės dienos
	7 kalendorinės dienos

	Vidutinis
	10 darbo dienų
	30 kalendorinių dienų

	Žemas
	Pagal PAGD suderintą planą
	90 kalendorinių dienų



18.10.3. Terminai skaičiuojami nuo sužinojimo arba PAGD pranešimo apie DPPIS aktualų pažeidžiamumą, atsižvelgiant į ankstesnį iš jų. Aktyviai išnaudojami pažeidžiamumai valdomi nedelsiant. Jei pataisa objektyviai neprieinama, iki termino pabaigos teikiamos ir, PAGD suderinus, įgyvendinamos kompensacinės priemonės bei galutinio pašalinimo planas. Pažeidžiamumo  galutinio pašalinimo termino pratęsimas nėra automatinis.


19. Našumo, prieinamumo ir patikimumo reikalavimai
19.1. DPPIS turi būti prieinama ne mažiau kaip 99,9 proc. laiko per metus, neįskaitant suderintų planinės priežiūros langų.
DPPIS prieinamumo skaičiavimo metodika
DPPIS prieinamumas apskaičiuojamas pagal formulę:
Prieinamumas (%) = ((T – TP – TN) / (T – TP)) × 100, kur:
· T – visas vertinamo laikotarpio laikas;
· TP – iš anksto su Perkančiąja organizacija suderintų planinės priežiūros langų trukmė;
· TN – neplanuoto DPPIS nepasiekiamumo trukmė.
DPPIS laikoma nepasiekiama, kai dėl DPPIS veikimo sutrikimo naudotojai negali prisijungti prie DPPIS arba negali vykdyti pagrindinių perspėjimo funkcijų, kurioms vykdyti DPPIS pagal Techninę specifikaciją turi būti prieinama.
Prieinamumas stebimas nepertraukiamai automatizuotomis techninėmis stebėsenos priemonėmis. Patikros turi būti atliekamos ne rečiau kaip kas 1 minutę. Neprieinamumo pradžia laikomas pirmos nesėkmingos patikros laikas, o pabaiga – laikas, kai DPPIS veikimas atkuriamas ir sėkmingai patvirtinamas stebėsenos priemonėmis.
Planinės priežiūros laikas neįtraukiamas į prieinamumo skaičiavimą tik tuo atveju, jeigu planinės priežiūros darbai ir jų vykdymo laikas buvo iš anksto suderinti su Perkančiąja organizacija. Planinės priežiūros darbams viršijus suderintą priežiūros langą, viršytas laikas laikomas neplanuotu nepasiekiamumu.
DPPIS prieinamumas skaičiuojamas už kiekvienus 12 mėnesių jos eksploatavimo laikotarpio. Jeigu vertinamas trumpesnis laikotarpis, prieinamumas apskaičiuojamas proporcingai pagal faktinę vertinamo laikotarpio trukmę.
Tiekėjas turi užtikrinti galimybę Perkančiajai organizacijai susipažinti su prieinamumo stebėsenos duomenimis ir ne rečiau kaip kartą per mėnesį pateikti ataskaitą apie DPPIS prieinamumą, neplanuoto nepasiekiamumo atvejus ir planinės priežiūros laikotarpius.
Trečiosios šalies valdomos informacinės sistemos, ryšio tinklo, perspėjimo kanalo ar kitos išorinės paslaugos nepasiekiamumas nelaikomas DPPIS nepasiekiamumu, jeigu DPPIS pusėje atitinkama funkcija veikia tinkamai, sąsaja yra prieinama ir DPPIS tinkamai registruoja bei apdoroja išorinės sistemos nepasiekiamumą.
19.2. Turi būti įgyvendinta aukšto patikimumo architektūra, apimanti:
19.2.1. kritinių komponentų dubliavimą;
19.2.2. rezervinius duomenų perdavimo kanalus;
19.2.3. veiklos atkūrimo po sutrikimo sprendimą.
19.3. DPPIS turi būti projektuojama taip, kad kritinės DPPIS funkcijos išliktų prioritetinės net esant daliniams sistemos sutrikimams.
Kritinėmis DPPIS funkcijomis laikomos funkcijos ir sisteminės paslaugos, kurių neveikimas tiesiogiai trukdo įgaliotam naudotojui parengti, patvirtinti, išsiųsti arba perduoti perspėjimo pranešimą į perspėjimo kanalus, taip pat funkcijos, būtinos perspėjimo veiksmų saugai, atsekamumui ir auditui užtikrinti.
Kritinės DPPIS funkcijos apima ne mažiau kaip:
1. naudotojų autentifikavimą ir autorizavimą;
2. perspėjimo pranešimo sukūrimą, redagavimą, validavimą ir patvirtinimą;
3. perspėjimo teritorijos arba geografinės zonos nustatymą;
4. perspėjimo kanalų parinkimą ir pranešimo perdavimą į pasirinktus kanalus;
5. perspėjimo kanalų veikimą (kaip min.: korinis transliavimas (angl. - CellBroadcast), mobiliosios aplikacijos „LT72“ valdymo sąsaja, interneto svetainė; sirenų valdymo platformos valdymo sąsaja, sąsaja su TV transliacijos tiekėju, sąsaja su Radijo transliacijos tiekėju);
6. pranešimo siuntimo būsenų ir klaidų stebėseną;
7. veiksmų žurnalizavimą, audito įrašų formavimą ir saugojimą;
8. administravimo funkcijas, būtinas kritinių perspėjimo funkcijų veikimui užtikrinti.

19.4. Kritinių funkcijų atkūrimo tikslai turi būti ne blogesni kaip:
19.4.1. RTO – ne daugiau kaip 4 valandos;
19.4.2. RPO – ne daugiau kaip 15 minučių kritiniams veiksmų ir konfigūracijų duomenims.
19.5. DPPIS turi sudaryti galimybę daryti atsargines duomenų kopijas nestabdant sistemos veikimo arba maksimaliai sumažinant poveikį kritinėms perspėjimo funkcijoms.
19.6. Tiekėjas turi parengti veiklos tęstinumo ir atkūrimo plano projektą, kuriame būtų aprašytos atsarginių kopijų kūrimo, atkūrimo, komponentų persijungimo, duomenų vientisumo patikrinimo ir veikimo atkūrimo procedūros.
19.7. DPPIS testavimo metu turi būti patikrintas bent vieno duomenų centro ar analogiško kritinio infrastruktūros komponento sutrikimo scenarijus, siekiant įsitikinti, kad kritinės perspėjimo funkcijos gali būti tęsiamos pagal nustatytus RTO / RPO tikslus.
19.8. DPPIS turi rinkti realaus laiko pasiekiamumo, apkrovos ir pagrindinių komponentų būsenos stebėsenos informaciją ir perduoti ją į Pirkėjo naudojamą stebėsenos sistemą arba kitą suderintą stebėsenos sprendimą.
19.9. CBC ir kiti kritiniai infrastruktūros komponentai, kai tai palaikoma pasirinktos technologijos, turi turėti stebėsenos sąsajas, leidžiančias gauti būsenos informaciją ir klaidų pranešimus, įskaitant SNMP arba lygiavertį mechanizmą.

20. Licencijavimo ir intelektinės nuosavybės reikalavimai    

20.1. Tiekėjas Pasiūlyme turi aiškiai aprašyti siūlomą DPPIS programinės įrangos licencijavimo modelį ir nurodyti:
· pagal Sutartį kuriamus programinės įrangos komponentus;
· iki Pasiūlymo pateikimo Tiekėjo ar gamintojo sukurtus standartinius programinės įrangos komponentus;
· naudojamus komercinius trečiųjų šalių programinės įrangos produktus;
· naudojamus nemokamus ir (ar) atvirojo kodo programinės įrangos komponentus;
· kiekvienam komponentui taikomą licencijos rūšį, galiojimo terminą, licencijavimo matavimo vienetą ir, jeigu taikoma, licencijos atnaujinimo ar pratęsimo sąlygas.

20.2. Pagal Sutartį sukuriama programinė įranga
· Į pagal Sutartį specialiai DPPIS sukurtą programinę įrangą ir projektinius dokumentus DPPIS valdytojui turi būti perduotos autorių turtinės teisės Lietuvos Respublikos valstybės informacinių išteklių valdymo įstatymo 21 straipsnyje nustatyta apimtimi.
· Perduodamos teisės turi apimti bent:
· teisę neribotą laiką ir be papildomo atlygio naudoti sukurtą programinę įrangą;
· teisę daryti programinės įrangos kopijas;
· teisę programinę įrangą modifikuoti, tobulinti ir toliau plėtoti;
· teisę perkelti programinę įrangą į kitą informacinių technologijų platformą ar infrastruktūrą;
· teisę suteikti teisę šią programinę įrangą naudoti kitiems asmenims, kai tai reikalinga DPPIS eksploatavimui, priežiūrai, vystymui ar kitoms DPPIS valdytojo funkcijoms vykdyti;
· teisę gauti, naudoti ir keisti programinės įrangos pradinį kodą.
· Turtinių teisių perdavimas neturi riboti DPPIS valdytojo teisės perduoti DPPIS programinės įrangos priežiūrą, modifikavimą, tobulinimą ar tolesnį plėtojimą kitam tiekėjui.

20.3. Pradinis kodas ir techninė dokumentacija
Tiekėjas turi perduoti Perkančiajai organizacijai pagal Sutartį sukurtų DPPIS programinės įrangos komponentų aktualų pradinį kodą, jo versijų istoriją, programinės įrangos surinkimui, diegimui, konfigūravimui ir eksploatavimui reikalingą dokumentaciją bei kitą informaciją, būtiną tam, kad DPPIS priežiūrą ir tolesnį plėtojimą galėtų vykdyti Perkančioji organizacija arba jos pasirinktas kitas tiekėjas.
20.4. Iki Sutarties sudarymo sukurta ir trečiųjų šalių programinė įranga
Jeigu DPPIS naudojama iki Pasiūlymo pateikimo Tiekėjo, gamintojo ar trečiųjų šalių sukurta programinė įranga, kurios autorių turtinės teisės Perkančiajai organizacijai neperduodamos, Tiekėjas turi užtikrinti tokios apimties naudojimo teises, kurios yra būtinos DPPIS eksploatavimui pagal paskirtį ir neužkerta kelio pagal Sutartį sukurtos DPPIS programinės įrangos priežiūrą, modifikavimą ar tolesnį plėtojimą perduoti kitam tiekėjui.
Tiekėjas Pasiūlyme turi aiškiai identifikuoti tokią programinę įrangą ir jai taikomas licencines sąlygas.
20.5. Licencijų galiojimas

Pagal Sutartį specialiai DPPIS sukurtos programinės įrangos naudojimo teisės turi būti suteikiamos neribotam laikui ir be papildomo atlygio.
Iki Pasiūlymo pateikimo sukurtai Tiekėjo, gamintojo ar trečiųjų šalių standartinei programinei įrangai gali būti siūlomos tiek neterminuotos, tiek terminuotos arba prenumeratos pagrindu suteikiamos licencijos.
Jeigu siūloma terminuota arba prenumeratos pagrindu suteikiama licencija:
1. jos galiojimas ir visi licencijos mokesčiai per Sutarties ir garantinės priežiūros laikotarpį turi būti įtraukti į Pasiūlymo kainą;
2. Tiekėjas Pasiūlyme turi nurodyti licencijos galiojimo terminą bei jos pratęsimo sąlygas;
3. Perkančiajai organizacijai turi būti sudaryta galimybė pasibaigus Sutarčiai licenciją pratęsti ar įsigyti tiesiogiai iš gamintojo, jo įgalioto atstovo arba kito teisėto tiekėjo, nepriklausomai nuo DPPIS diegimą atlikusio Tiekėjo;
4. terminuotas licencijavimo modelis negali apriboti Perkančiosios organizacijos teisių į pagal Sutartį sukurtus DPPIS komponentus ir jų pradinį kodą.
20.6. Programinės įrangos versijos
DPPIS perdavimo eksploatuoti metu ir 36 mėn. garantinės priežiūros metu turi būti pateiktos ir naudojamos naujausios gamintojo palaikomos stabilios programinės įrangos versijos, kurioms teikiami saugos atnaujinimai. Šis reikalavimas taikomas tiek mokamai, tiek nemokamai ir atvirojo kodo programinei įrangai.
Jeigu naujausia gamintojo paskelbta versija negali būti naudojama dėl pagrįstų suderinamumo, saugumo ar kitų techninių priežasčių, Tiekėjas turi tai pagrįsti ir suderinti su Perkančiąja organizacija.
Garantinės priežiūros laikotarpiu Tiekėjas turi užtikrinti, kad naudojamos programinės įrangos versijos būtų gamintojo palaikomos ir gautų taikomus saugos atnaujinimus.
20.7. Atvirojo kodo programinė įranga
Jeigu naudojama nemokama ar atvirojo kodo programinė įranga, Tiekėjas turi užtikrinti jos licencinių sąlygų laikymąsi ir Pasiūlyme arba projektavimo dokumentuose pateikti naudojamų komponentų, jų versijų ir licencijų sąrašą.
Atvirojo kodo ar kitos trečiųjų šalių programinės įrangos licencinės sąlygos negali apriboti Perkančiajai organizacijai pagal šią Techninę specifikaciją ir Sutartį suteikiamų teisių į specialiai DPPIS sukurtą programinę įrangą.



21. Diegimo etapai ir terminai
21.1. DPPIS turi būti diegiama etapais.
21.2. Visa DPPIS įgyvendinimo trukmė negali viršyti 12 mėnesių nuo sutarties įsigaliojimo dienos.
21.3. Cell Broadcast funkcionalumas turi būti įdiegtas pirmuoju etapu ir paleistas ne vėliau kaip per 6 mėnesius nuo sutarties įsigaliojimo dienos.
21.4. Ne vėliau kaip per 5 darbo dienas nuo sutarties įsigaliojimo Tiekėjas turi suorganizuoti projekto pradžios susitikimą (nuotoliu arba gyvai), kuriame aptariami projekto dalyviai ir jų vaidmenys, tikslai, apimtis, įgyvendinimo būdas, grafikas ir komunikacijos principai.
21.5. Ne vėliau kaip per 2 savaites nuo sutarties įsigaliojimo Tiekėjas turi el.paštu arba raštu pateikti ir suderinti projekto valdymo planą, kuriame aprašoma projekto komanda, dalyvių atsakomybės, preliminarus įgyvendinimo grafikas ir darbų planas, Pirkėjo įsitraukimas, komunikacijos tvarka, kokybės užtikrinimo priemonės ir rizikų valdymas.
21.6. Ne vėliau kaip per 6 savaites nuo sutarties įsigaliojimo Tiekėjas turi el.paštu arba raštu pateikti ir suderinti detalų įgyvendinimo grafiką ir  darbų planą, kuriame būtų:
21.6.1. etapai;
21.6.2. terminai;
21.6.3. priklausomybės;
21.6.4 tarpinių rezultatų aprašymai;
21.6.5. testavimo ir priėmimo procedūros.
21.7.  Nuo sutarties įsigaliojimo iki galutinio sistemos perdavimo–priėmimo akto pasirašymo Tiekėjas turi organizuoti projekto eigos susitikimus ne rečiau kaip kartą per dvi savaites. Susitikimuose vertinama darbų pažanga ir atitiktis projekto įgyvendinimo grafikui, aptariamos rizikos, sprendžiami iškilę klausimai, nustatomi tolesni veiksmai, už juos atsakingi asmenys ir įvykdymo terminai. Pirkėjo prašymu papildomas susitikimas organizuojamas ne vėliau kaip per 3 darbo dienas nuo prašymo gavimo, nebent šalys susitaria dėl kito termino. Tiekėjas protokoluoja susitikimus ir ne vėliau kaip per 2 darbo dienas po susitikimo pateikia protokolo projektą Pirkėjui derinti. Susitikimai gali vykti nuotoliniu būdu, jeigu tai suderinta su Pirkėju.

21.8. Tiekėjo vadovybės arba atsakingi sprendimus priimantys atstovai turi dalyvauti projekto priežiūros ar valdymo susitikimuose pagal Pirkėjo nustatytą periodiškumą, kai tai reikalinga kritiniams projekto klausimams spręsti.

22. Testavimo ir priėmimo reikalavimai
22.1. Tiekėjas privalo parengti ir suderinti:
22.1.1. testavimo planą;
22.1.2. testavimo scenarijus;
22.1.3. testavimo protokolų formas;
22.1.4. priėmimo kriterijų sąrašą;
22.1.5. bandomosios eksploatacijos planą.
22.2. Turi būti atlikti ne mažiau kaip šie testai:
22.2.1. funkciniai testai;
22.2.2. integraciniai testai;
22.2.3. našumo testai;
22.2.4. saugumo testai;
22.2.5. HA / DR testai;
22.2.6. perspėjimo kanalų testai;
22.2.7. EWS scenarijų testai;
22.2.8. naudotojų teisių ir audito testai.
22.3. DPPIS laikoma priimta tik jei:
22.3.1. visi privalomi reikalavimai įvykdyti;
22.3.2. nėra neišspręstų kritinių defektų;
22.3.3. pateikta visa dokumentacija;
22.3.4. atlikti mokymai;
22.3.5. pasirašyti:
22.3.5.1. DPPIS komponentų/funkcionalumų paleidimo eksploatacijai priėmimo perdavimo aktai;
22.3.5.2. DPPIS galutinis paleidimo eksploatacijai priėmimo perdavimo aktas.
22.3.6. perduotas atitinkamą priimamą versiją atitinkantis 20.3 punkte nustatytas rinkinys ir sėkmingai atliktas 22.10 punkte nustatytas patikrinimas.
22.3.7. Interneto svetainės našumo ir apkrovos bandymai:
22.3.7.1. Tiekėjas turi parengti ir su Perkančiąja organizacija suderinti interneto svetainės ir interaktyviųjų žemėlapių platformos apkrovos bandymų metodiką, kurioje būtų apibrėžti naudotojų veiksmų scenarijai, apkrovos didinimo tvarka, atsako laiko ir klaidų dažnio vertinimo kriterijai.
22.3.7.2. Bandymų metu turi būti patikrintas sistemos veikimas esant ne mažiau kaip 500 000 vienu metu aktyvių naudotojų sesijų, įskaitant žemėlapių atidarymą, mastelio keitimą, navigavimą žemėlapyje ir objektų informacijos peržiūrą.
22.3.7.3. Bandymų rezultatai turi būti dokumentuoti ir pateikti Perkančiajai organizacijai. Nustačius neatitiktis, Tiekėjas turi jas pašalinti ir pakartoti bandymus.
22.4. Priėmimo testavimas turi būti atliekamas naudojant duomenis ir konfigūraciją, kiek įmanoma atitinkančius faktinį DPPIS eksploatavimą, įskaitant VJTRO sąsajų, geoduomenų, naudotojų rolių, pranešimų šablonų ir testinių perspėjimo scenarijų patikrinimą.
22.5. Priėmimo testavimo metu turi būti patikrintas DPPIS pasiekiamumas ir veikimas aukšto patikimumo scenarijuose, įskaitant vieno duomenų centro ar kito kritinio komponento gedimo scenarijų, jei tokia infrastruktūra numatyta diegimo architektūroje.
22.6. Tiekėjas turi pateikti testavimo ir priėmimo procedūrų aprašą, kuriame būtų nurodyta, kaip bus tikrinama atitiktis pradiniams techninės specifikacijos reikalavimams ir įgyvendinimo metu detalizuotiems reikalavimams.
22.7. Tiekėjas turi numatyti ir pateikti visus DPPIS testinei / priėmimo aplinkai sukurti, įdiegti, konfigūruoti, palaikyti ir testavimui vykdyti reikalingus techninius, programinius, licencinius ir kitus resursus, išskyrus tuos atvejus, kai pirkimo dokumentuose aiškiai nurodyta, kad konkrečius resursus suteikia Perkančioji organizacija.
22.8. Priėmimo testavimo užbaigimo kriterijai
Priėmimo testavimas laikomas sėkmingai užbaigtu, kai tenkinamos visos šios sąlygos:
atlikti visi atitinkamam komponentui, moduliui, integracijai, perspėjimo kanalui ar funkcionalumui numatyti privalomieji priėmimo testavimo scenarijai;
sėkmingai įvykdyti visi testavimo scenarijai, kuriais tikrinamos pagrindinės perspėjimo funkcijos, įskaitant, kai taikoma, perspėjimo pranešimo suformavimą, patvirtinimą, perdavimą pasirinktam perspėjimo kanalui, perdavimo rezultato gavimą ir įvykio registravimą;
sėkmingai patikrinti visi testuojamam objektui taikomi Techninės specifikacijos funkciniai, integraciniai, saugos, našumo ir kiti reikalavimai, kuriems nustatytas priėmimo testavimas;
nėra neuždarytų kritinių ir didelių defektų;
ištaisyti kritiniai ir dideli defektai yra pakartotinai ištestuoti, o tais atvejais, kai atlikti pakeitimai galėjo turėti įtakos kitam DPPIS funkcionalumui, atliktas atitinkamas regresinis testavimas;
likę vidutiniai ir maži defektai netrukdo naudoti testuojamo funkcionalumo pagal paskirtį, yra užregistruoti ir jų pašalinimo terminai suderinti su Perkančiąja organizacija;
Tiekėjas pateikė testavimo protokolą, kuriame nurodyti atlikti testai, jų rezultatai, nustatyti defektai ir jų būklė;
Perkančioji organizacija patvirtino priėmimo testavimo rezultatus.
22.9. Defektų klasifikavimas
Priėmimo testavimo metu nustatyti defektai pagal jų poveikį DPPIS funkcionalumui klasifikuojami taip:
Kritinis defektas – defektas, dėl kurio:
DPPIS arba pagrindinė perspėjimo funkcija visiškai neveikia arba tampa neprieinama;
negalima suformuoti, patvirtinti, perduoti ar išsiųsti perspėjimo pranešimo, kai tokia funkcija turi būti vykdoma;
perspėjimo pranešimas perduodamas neteisingam perspėjimo kanalui, neteisingai teritorijai arba su iš esmės neteisingu turiniu;
prarandami, sugadinami arba neleistinai pakeičiami esminiai DPPIS duomenys;
atsiranda informacijos saugos pažeidimas ar pažeidžiamumas, dėl kurio galima neleistina prieiga prie DPPIS ar jos duomenų arba reikšmingai sutrikdomos pagrindinės DPPIS funkcijos;
nėra tinkamo laikino sprendimo, leidžiančio saugiai vykdyti atitinkamą pagrindinę funkciją.
Didelis defektas – defektas, dėl kurio:
reikšmingai sutrikdomas komponento, modulio, integracijos, perspėjimo kanalo ar funkcionalumo veikimas, tačiau pagrindinė DPPIS veikla gali būti tęsiama;
funkcija neveikia arba veikia netinkamai daliai naudotojų, duomenų, teritorijų ar perspėjimo kanalų;
funkcionalumas reikšmingai neatitinka Techninės specifikacijos reikalavimų;
funkcijai vykdyti būtinas laikinas sprendimas arba papildomi rankiniai veiksmai, tačiau jais galima saugiai tęsti veiklą.
Vidutinis defektas – defektas, kuris apsunkina ar apriboja funkcionalumo naudojimą, tačiau neturi reikšmingos įtakos pagrindinių DPPIS funkcijų vykdymui ir egzistuoja tinkamas alternatyvus veikimo būdas.
Mažas defektas – kosmetinis, ergonominis, tekstinis arba kitas nedidelis neatitikimas, neturintis reikšmingos įtakos DPPIS funkcionalumui, saugai, našumui, duomenų vientisumui ar paslaugų prieinamumui.
22.10. Pradinio kodo ir dokumentacijos pakankamumo patikrinimas
Prieš priimant pagal Sutartį sukurtus programinės įrangos komponentus, testinėje / priėmimo aplinkoje pagal perduotą rinkinį atliekamas jų surinkimas ir diegimas bei sutarti pagrindinių funkcijų patikrinimai. Patikrinimas turi patvirtinti, kad pagal pateiktas instrukcijas Perkančioji organizacija arba jos pasirinktas vykdytojas, turintis atitinkamą techninę kompetenciją ir teisėtas reikalingų standartinių komponentų licencijas, gali atkurti perduodamą programinės įrangos versiją be papildomos, neperduotos Tiekėjo informacijos ar tik Tiekėjui prieinamų priemonių.
Patikrinimą organizuoja Tiekėjas, dalyvaujant Perkančiosios organizacijos atstovams, ir jo rezultatus įrašo į priėmimo testavimo protokolą: nurodo kodo versiją, rinkinio sudėtį, naudotas priklausomybes, surinkimo ir diegimo veiksmus bei funkcinių patikrinimų rezultatus. Nustačius trūkstamą informaciją ar neatkuriamą versiją, Tiekėjas pašalina trūkumus ir pakartoja patikrinimą iki atitinkamų rezultatų priėmimo. Standartiniai komerciniai ir trečiųjų šalių komponentai diegiami gamintojo nustatyta tvarka; jų surinkimas iš pradinio kodo nereikalaujamas.
22.11. Operatorių integracijų priėmimo bandymai
22.11.1. Kiekvienam VJTRO tikrinami taikomi protokolai, teritorijos konvertavimas, viso tinklo Tracking Area adresavimas arba atitinkamos technologijos alternatyva, ribotos teritorijos atrinktų celių grupavimas, duomenų importas ir būsenų atvaizdavimas pagal TS 6.31–6.36. Protokolo įrašais patvirtinama, kad neįtrauktos neatrinktos celės ir viso tinklo Tracking Area užklausa be pagrindo neskaidoma į visas celes.
22.11.2. Patikrinamas vienos jungties ir CBC instancijos sutrikimas, sesijos atkūrimas, užduoties atsekamumas, dalinio ir nežinomo rezultato atvaizdavimas. Neįmanomi ar pavojingi gamybiniai scenarijai tikrinami laboratorijoje arba suderintu imitatoriumi; imitavimo apimtis protokole aiškiai atskiriama nuo faktiškai su VJTRO atliktų bandymų.
22.11.3. Bandymai VJTRO tinkle atliekami tik gavus Pirkėjo ir VJTRO leidimą, naudojant suderintas laboratorines celes ar ribotą teritoriją ir testinius parametrus. Tinklo atsakymai ir žurnalai yra pagrindiniai techninio vykdymo įrodymai; telefono ekrano vaizdas gali juos papildyti, tačiau neįrodo viso tinklo aprėpties. Tikrinamos atitinkamo VJTRO eksploatuojamos ir pirkimo apimtyje integruojamos technologijos.


23. Garantinės priežiūros reikalavimai
23.1. Tiekėjas turi užtikrinti ne trumpesnę kaip 36 mėnesių garantinę priežiūrą.
23.2. Garantinės priežiūros metu tiekėjas turi teikti:
23.2.1. incidentų ir sutrikimų registravimą ir valdymą;
23.2.2. defektų/klaidų taisymą;
23.2.3. programinės įrangos atnaujinimus;
23.2.4. saugumo pataisas;
23.2.5. konsultacijas;
23.2.6. nuotolinę ir, jei reikia, vietinę techninę pagalbą.
23.3. Tiekėjas turi užtikrinti 24/7 incidentų ir sutrikimų reagavimą ir šalinimą.
23.4. Incidentų ir sutrikimų reagavimo ir šalinimo terminai turi būti aiškiai apibrėžti paslaugų lygio susitarime (angl. – Service Level Agreement) (toliau – SLA).
23.5. Tiekėjas turi teikti nuotolinį palaikymą elektroninėmis ryšio priemonėmis, įskaitant pagalbos tarnybos paslaugas 24/7 režimu incidentams, sutrikimams, konsultacijoms dėl DPPIS naudojimo, klaidų registravimui, klasifikavimui ir šalinimui.
23.6. Tiekėjas turi užtikrinti specialistų prieinamumą reguliarių DPPIS testavimų metu, jeigu tokie testavimai planuojami Pirkėjo, įskaitant ne mažiau kaip keturis suderintus testavimo langus per metus garantinės  priežiūros laikotarpiu.
23.7. Tiekėjas turi pateikti incidentų, sutrikimų, defektų/klaidų ir užklausų valdymo priemonę arba procesą, leidžiantį Pirkėjo naudotojams registruoti incidentus, sutrikimus, defektus/klaidas ir užklausas, stebėti jų būseną, gauti informaciją apie klasifikaciją, numatomą šalinimo laiką ir atliktus veiksmus.
23.8. SLA nustatomos šios privalomos maksimalios funkcinių sutrikimų šalinimo trukmės: 
1 kategorija – DPPIS veikimą paralyžiuojanti avarija, 3 val.; 
2 kategorija – kritinė esminių komponentų klaida be veiksmingo apeinamojo sprendimo, 8 val.;
3 kategorija – klaida su apeinamuoju sprendimu, 5 darbo dienos; 
4 kategorija – netikslumas be tiesioginio poveikio, 20 darbo dienų; 
5 kategorija – pakeitimo užklausa, pagal atskirą susitarimą; 
6 kategorija – konsultacija, 1 darbo diena.
Pašalinus sutrikimą, jeigu jo šalinimo metu buvo keičiama pagal Sutartį sukurta DPPIS programinė įranga, Tiekėjas ne vėliau kaip per 10 darbo dienų turi atnaujinti Perkančiajai organizacijai prieinamoje išeities kodo saugykloje esančią programinės įrangos versiją taip, kad saugykloje esantis išeities kodas atitiktų gamybinėje aplinkoje įdiegtą programinės įrangos versiją.
Kartu turi būti atnaujinta versijų informacija ir, kai taikoma, pakeitimų įgyvendinimui, programinės įrangos surinkimui, diegimui, konfigūravimui ir eksploatavimui reikalinga techninė dokumentacija.

23.9. SLA susitarime turi būti numatyta, kad avarijos ir kritinės klaidos atveju užklausa užregistruojama, klasifikuojama ir pirminė informacija apie šalinimo eigą pateikiama: 
23.9.1. 1–2 kategorijų sutrikimai registruojami, klasifikuojami ir apie jų šalinimo eigą pirmą kartą informuojama ne vėliau kaip per 1 valandą nuo pranešimo gavimo, 24/7 režimu. Kitiems atvejams taikomas ne ilgesnis kaip 8 darbo valandų pirminio reagavimo terminas;
23.9.2. 1 ir 2 kategorijoms šalinimo terminas skaičiuojamas nuo faktinio registravimo ir klasifikavimo užbaigimo, tačiau ne vėliau kaip nuo 1 valandos po pranešimo gavimo. Išlaikomas 1 + 3 ir 1 + 8 modelis: maksimaliai 4 val. ir 9 val. nuo pranešimo gavimo;
23.9.3. 3, 4 ir 6 kategorijų terminai skaičiuojami darbo dienomis arba darbo valandomis pagal sutartyje nustatytą darbo laiką. SLA turi apibrėžti laiko žymas, darbo laiką, teisėtus sustabdymo atvejus ir sutrikimo pašalinimo patvirtinimą.
Laikino apeinamojo sprendimo įdiegimas savaime nėra galutinis defekto pašalinimas. 
23.10. Garantinės priežiūros laikotarpiu Tiekėjas turi teikti funkcinius ir saugumo atnaujinimus, pataisas ir suderinamumo pakeitimus, būtinus DPPIS veikimui pagal sutartį užtikrinti. 
Atlikus atnaujinimą, pataisą ar suderinamumo pakeitimą, Tiekėjas turi atnaujinti visą su atliktu pakeitimu susijusią DPPIS techninę ir eksploatacinę dokumentaciją taip, kad ji atitiktų faktiškai įdiegtą DPPIS versiją ir konfigūraciją.
Jeigu atliekant atnaujinimą, pataisą ar suderinamumo pakeitimą buvo keičiama pagal Sutartį sukurta DPPIS programinė įranga, Tiekėjas ne vėliau kaip per 10 darbo dienų nuo pakeitimo įdiegimo į gamybinę aplinką turi atnaujinti Perkančiajai organizacijai prieinamoje išeities kodo saugykloje esančią programinės įrangos versiją taip, kad joje esantis išeities kodas atitiktų gamybinėje aplinkoje įdiegtą programinės įrangos versiją.
Kartu turi būti atnaujinta programinės įrangos versijų ir pakeitimų informacija bei, kai taikoma, programinės įrangos surinkimui, diegimui, konfigūravimui, administravimui, integracijoms ir eksploatavimui reikalinga dokumentacija.
23.11. Tiekėjas nuo sutarties vykdymo pradžios privalo užtikrinti Lietuvos Respublikos teritorijoje 24 val. per parą, 7 dienas per savaitę veikiantį atstovą, įgaliotą partnerį, subtiekėją arba kitą palaikymo organizavimo pajėgumą, užtikrinantį komunikaciją lietuvių kalba, incidentų priėmimą, eskalavimą ir prireikus atvykimą į perkančiosios organizacijos ar valstybės duomenų centro infrastruktūros eksploatavimo vietą.


24. Dokumentacijos ir mokymų reikalavimai
24.1. Tiekėjas turi pateikti bent šią dokumentaciją:
24.1.1. architektūros aprašą;
24.1.2. diegimo aprašą;
24.1.3. administravimo vadovą;
24.1.4. naudotojo vadovą;
24.1.5. integracijų aprašą;
24.1.6. API aprašą;
24.1.7. saugumo aprašą;
24.1.8. testavimo ataskaitas;
24.1.9. eksploatavimo ir priežiūros rekomendacijas.
24.2. Tiekėjas turi surengti mokymus:
24.2.1. DPPIS administratoriai – iki 10 asmenų;
24.2.2. DPPIS naudotojai / perspėjimų rengėjai ir siuntėjai – iki 200 asmenų;
24.3. Tiekėjas turi parengti mokymų programą, mokymų medžiagą lietuvių kalba, naudotojų instrukcijas, administratorių instrukcijas, praktines užduotis ir mokymų dalyvių žinių / praktinių gebėjimų patikrinimo priemones. Mokymai turi būti vykdomi pagal su Perkančiąja organizacija suderintą mokymų planą. Mokymai turi būti pritaikyti DPPIS naudojimo scenarijams, įskaitant naudotojų, administratorių ir techninės priežiūros darbuotojų mokymus.
24.4. Mokymuose turi būti numatyti naudotojų mokymai ir administratorių mokymai, kurių kiekvieno trukmė turi būti ne trumpesnė kaip 6 valandos, nebent su Pirkėju suderinamas kitas mokymų modelis.
24.5. Mokymams turi būti suteikta testinė arba mokomoji aplinka, kurioje būtų galima atlikti perspėjimo pranešimų rengimo, tvirtinimo, siuntimo imitavimo, ataskaitų ir administravimo veiksmus neinicijuojant realių perspėjimų.
24.6. DPPIS naudotojo sąsajoje (mokymo aplinkoje) turi būt numatyta kontekstinę pagalbą arba nuorodas į aktualias naudotojo ir administratoriaus instrukcijas, įskaitant laukų paaiškinimus, puslapių paskirtį ir pagrindinių procesų aprašymą.


25. Nacionalinio saugumo reikalavimai

25.1 Perkančioji organizacija, reikalauja, kad tiekėjo siūlomos prekės (įskaitant jų gamintojus) (ar paslaugos) (ar darbai) nekeltų grėsmės nacionaliniam saugumui, kaip nurodyta VPĮ 37 straipsnio 8 dalyje, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. 
Laikoma, kad tiekėjo siūlomos prekės (įskaitant jų  gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas.
Nustačiusi pasiūlymų eilę perkančioji organizacija kreipsis į Nacionaliniam saugumui užtikrinti svarbių objektų apsaugos koordinavimo komisiją dėl numatomo sudaryti sandorio atitikties nacionalinio saugumo interesams. Perkančioji organizacija prašys tiekėjo pateikti Nacionaliniam saugumui užtikrinti svarbių objektų apsaugos koordinavimo komisijos prašomus dokumentus.  

25.2. Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu. Tiekėjas privalo įrodyti, kad prekės ar paslaugos nekelia grėsmės nacionaliniam saugumui, nėra toliau nurodytų aplinkybių: 
1) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;
2) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
Perkančioji organizacija pasiūlymo atitikties Viešųjų pirkimų įstatymo 37 straipsnio 9 dalies reikalavimams patvirtinimui, iš tiekėjo reikalauja  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 PAGD PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus. 
Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

Tiekėjas bendradarbiauja su Perkančiąja organizacija, Nacionaliniu kibernetinio saugumo centru ir kitomis kompetentingomis institucijomis..



26. Reikalavimų taikymas

26.1. Visi šioje techninėje specifikacijoje nustatyti reikalavimai yra privalomi Tiekėjui, išskyrus atvejus, kai konkrečiame reikalavime aiškiai nurodyta, kad tam tikras funkcionalumas, savybė, techninis sprendimas ar galimybė yra neprivaloma, papildoma arba gali būti siūloma kaip alternatyvus / lygiavertis sprendimas.

26.2. Tiekėjo siūlomas sprendimas turi atitikti visus privalomus techninės specifikacijos reikalavimus. Jeigu Tiekėjas siūlo alternatyvų arba lygiavertį sprendimą, jis turi pagrįsti, kad toks sprendimas užtikrina ne žemesnį funkcionalumo, saugumo, patikimumo, integruojamumo, veiklos tęstinumo ir kokybės lygį.

26.3. Reikalavimų neatitikimas laikomas pasiūlymo neatitikimu techninės specifikacijos reikalavimams, išskyrus atvejus, kai techninėje specifikacijoje aiškiai numatyta galimybė siūlyti alternatyvų arba lygiavertį sprendimą.





























Priedas Nr.1
Esamos perspėjimui ir informavimui naudojamos infrastruktūros aprašymas
Perspėjimui ir informavimui šiuo metu naudojamą infrastruktūrą sudaryta iš šių esminių elementų:
- GPIS perspėjimas pranešimais į mobiliuosius įrenginius (telefonus) pasinaudojant operatorių tinklais CB (Cell Broadcast) technologijos pagalba.  GPIS veikia VJTRO UAB ,,Bitė Lietuva“, AB ,,Telia Lietuva“,  UAB ,,Tele2“ 2G (GSM), 4G (LTE) tinkluose. GPIS techninė ir programinė įranga įdiegta 2012 metais. GPIS valdytojas yra PAGD;
Esama GPIS techninė ir programinė architektūra bei jos licencijos nėra DPPIS techninio sprendimo dalis ir naujos DPPIS kūrimui, diegimui ar eksploatavimui nebus naudojamos.
- Perspėjimo sirenomis sistemos. Lietuvoje įdiegta apie 1200 perspėjimo sirenų, kurios yra dalinai valdomos iš vietinių valdymo pultų, dalinai apjungtos į atskiras perspėjimo sirenomis sistemas, kurios valdomos PAGD ar atskirų savivaldybių administracijų. Naudojamos skirtingų tiekėjų/gamintojų techninė ir programinė – V.Sipavičiaus, Digitex, Sircom, Sonnenburg, kt.; Perspėjimo sirenomis sistemos nėra centralizuotos šalies lygiu. PAGD 2023-2028 m. vykdo perspėjimo sirenų ir perspėjimo sirenų sistemų valdymo centralizavimo projektą, kurio pagrindinis tikslas – sukurti ir vystyti šalies mastu veikiančią vieningą perspėjimo sirenų platformą. Platformos techninės ir programinės įrangos tiekėjas – Digitex. 2024-2026 m. metais prie platformos yra prijungta 250 perspėjimo sirenų, 2027-2028 m. planuojama centralizuoti/prijungti prie platformos apie 965 perspėjimo sirenų/perspėjimo sirenų sistemų.       
- Nacionalinis TV/radijo transliuotojas, kuris dalyvauja vykdant perspėjimą ir informavimą, platina skubią ir svarbią informaciją, kurią PAGD perduoda neautomatizuotomis priemonėmis (elektroniniu paštu, telefonu ar kitais kanalais);
- Informavimo apie pasirengimą ekstremaliosioms situacijoms svetainė www.LT72.lt, kurioje gyventojams pateikiama svarbi informacija, kaip jie gali pasiruošti ekstremaliosioms situacijoms, rekomenduojama, kaip elgtis ekstremaliųjų situacijų metu. Svetainės valdytojas yra PAGD;
- Mobiliosios programėlės:
 („LT72“  https://play.google.com/store/apps/details?id=com.lt_72.pagd&hl=lt,
 „KOVAS“ https://play.google.com/store/apps/details?id=com.vilnius.kovas.csa,
 „MAMA+“ https://play.google.com/store/apps/details?id=com.nob.mamaapp&hl=lt, pan.), 
kurios gyventojams pateikia svarbią informaciją, kaip jie gali pasiruošti ekstremaliosioms situacijoms, rekomenduoja, kaip elgtis ekstremaliųjų situacijų metu. Mobiliųjų programėlių rinka vystosi, programėles kurią ir platiną skirtingi gamintojai/užsakovai. Šiai dienai nėra sukurtas vieningas mechanizmas kompetentingos informacijos pateikimui į mobiliąsias programėles.     
	- Kiti informacijos sklaidos šaltiniai (tv/radijas, WWW naujienų portalai, socialiniai tinklai), kurie naudojami neoperatyviam gyventojų informavimui. Šiai dienai nėra sukurtas vieningas mechanizmas kompetentingos informacijos pateikimui kitiems informacijos sklaidos šaltiniams.
PAGD > PIRKIMO DOKUMENTAI (PD) > TECHNINĖ SPECIFIKACIJA (TS)

	 
                                                                                                                                            Priedas Nr.2
Sirenų valdymo platformos techninės ir programinė įrangos techninis aprašymas
„Digitex Open Control Protocol dokumentas ir DigitexCZK/IP Web API protocol dokumentai bus pateikti potencialiam Tiekėjui  CVPIS priemonėmis pagal Tiekėjo pateiktą paklausimą, vykdant viešųjų pirkimų procedūras ir Tiekėjui pasirašius konfidencialumo pasižadėjimą (priedas Nr.6) dėl dokumentų ir informacijos konfidencialumo, saugojimo ir neatskleidimo.






                                                                                                                                            Priedas Nr.3
TV ir radijo transliavimo techninės ir programinė įrangos techninis aprašymas
Perspėjimo žinučių (audio formatu) siuntimas LRT FM tinklais (nutraukiant LRT radijo programų siuntimą)
Perspėjimo žinučių (video vinjetė, audio pranešimas ir bėganti eilutė) siuntimas LRT DVB-T tinklais  (nutraukiant LRT TV programų siuntimą)
	Perspėjimo žinučių siuntimas LRT FM tinklais

	NR.
	Reikalavimas

	1. 
	Įranga privalo palaikyti CAP 1.2 protokolą

	1. 
	Įranga privalo gebėti analizuoti ir generuoti CAP žinutes 

	1. 
	Įranga privalo gebėti priimti ir išsiųsti CAP žinutes iš ir į ne mažiau nei 7 šaltinius ar kryptis.

	1. 
	Įranga privalo palaikyti AES/EBU skaitmeninio garso standartą

	1. 
	Įranga privalo turėti bent po vieną skaitmeninio garso (AES3) įvesties ir išvesties prievadus

	1. 
	Įranga privalo turėti galimybę išgroti garso įrašus. 

	1. 
	Prisijungimas prie sistemų valdymo turėtų vykti šifruotais ryšio kanalais

	1. 
	Įranga privalo būti valdoma nuotoliniu būdu per WEB GUI (HTTPS TLS 1.3 arba naujesnė versija)

	1. 
	Įranga valdoma per ETH RJ-45 sąsają

	Perspėjimo žinučių siuntimas LRT TV tinklais

	NR.
	Reikalavimas

	1. 
	Įranga privalo turėti funkcionalumą leidžiantį įterpti iš anksto paruoštą vaizdo vinjetę į video paslaugą. Tiekėjas pateikdamas pasiūlymą privalo pateikti palaikomų vaizdo vinjetės formatų sąrašą.

	1. 
	Jei įranga neturi funkcionalumo įterpti vaizdo vinjetę, ji privalo turėti integracines sąsajas su gamintojo „Harmonic Inc.“ vaizdo apdorojimo produktais

	1. 
	Jei įranga neturi funkcionalumo leidžiančio įterpti vaizdo vinjetę ir neturi integracinių sąsajų su „Harmonic Inc.“ produktais, tiekėjas privalo pasiūlyti sprendimą, leidžiantį išpildyti reikalaujamą funkcionalumą.

	1. 
	Įranga privalo veikti kodavimo ir dekodavimo režimais (privalo būti įtrauktos reikiamos licencijos)

	1. 
	Įranga privalo palaikyti CAP 1.2 protokolą

	1. 
	Įranga privalo gebėti analizuoti ir generuoti CAP žinutes 

	1. 
	Įranga privalo gebėti priimti ir išsiųsti CAP žinutes iš ir į ne mažiau nei 7 šaltinius ar kryptis.

	1. 
	Įranga privalo turėti galimybę išgroti garso įrašus. Tiekėjas pateikdamas pasiūlymą privalo pateikti palaikomų garso įrašų formatų sąrašą.

	1. 
	Įranga privalo turėti funkcionalumą leidžiantį įkeltą į vieną įrangos vienetą garso įrašą išgroti per visus susietus tos pačios įrangos vienetus. Tikslas yra, kad vieną kartą įkėlus įrašą, jo nereiktų įkėlinėti į likusius įrangos vienetus.

	1. 
	Įranga privalo turėti funkcionalumą leidžiantį įterpti į siunčiamą vaizdą bėgančią eilutę, kurioje būtų atvaizduojamas CAP protokolų gautas tekstas.

	1. 
	Įranga valdoma per ETH RJ-45 sąsają



 
                                                                                                                                      Priedas Nr. 4
Licencijavimo apimties ir kiekių matrica
Matricoje nurodyti kiekiai ir maksimalūs kiekiai taikomi Pasiūlymo kainai apskaičiuoti pagal Techninės specifikacijos 20.8 ir 20.9 punktus.
Licencijos turi apimti diegimą, testavimą, priėmimą, eksploatavimą ir visą Sutarties bei 36 mėnesių garantinės priežiūros laikotarpį pagal 20.5 punktą. Į kainą įtraukiamos ir DPPIS pusės GALILEO integracijos parengčiai reikalingos licencijos, komponentai, testinės / priėmimo aplinkos teisės, dokumentacija bei palaikymas.
	Licencijavimo parametras
	Į kainą įtraukiama apimtis
	Maksimali apimtis

	Vardiniai naudotojai, įskaitant administratorius
	160
	160 (TS 16.9)

	Vienu metu dirbantys naudotojai
	65
	65 (TS 16.9)

	Administratoriai ir rolės
	10 (Įtraukti į vardinių naudotojų kiekį)
	10

	Priežiūros tiekėjai
	4
	4

	VJTRO
	3 (Visi Lietuvos Respublikos teritorijoje veikiantys VJTRO)
	3

	VJTRO celės, celių grupės ir teritorinio adresavimo vienetai
	Visa CB / EU-Alert siuntimui reikalinga apimtis Lietuvos Respublikoje

	Informacija bus pateikta Tiekėjui pasirašius konfidencialumo pasižadėjimą


	Perspėjimo ir informavimo kanalai
	Visi TS numatyti kanalai pagal kiekvienam nustatytą apimtį; LB-SMS pirkimas ir diegimas neįtraukti
	

	Integracijos
	Visos TS numatytos integracijos, įskaitant DPPIS pusės GALILEO integracijos parengtį
	

	Diegimas/testavimas/priėmimas
	Gamybinė ir testinė / priėmimo aplinkos; diegimas 2 valstybiniuose duomenų centruose pagal TS 3.1–3.4
	Visa TS nustatyta apimtis

	Perspėjimo pranešimai
	Neribota
	Neribota

	Kiti licencijuojami vienetai
	Visa TS numatyta funkcinė apimtis
	Visa TS numatyta funkcinė apimtis





























                                                                                                                                          Priedas Nr. 5 

Saugos ir kibernetinio saugumo reikalavimus nustatantys dokumentai

1. 
Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2025 m. sausio 10 d. įsakymas Nr. 1-13 /2025 (1.4 E) „Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2021 m. rugpjūčio 2 d. įsakymo Nr. 1-457 „Dėl Priešgaisrinės apsaugos ir gelbėjimo departamento prie Vidaus reikalų ministerijos valdomų valstybės informacinių sistemų ir valstybinės reikšmės ir pavojingų objektų registro saugaus elektroninės informacijos tvarkymo taisyklių, naudotojų administravimo taisyklių ir veiklos tęstinumo valdymo plano patvirtinimo“ pakeitimo. 
2. 
Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2026 m. balandžio 16 d. įsakymas Nr. 1-204/2026 (1.4 E) „Dėl Priešgaisrinės apsaugos ir gelbėjimo departamento prie Vidaus reikalų ministerijos tiekimo grandinės saugumo valdymo tvarkos aprašo patvirtinimo“  



























                                                                                                                                 Priedas Nr. 6


(Konfidencialumo pasižadėjimo neatskleisti informacijos, kuri taps žinoma
teikiant pasiūlymą, forma)

TIEKĖJO KONFIDENCIALUMO PASIŽADĖJIMAS
Dėl neviešos informacijos gavimo ketinant dalyvauti DPPIS pirkime
Data ____________________
Vieta ____________________
Perkančioji organizacija – Priešgaisrinės apsaugos ir gelbėjimo departamentas prie Vidaus reikalų ministerijos (toliau – PAGD).
Pirkimas – daugiakanalės perspėjimo platformos informacinės sistemos (DPPIS) pirkimas.
Tikslus pirkimo pavadinimas ir numeris: ______________________________________
Tiekėjo pavadinimas / vardas ir pavardė: _____________________________________
Juridinio asmens kodas (jei taikoma): ________________________________________
Adresas ir kontaktinis el. paštas: ____________________________________________
Tiekėjo atstovo vardas, pavardė ir pareigos: __________________________________
Atstovavimo pagrindas: ___________________________________________________
Tiekėjas, atstovaujamas pirmiau nurodyto įgalioto asmens (arba veikdamas savo vardu, kai tiekėjas yra fizinis asmuo), ketindamas dalyvauti šiame pirkime ir prašydamas suteikti neviešą informaciją, prisiima toliau nustatytus įsipareigojimus.
1 Pasižadėjimo paskirtis ir įsigaliojimas
1.1. Šis pasižadėjimas pateikiamas PAGD prieš suteikiant prieigą prie neviešos pirkimo informacijos. Jis įsigalioja nuo pasirašymo ir taikomas visai vėliau pagal jį gautai konfidencialiai informacijai, nepriklausomai nuo jos pateikimo būdo.
1.2. Pasižadėjimas nėra pirkimo sutartis, neįpareigoja pateikti pasiūlymo ir nesuteikia pirmumo pirkime. Informacija teikiama pirkimo dokumentuose nustatyta tvarka, laikantis Lietuvos Respublikos viešųjų pirkimų įstatymo 20 straipsnio 5 dalies.
2 Saugoma informacija
2.1. Konfidencialia laikoma PAGD teisėtai neviešinama ir pateikiant aiškiai nurodyta kaip konfidenciali informacija: DPPIS ir susijusių sistemų architektūra, infrastruktūra, sąsajos, ryšio schemos, saugos priemonės, pažeidžiamumai, operatorių techniniai duomenys ir kita identifikuota nevieša informacija. Apsauga taikoma ir jos kopijoms, išrašams bei informaciją atskleidžiančioms analizėms. Žodžiu ar demonstravimo metu pateiktos informacijos konfidencialią apimtį PAGD patvirtina raštu.
2.2. Konfidencialia nelaikoma informacija, kuri teisėtai vieša, tiekėjui teisėtai buvo žinoma be konfidencialumo pareigos, teisėtai gauta iš trečiojo asmens be tokios pareigos arba savarankiškai sukurta nesinaudojant gauta informacija. Šias aplinkybes tiekėjas turi galėti pagrįsti.
2.3. Šis pasižadėjimas nepakeičia teisės aktuose nustatytų įslaptintos informacijos gavimo ir apsaugos reikalavimų ir pats savaime nesuteikia teisės su ja susipažinti.
3. Informacijos naudojimas ir apsauga

3.1. Tiekėjas įsipareigoja naudoti informaciją tik sprendimui dėl dalyvavimo pirkime priimti, pasiūlymui parengti, paaiškinti ir dalyvauti pirkimo procedūrose; jos neviešinti ir nenaudoti kitais komerciniais ar su pirkimu nesusijusiais tikslais.
3.2. Prieigą suteikti tik tiems darbuotojams ir atstovams, kuriems ji būtina šio pasižadėjimo tikslams. Prieš suteikiant prieigą užtikrinti jų rašytinius ne mažesnės apimties konfidencialumo įsipareigojimus arba lygiavertę teisės aktuose nustatytą profesinę pareigą.
3.3. Informaciją numatomiems partneriams, subtiekėjams, konsultantams ar kitiems išorės asmenims perduoti tik gavus išankstinį rašytinį PAGD sutikimą ir užtikrinus 3.2 punkte nustatytą apsaugą. Tiekėjas atsako už asmenų, kuriems suteikė prieigą, šio pasižadėjimo laikymąsi.
3.4. Taikyti informacijos pobūdį ir riziką atitinkančias prieigos kontrolės, saugaus perdavimo, saugojimo bei įrangos apsaugos priemones; daryti tik būtinas kopijas. Be PAGD rašytinio sutikimo nekelti informacijos į viešai prieinamas saugyklas ar išorines dirbtinio intelekto paslaugas.
3.5. Gavus asmens duomenų, juos tvarkyti tik teisėtu pagrindu, būtina apimtimi ir laikantis Reglamento (ES) 2016/679 bei kitų taikomų teisės aktų. Šis pasižadėjimas savaime nesuteikia duomenų tvarkytojo statuso ir nepakeičia susitarimo, kai toks privalomas.
4 Atskleidimas pagal teisės aktus ir pažeidimai
4.1. Kai informaciją būtina atskleisti pagal teisės aktus ar kompetentingos institucijos privalomą reikalavimą, atskleisti tik būtiną apimtį ir, jei nedraudžiama, iš anksto informuoti PAGD. Pasižadėjimas neriboja teisės kreiptis į teismą, priežiūros institucijas ar teisėtai pranešti apie pažeidimus; tokiais atvejais prašoma užtikrinti teikiamos informacijos apsaugą.
4.2. Sužinojęs apie neteisėtą atskleidimą, praradimą, neleistiną prieigą ar pagrįstą jų įtarimą, tiekėjas nedelsdamas informuoja PAGD pirkimo dokumentuose nurodytu kontaktu, imasi pasekmių mažinimo veiksmų ir bendradarbiauja tiriant įvykį. Pranešimai priežiūros institucijoms teikiami pagal teisės aktus ir faktinį tiekėjo vaidmenį.
5 Informacijos grąžinimas ir galiojimas
5.1. Nusprendęs nedalyvauti, atsiėmęs pasiūlymą, pasibaigus pirkimo procedūroms, kai su tiekėju nesudaroma sutartis, arba gavęs teisėtą PAGD reikalavimą, tiekėjas per 10 darbo dienų grąžina arba saugiai sunaikina informaciją ir jos kopijas bei raštu patvirtina tai PAGD. Sudarius sutartį, tolesnis naudojimas leidžiamas tik jos vykdymui būtina apimtimi ir pagal joje nustatytas sąlygas.
5.2. Galima išsaugoti tik teisės aktuose privalomas arba teisių gynimui būtinas kopijas iki atitinkamo poreikio pabaigos. Įprastose atsarginėse kopijose likę duomenys izoliuojami nuo naudojimo ir pašalinami pagal taikomą atsarginių kopijų ciklą. Visoms išsaugotoms kopijoms lieka galioti ši apsauga.
5.3. Konfidencialumo pareiga galioja tol, kol informacija teisėtai išlieka konfidenciali, nepriklausomai nuo pasiūlymo pateikimo, pirkimo rezultatų ar darbo ir sutartinių santykių pasibaigimo. Už pažeidimus tiekėjas atsako ir žalą atlygina Lietuvos Respublikos teisės aktų nustatyta tvarka.
Patvirtinu, kad turiu teisę prisiimti šiuos įsipareigojimus tiekėjo vardu.
__________________________          ____________________________________
                 (parašas)                                         (vardas, pavardė, pareigos)

PRIEŠGAISRINĖS APSAUGOS IR GELBĖJIMO DEPARTAMENTO
PRIE VIDAUS REIKALŲ MINISTERIJOS


DIREKTORIUS


ĮSAKYMAS
DĖL PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS


REIKALŲ MINISTERIJOS DIREKTORIAUS 2021 M. RUGPJŪČIO 2 D. ĮSAKYMO
NR. 1-457 „DĖL PRIEŠGAISRINĖS APSAUGOS IR GELBĖJIMO DEPARTAMENTO


PRIE VIDAUS REIKALŲ MINISTERIJOS VALDOMŲ VALSTYBĖS INFORMACINIŲ
SISTEMŲ IR VALSTYBINĖS REIKŠMĖS IR PAVOJINGŲ OBJEKTŲ REGISTRO


SAUGAUS ELEKTRONINĖS INFORMACIJOS TVARKYMO TAISYKLIŲ, NAUDOTOJŲ
ADMINISTRAVIMO TAISYKLIŲ IR VEIKLOS TĘSTINUMO VALDYMO PLANO


PATVIRTINIMO“ PAKEITIMO


Nr.
Vilnius


P a k e i č i u  Priešgaisrinės  apsaugos  ir  gelbėjimo  departamento  prie  Vidaus  reikalų


ministerijos direktoriaus 2021 m. rugpjūčio 2 d. įsakymą Nr. 1-457 „Dėl Priešgaisrinės apsaugos ir


gelbėjimo departamento prie Vidaus reikalų ministerijos valdomų valstybės informacinių sistemų ir


Valstybinės  reikšmės  ir  pavojingų  objektų  registro  saugaus  elektroninės  informacijos  tvarkymo


taisyklių, naudotojų administravimo taisyklių ir veiklos tęstinumo valdymo plano patvirtinimo“ ir jį


išdėstau nauja redakcija:


„PRIEŠGAISRINĖS APSAUGOS IR GELBĖJIMO DEPARTAMENTO
PRIE VIDAUS REIKALŲ MINISTERIJOS


DIREKTORIUS


ĮSAKYMAS
DĖL PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS


REIKALŲ MINISTERIJOS VALDOMŲ VALSTYBĖS INFORMACINIŲ SISTEMŲ
SAUGOS POLITIKĄ ĮGYVENDINANČIŲ DOKUMENTŲ PATVIRTINIMO


Vykdydamas  Priešgaisrinės  apsaugos  ir  gelbėjimo  departamento  prie  Vidaus  reikalų


ministerijos  valdomų  valstybės  informacinių  sistemų  duomenų  saugos  nuostatų,  patvirtintų


Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos  direktoriaus


2019 m. spalio 4 d. įsakymu Nr. 1-414 „Dėl Priešgaisrinės apsaugos ir gelbėjimo departamento prie


Vidaus  reikalų  ministerijos  valdomų  valstybės  informacinių  sistemų  duomenų  saugos  nuostatų


patvirtinimo“, 3 punktą,


t v i r t i n u  pridedamus:


1. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos


valdomų valstybės informacinių sistemų saugaus elektroninės informacijos tvarkymo taisykles;


Elektroninio dokumento nuorašas

2. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos


valdomų valstybės informacinių sistemų naudotojų administravimo taisykles;


3. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos


valdomų valstybės informacinių sistemų veiklos tęstinumo valdymo planą.“


Direktoriaus pavaduotojas,
atliekantis direktoriaus funkcijas                                              Saulius Tamulevičius                             







PATVIRTINTA
Priešgaisrinės apsaugos ir gelbėjimo 
departamento prie Vidaus reikalų ministerijos 
direktoriaus 2021 m. rugpjūčio 2 d. 
įsakymu Nr. 1-457 (Priešgaisrinės apsaugos ir 
gelbėjimo departamento prie Vidaus reikalų 
ministerijos direktoriaus 
įsakymo Nr.       redakcija)


PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS
REIKALŲ MINISTERIJOS VALDOMŲ VALSTYBĖS INFORMACINIŲ SISTEMŲ


SAUGAUS ELEKTRONINĖS INFORMACIJOS TVARKYMO TAISYKLĖS


I SKYRIUS
BENDROSIOS NUOSTATOS


1. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos
valdomų  valstybės  informacinių  sistemų  saugaus  elektroninės  informacijos  tvarkymo  taisyklės
(toliau – Informacijos tvarkymo taisyklės) nustato tvarką, kuria užtikrinamas saugus Priešgaisrinės
apsaugos  ir  gelbėjimo  departamento  prie  Vidaus  reikalų  ministerijos  (toliau  –  Departamentas)
valdomų valstybės informacinių sistemų (toliau – informacinės sistemos) elektroninės informacijos
tvarkymas ir informacinių sistemų kibernetinio saugumo politikos įgyvendinimas.


2. Informacijos tvarkymo taisyklėse vartojamos sąvokos:
2.1. Nuotolinis prisijungimas – tai toks prisijungimo prie informacinių sistemų būdas, kai


informacinių  sistemų  naudotojas  jungiasi  prie  informacinių  sistemų  iš  kompiuterizuotos  darbo
vietos, esančios už Vidaus reikalų telekomunikacinio tinklo ribų;


2.2. Privilegijuotoji  prieiga  –  prieiga  prie  informacinių  sistemų  ar  jų  komponentų,
suteikianti galimybę atlikti veiksmus, galinčius sukelti didesnę, nei įprasta, riziką informacinėms
sistemoms, jų komponentams ar jose tvarkomiems duomenims (informacinių sistemų komponentų
administravimas, naudotojų administravimas, specifiniai duomenų tvarkymo veiksmai ir pan.);


2.3. Privilegijuotasis  naudotojas  –  asmuo  (informacinės  sistemos  naudotojas,
administratorius,  programuotojas,  paslaugų  teikėjo  darbuotojas  ir  kt.),  kuriam  Departamento
direktoriaus tvirtinamų naudotojų administravimo taisyklių nustatyta tvarka suteikta privilegijuotoji
prieiga;


2.4. Tiesioginis prisijungimas – tai toks prisijungimo prie informacinių sistemų būdas, kai
informacinių  sistemų  naudotojas  jungiasi  prie  informacinės  sistemos  iš  kompiuterizuotos  darbo
vietos, esančios Vidaus reikalų telekomunikaciniame tinkle;


2.5. Informacinių  technologijų  ir  telekomunikacijų  pagalbos  tarnyba (toliau  –
ITT pagalbos tarnyba) – tai Priešgaisrinės apsaugos ir gelbėjimo departamento prie Vidaus reikalų
ministerijos darbuotojų grupė, vykdanti informacinių technologijų ir ryšių techninės ir programinės
įrangos sutrikimų ir gedimų šalinimą bei kibernetinių saugos incidentų valdymą;


2.6. kitos Informacijos tvarkymo taisyklėse vartojamos sąvokos atitinka sąvokas, apibrėžtas
Lietuvos  Respublikos  valstybės  informacinių  išteklių  valdymo  įstatyme,  Lietuvos  Respublikos
kibernetinio saugumo įstatyme ir Kibernetinio saugumo reikalavimų apraše, patvirtintame Lietuvos
Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos
kibernetinio  saugumo  įstatymo  įgyvendinimo“  (toliau  –  Kibernetinio  saugumo  reikalavimų
aprašas).


3. Informacinėse sistemose tvarkoma elektroninė  informacija  nurodyta šių informacinių
sistemų  nuostatuose,  elektroninės  informacijos  svarbos  kategorijos  nurodytos  Priešgaisrinės
apsaugos  ir  gelbėjimo  departamento  prie  Vidaus  reikalų  ministerijos  valdomų  valstybės

informacinių sistemų duomenų saugos nuostatų,  patvirtintų Priešgaisrinės apsaugos ir  gelbėjimo
departamento prie Vidaus reikalų ministerijos direktoriaus 2019 m. spalio 4 d. įsakymu Nr. 1-414
„Dėl Priešgaisrinės apsaugos ir gelbėjimo departamento prie Vidaus reikalų ministerijos valdomų
valstybės informacinių sistemų duomenų saugos nuostatų patvirtinimo“ (toliau – Saugos nuostatai),
priede. 


4. Už informacinių sistemų elektroninės informacijos tvarkymą atsakingi Departamento ir
kitų  informacinių  sistemų  nuostatuose  nustatytų  informacinių  sistemų  tvarkytojų  valstybės
tarnautojai  ar  darbuotojai,  dirbantys  pagal  darbo sutartis,  kuriems suteikta  informacinių  sistemų
duomenų tvarkymo teisė.


II SKYRIUS
TECHNINIŲ IR KITŲ SAUGOS PRIEMONIŲ APRAŠYMAS


5. Kompiuterinės įrangos saugos priemonės:
5.1. visose  tarnybinėse  stotyse  ir  kompiuterizuotose  darbo  vietose  įdiegta  ir  reguliariai


atnaujinama  virusų  ir  kenkėjiško  kodo  aptikimo  bei  šalinimo  programinė  įranga,  skirta
kompiuteriams ir laikmenoms tikrinti. Kompiuterizuotose darbo vietose naudojamos centralizuotai
valdomos  kenksmingosios  programinės  įrangos  aptikimo  priemonės,  kurios  reguliariai
atnaujinamos;


5.2. tarnybinės stotys apsaugomos nuo elektros srovės nutrūkimo ir  svyravimų naudojant
rezervinius  elektros  įvadus,  vietinius  elektros  generatorius,  nenutrūkstamo  maitinimo  šaltinius
(UPS)  svarbiausiai  kompiuterinei  įrangai,  užtikrinančius  šios  įrangos  veikimą  ne  mažiau  kaip
30 minučių;


5.3. pagrindinės  tarnybinės  stotys,  svarbiausi  duomenų perdavimo tinklo  mazgai  ir  ryšio
linijos yra dubliuojami ir jų techninė būklė nuolat stebima;


5.4. techninės įrangos įnešimas į informacinių sistemų tvarkytojų patalpas ir išnešimas iš jų
turi būti kontroliuojamas:


5.4.1. visa techninė įranga įnešama į  tarnybinių stočių patalpas ir išnešama iš jų tik šią
įrangą administruojančių informacinių sistemų komponentų administratorių leidimu;


5.4.2. esant  tarnybiniam  būtinumui,  mobilieji  įrenginiai,  naudojami  prisijungti  prie
informacinių sistemų, gali būti naudojami ne darbo vietos patalpose; už mobiliojo įrenginio fizinę
saugą atsakingas mobiliojo įrenginio naudotojas;


5.5. iš  stacionarių  ar  nešiojamųjų  kompiuterių,  mobiliųjų  įrenginių  ir  elektroninės
informacijos  laikmenų,  kurie perduodami remonto,  techninės  priežiūros paslaugų teikėjui,  kitam
informacinių  sistemų  naudotojui  arba  nurašomi,  turi  būti  neatkuriamai  sunaikinta  visa  nevieša
elektroninė informacija;


5.6. kompiuterinių laikmenų ir jose esančios informacijos sunaikinimą atlieka darbuotojai,
prižiūrintys kompiuterių techninę įrangą:


5.6.1. kompiuterinėse  laikmenose  esanti  informacija  sunaikinama,  užtikrinant  tokį  jose
esamos  informacijos  tinkamą  sunaikinimą,  kad  jos  nebūtų  galima  atkurti  standartinėmis  ar
specialiosiomis duomenų atkūrimo priemonėmis; 


5.6.2. į  buhalterinę  apskaitą  įtraukta  kompiuterinė  įranga  nurašoma  ir  likviduojama,
vadovaujantis Pripažinto nereikalingu arba netinkamu (negalimu) naudoti valstybės ir savivaldybių
turto  nurašymo,  išardymo  ir  likvidavimo  tvarkos  aprašu,  patvirtintu  Lietuvos  Respublikos
Vyriausybės 2001 m. spalio 19 d. nutarimu Nr. 1250 ,,Dėl Pripažinto nereikalingu arba netinkamu
(negalimu)  naudoti  valstybės  ir  savivaldybių  turto  nurašymo,  išardymo  ir  likvidavimo  tvarkos
patvirtinimo“;


5.6.3. neveikiančios kompiuterinės laikmenos sunaikinamos fiziškai taip, kad jose esančios
informacijos  turinio  negalima  būtų  atkurti  arba  inicijuojamas  perdirbimo  paslaugų  viešasis
pirkimas;

5.6.4. kompiuterinei  laikmenai sugedus atliekant  informacijos sunaikinimą,  laikoma, kad
informacija,  buvusi laikmenoje,  nėra sunaikinta,  ir pati  laikmena,  jei  ją ekonomiškai netikslinga
taisyti, yra sunaikinama kaip neveikianti laikmena;


5.7. apie  tarnybinių  stočių,  tinklo  įrangos  gedimus  turi  būti  pranešama  ITT  pagalbos
tarnybai ir jie registruojami ITT pagalbos tarnybos priemonėmis;


5.8. informacinių sistemų tvarkytojai atsakingi už tai,  kad būtų operatyviai ištestuojami ir
įdiegiami informacinių sistemų naudotojų darbo vietų kompiuterinės įrangos operacinės sistemos ir
kitos naudojamos programinės įrangos gamintojų rekomenduojami atnaujinimai;


5.9. informacinių  sistemų  komponentų  administratoriai  automatizuotu  būdu  turi  būti
perspėjami, kai pagrindinėje informacinių sistemų kompiuterinėje įrangoje sumažėja iki nustatytos
pavojingos ribos laisva kompiuterio atmintis ar vieta diske, ilgą laiką stipriai apkraunamas centrinis
procesorius ar kompiuterių tinklo sąsaja.


6. Sisteminės ir taikomosios programinės įrangos saugos priemonės:
6.1. informacinių sistemų tarnybinių stočių operacinių sistemų ir kitos programinės įrangos


operatyviam atnaujinimui yra naudojamos centralizuoto atnaujinimo sistemos;
6.2. programinės  įrangos  diegimą,  konfigūravimą,  atnaujinimą  ir  šalinimą  pagal


kompetenciją atlieka informacinių sistemų komponentų administratoriai;
6.3. programinė įranga prižiūrima laikantis gamintojo rekomendacijų;
6.4. programinės įrangos testavimas atliekamas naudojant atskirą testavimo aplinką;
6.5. naudojama tik legali, patikrinta, patikimų gamintojų ir informacinių sistemų naudotojų


darbo  funkcijoms  atlikti  reikalinga  programinė  įranga,  įtraukta  į  leistinos  programinės  įrangos
sąrašą,  patvirtintą  Departamento  direktoriaus.  Saugos  įgaliotinis  kartu  su  pagrindiniu
administratoriumi  ne  rečiau  kaip  kartą  per  metus  peržiūri  ir  prireikus  atnaujina  leistinos
programinės įrangos sąrašą.


7. Elektroninės informacijos perdavimo tinklais saugumo užtikrinimo priemonės:
7.1. tarnybinės stotys, kompiuterizuotos darbo vietos ir kita kompiuterinė įranga, įjungta į


elektroninės  informacijos  perdavimo  tinklą,  yra  atskirta  nuo  viešųjų  telekomunikacinių  tinklų
ugniasienėmis, DOS ir DDOS atakų prevencijai skirta įranga bei įsilaužimų aptikimo ir prevencijos
įranga:


7.1.1. įvykus  įvykiui  ar  veiksmui,  galinčiam  sukelti  elektroninės  informacijos  saugos
incidentą,  tai  turi  būti  užfiksuojama  audito  įrašuose  ir  automatizuotai  kuriamas  pranešimas
atitinkamam informacinių sistemų komponentų administratoriui;


7.1.2. sukurtas pranešimas turi būti klasifikuojamas pagal užfiksuotą įvykį;
7.1.3. įsilaužimo atakų pėdsakai  (angl.  attack signature)  turi  būti  atnaujinami naudojant


patikimus aktualią  informaciją  teikiančius  šaltinius.  Naujausi įsilaužimo atakų pėdsakai turi  būti
įdiegiami  ne vėliau kaip per 24 valandas  nuo gamintojo  paskelbimo apie naujausius  įsilaužimo
atakų pėdsakus datos arba ne vėliau kaip per 72 valandas nuo gamintojo paskelbimo apie naujausius
įsilaužimo  atakų  pėdsakus  datos,  jeigu  saugos  įgaliotinio  arba  pagrindinio  administratoriaus
sprendimu  atliekamas  įsilaužimo  atakų  pėdsakų  įdiegimo  ir  galimo  jų  poveikio  informacinės
sistemos veiklai vertinimas (testavimas);


7.1.4. įsilaužimo  aptikimo  techninio  sprendinio  įgyvendinimas,  konfigūracija  ir
kibernetinių  incidentų  aptikimo  taisyklės  turi  būti  saugomos  elektronine  forma  atskirai  nuo
informacinės sistemos techninės įrangos;


7.2. elektroninės  informacijos  perdavimo  tinklas  yra  segmentuotas  pagal  įrenginių
atliekamas funkcijas ir turi priskirtus IP adresų intervalus:


7.2.1. paslaugų tarnybinių  stočių  potinklis,  skirtas  taikomųjų  programų,  duomenų bazių
tarnybinėms stotims;


7.2.2. kompiuterizuotų  darbo  vietų  ir  mobiliųjų  įrenginių  potinkliai,  skirti  informacinių
sistemų naudotojų,  kurie prie informacinių sistemų prisijungia nuotoliniu būdu, kompiuterinėms
darbo vietoms, mobiliesiems įrenginiams ir kompiuterinei įrangai;

7.2.3. kompiuterizuotų darbo vietų potinkliai, skirti informacinių sistemų naudotojų, kurie
prie  informacinių  sistemų  prisijungia  tiesioginiu  būdu,  kompiuterinėms  darbo  vietoms  ir
kompiuterinei įrangai;


7.2.4. informacinių  sistemų  kūrimo,  tobulinimo  potinklis,  skirtas  tarnybinėms  stotims,
kurios naudojamos kuriant, tobulinant informacines sistemas;


7.2.5. informacinių  sistemų  testavimo  potinklis,  skirtas  tarnybinėms  stotims,  kurios
naudojamos sukurtoms ar patobulintoms informacinėms sistemoms testuoti;


7.2.6. administratorių potinklis, skirtas kitiems tinklo segmentams sujungti ir valdyti;
7.2.7. elektroninės informacijos perdavimo tinklo aptarnavimo ir saugumo potinklis, skirtas


tinklo stebėjimo ir aptarnavimo tarnybinėms stotims;
7.3. prie  informacinių  sistemų  prisijungiant  nuotoliniu  būdu  ar  keičiantis  informacija  su


kitais  registrais  ir  informacinėmis  sistemomis,  viešaisiais  telekomunikacijų  tinklais  perduodamų
duomenų konfidencialumas užtikrinamas naudojant  virtualų privatų tinklą  (angl.  Virtual Private
Network, VPN) ir kitus duomenų šifravimo būdus (SSL, HTTPS ar lygiaverčius);


7.4. informacinėms  sistemoms  taikomas  elektroninės  informacijos  perdavimo  tinklo  trijų
lygių  saugumas –  išorė,  taikomosios  programos,  duomenų  bazės,  kiekvieną  iš  lygių  atskiriant
ugniasienėmis;


7.5. jungimasis  prie  informacinių  sistemų iš  viešųjų  telekomunikacijų  tinklų  yra  griežtai
kontroliuojamas ir atliekamas tik per tarpines tarnybines stotis;


7.6. pagrindinių  tarnybinių  stočių  įvykių  žurnaluose  (angl.  event  log),  apsaugotuose  nuo
neteisėto  juose  esančių  duomenų  naudojimo,  keitimo,  iškraipymo,  sunaikinimo,  registruojami,
nurodant informacinės sistemos naudotojo identifikatorių ir įvykio laiką, ir saugomi duomenys apie:


7.6.1. informacinės sistemos įjungimą, išjungimą;
7.6.2. audito funkcijos įjungimą, išjungimą;
7.6.3. audito įrašų trynimą, kūrimą ar keitimą;
7.6.4. informacinės sistemos ar duomenų perdavimo tinklo parametrų,  laiko ir (ar) datos


pakeitimą;
7.6.5. sėkmingus ir nesėkmingus bandymus registruotis ir prieiti prie informacinės sistemos


elektroninės informacijos;
7.6.6. informacinių  sistemų  naudotojų  ar  jų  grupių  ir  administratorių  prieigos  teisių


pakeitimą;
7.6.7. kitus svarbius saugai įvykius;
7.7. duomenis, nurodytus 7.6 papunktyje, ne rečiau nei kartą per savaitę ar įvykus saugos


incidentui  analizuoja  Departamento  pagrindinis  administratorius  ir  informacinių  sistemų
komponentų administratoriai  ir  apie  analizės  rezultatus  informuoja  Departamento  Materialinių
išteklių  valdymo valdybos Informacinių technologijų ir ryšių skyriaus (toliau – ITRS) vedėją ir
saugos  įgaliotinį.  Šie  duomenys  yra  prieinami  tik  informacinių  sistemų  komponentų
administratoriams,  kurie  yra  atsakingi  už  šių  duomenų  registravimą  ir  saugojimą,  pagrindiniam
administratoriui ir saugos įgaliotiniui ir asmenims, įgaliotiems Departamento direktoriaus;


7.8. priemonės,  naudojamos  informacinės  sistemos  sąsajoje  su  viešųjų  elektroninių  ryšių
tinklu, turi būti nustatytos taip, kad registruotų visus įvykius, susijusius su įeinančiais ir išeinančiais
duomenų srautais;


7.9. duomenis, nurodytus 7.8 papunktyje, ne rečiau nei kartą per savaitę ar įvykus saugos
incidentui,  analizuoja  Departamento  pagrindinis  administratorius  ir  informacinių  sistemų
komponentų administratoriai ir apie analizės rezultatus informuoja ITRS vedėją ir saugos įgaliotinį.
Šie  duomenys  yra prieinami  tik  informacinių  sistemų komponentų  administratoriams,  kurie  yra
atsakingi  už  šių  duomenų  registravimą  ir  saugojimą,  pagrindiniam  administratoriui,  saugos
įgaliotiniui ir asmenims, įgaliotiems Departamento direktoriaus;


7.10. informacinių sistemų naudotojų informacinių sistemų duomenų tvarkymo ir peržiūros
veiksmai registruojami. Už šių veiksmų peržiūrą pagal kompetenciją atsako  informacinių sistemų
komponentų administratoriai;







5


7.11. administratorių ir kitų privilegijuotųjų naudotojų veiksmai registruojami informacinių
sistemų priemonėmis. Už šių veiksmų peržiūrą atsako saugos įgaliotinis;


7.12. įrašų įvykių žurnaluose laiko žymos turi būti sinchronizuotos ne mažiau kaip vienos
sekundės tikslumu; turi būti naudojami mažiausiai 2 laiko sinchronizavimo šaltiniai;


7.13. nustojus  fiksuoti  duomenis  įvykių  žurnaluose,  apie  tai  nedelsiant  turi  būti
informuojami informacinių sistemų komponentų administratoriai ir saugos įgaliotinis;


7.14. duomenys  įvykių  žurnaluose  turi  būti  apsaugoti  nuo  pažeidimo,  praradimo,
nesankcionuoto pakeitimo ar sunaikinimo. Duomenys įvykių žurnaluose saugomi:


7.14.1. nurodyti 7.6 papunktyje – ne trumpiau kaip 3 mėnesius;
7.14.2. nurodyti 7.10 papunktyje – ne trumpiau kaip 6 mėnesius ir ne ilgiau, kaip nurodyta


atitinkamos informacinės sistemos nuostatuose;
7.14.3. nurodyti 7.11 papunktyje – ne trumpiau kaip 6 mėnesius;
7.15. naudojimasis duomenimis įvykių žurnaluose turi būti kontroliuojamas ir fiksuojamas.
8. Elektroninės informacijos perdavimo tinklai stebimi šia tvarka:
8.1. visi tinklo įrenginiai,  turintys paprastojo tinklo stebėjimo ir valdymo protokolo (angl.


Simple Network Management Protocol, SNMP) parinktį,  stebimi tinklo priežiūros sistemos, kuri,
kilus  nesklandumams,  automatiškai  praneša  apie  problemą  informacinių  sistemų  komponentų
administratoriams;


8.2. visi ryšių kanalai stebimi tinklo priežiūros sistemos, kuri, esant sutrikimams arba didelei
apkrovai, automatiškai praneša apie problemą informacinių sistemų komponentų administratoriams.


9. Belaidžio tinklo saugumas ir kontrolė:
9.1. leidžiama naudoti tik su Informatikos ir ryšių departamento prie Lietuvos Respublikos


vidaus reikalų ministerijos (toliau – IRD) suderintus belaidžio tinklo įrenginius (belaidės prieigos
taškus), atitinkančius Kibernetinio saugumo reikalavimų aprašo reikalavimus;


9.2. tikrinami  prieigai  prie  informacinių  sistemų  naudojami  belaidžiai  įrenginiai,
ITT pagalbos  tarnybai pranešama  apie  neleistinus  ar  Kibernetinio  saugumo  reikalavimų  aprašo
reikalavimų neatitinkančius belaidžius įrenginius;


9.3. naudojamos  priemonės,  kurios  automatiškai  apribotų  neleistinus  ar  Kibernetinio
saugumo  reikalavimų  aprašo reikalavimų  neatitinkančius  belaidžius  įrenginius  arba  informuotų
ITT pagalbos tarnybą;


9.4. suderinus su IRD, belaidės prieigos taškai gali būti diegiami tik atskirame potinklyje,
kontroliuojamoje zonoje;


9.5. prisijungiant prie belaidžio tinklo, turi būti taikomas informacinės sistemos naudotojų
tapatumo  patvirtinimo  EAP  (angl.  Extensible  Authentication  Protocol)  /  TLS  (angl.  Transport
Layer Security) protokolas;


9.6. belaidėje sąsajoje turi būti išjungtas tinklo stebėsenos ir valdymo protokolas (SNMP);
9.7. turi būti išjungti visi nebūtini valdymo protokolai;
9.8. turi būti išjungti nenaudojami duomenų perdavimo TCP (angl.  Transmission Control


Protocol) / UDP (angl. User Datagram Protocol) protokolų naudojami prievadai;
9.9. turi būti išjungtas lygiarangis (angl. peer to peer) funkcionalumas, leidžiantis belaidžiais


įrenginiais tarpusavyje palaikyti ryšį;
9.10. belaidis ryšys turi būti šifruojamas mažiausiai 128 bitų ilgio raktu;
9.11. prieš  pradedant  naudoti  belaidę  prieigos  stotelę  ir  šifruoti  belaidį  ryšį,  turi  būti


pakeisti belaidės prieigos stotelėje standartiniai gamintojo slaptažodžiai ir šifravimo raktai;
9.12. kompiuteriuose, mobiliuosiuose įrenginiuose turi būti išjungta belaidė prieiga, jeigu


jos nereikia  darbo funkcijoms atlikti,  išjungtas lygiarangis  (angl.  peer to  peer)  funkcionalumas,
belaidė periferinė prieiga.


10. informacinių  sistemų  tvarkytojų  tarnybinių  stočių  ir  centrinės  kompiuterių  tinklo
komutavimo įrangos patalpų saugumo užtikrinimas:


10.1. įrengta elektroninė patekimo į patalpas kontrolės sistema;

10.2. įrengta tarnybinių stočių ir centrinės kompiuterių tinklo komutavimo įrangos patalpų
apsaugos  signalizacija,  kurios  signalai,  įvykus  gaisrui  ar  įsilaužimui  (bandymui  įsilaužti)
automatizuotu būdu perduodami už patalpų apsaugą atsakingiems asmenims;


10.3. patalpos  turi  atitikti  priešgaisrinės  saugos  reikalavimus,  turi  būti  gaisro  gesinimo
priemonės, atliekama gaisro gesinimo priemonių patikra;


10.4. patalpos,  kuriose yra tarnybinės stotys ir  centrinė kompiuterių tinklo komutavimo
įranga, turi būti atskirtos nuo bendro naudojimo patalpų.


11. Papildomi  reikalavimai  Departamento  informacinių  sistemų  tarnybinių  stočių  ir
centrinės kompiuterių tinklo komutavimo įrangos patalpoms:


11.1. sienos sumūrytos iš plytų ar blokelių, pagamintos iš gelžbetonio, lubos pagamintos iš
gelžbetonio;


11.2. durys atsparios laužimui, nedegios, su užraktais;
11.3. į tarnybinių stočių ir centrinės kompiuterių tinklo komutavimo įrangos patalpas gali


patekti tik Departamento direktoriaus patvirtintame sąraše išvardinti darbuotojai; valymas, elektros
tinklo  priežiūra,  patalpų  remonto  ir  kiti  darbai  atliekami  tik  dalyvaujant  darbuotojui,  turinčiam
leidimą patekti į tarnybinių stočių ir centrinės kompiuterių tinklo komutavimo įrangos patalpas;


11.4. tarnybinių stočių ir centrinės kompiuterių tinklo komutavimo įrangos patalpos turi
alternatyvų elektros energijos tiekimo šaltinį;


11.5. tarnybinių  stočių  ir  centrinės  kompiuterių  tinklo  komutavimo  įrangos  patalpose
įrengta oro kondicionavimo, temperatūros ir drėgmės kontrolės įranga;


11.6. tarnybinių stočių ir centrinės kompiuterių tinklo komutavimo įrangos patalpų raktai
ir atsarginiai raktai saugomi atskirose patalpose.


12. Nešiojamųjų kompiuterių, naudojamų prisijungti prie informacinių sistemų, naudojimo
tvarka:


12.1. prisijungti  prie  informacinių  sistemų  leidžiama  naudoti  tik  tarnybinius
nešiojamuosius kompiuterius; 


12.2. išnešti  iš  patalpų  nešiojamieji  kompiuteriai  negali  būti  palikti  be  priežiūros;  jei
įmanoma, informacinių sistemų naudotojas turi laikyti nešiojamąjį kompiuterį prie savęs visą laiką,
ypač viešosiose vietose;


12.3. nešiojamąjį  kompiuterį  naudojant  ne  darbo  vietos  patalpoje,  patalpa,  kurioje  jis
paliekamas,  turi  būti  užrakinama  net  ir  trumpam jį  paliekant;  nešiojamąjį  kompiuterį  paliekant
ilgesniam laikui, jis turi būti išjungiamas;


12.4. prie nešiojamųjų kompiuterių draudžiama prijungti kokius nors kitus informacinėms
sistemoms nepriklausančius įrenginius, išskyrus nurodytus 12.5 papunktyje;


12.5. prie nešiojamojo kompiuterio gali būti jungiami tik informacinių sistemų naudotojų
tarnybinėms  funkcijoms  atlikti  reikalingi  įrenginiai,  įtraukti  į  leistinų  jungti  įrenginių  sąrašą,
patvirtintą  Departamento  direktoriaus  arba  kito  informacinių  sistemų  tvarkytojo  vadovo.
Pagrindinio  administratoriaus  parengtas  ir  Departamento  direktoriaus  patvirtintas  leistinų  jungti
įrenginių sąrašas ne rečiau kaip kartą per metus peržiūrimas ir prireikus atnaujinamas; 


12.6. turi būti parengti nešiojamųjų kompiuterių operacinių sistemų atvaizdai su saugumo
nuostatomis;  atvaizde  turi  būti  nustatyti  tik  veiklai  būtini  operacinių  sistemų  komponentai
(administravimo  paskyros,  paslaugos  (angl.  Services),  taikomosios  programos,  tinklo  prievadai,
atnaujinimai,  sisteminės  priemonės);  atvaizdai  turi  būti  reguliariai  peržiūrimi  ir  atnaujinami,
nedelsiant atnaujinami nustačius naujų pažeidžiamumų ar atakų;


12.7. turi  būti  įdiegiami  operacinės  sistemos  ir  kitos  naudojamos  programinės  įrangos
gamintojų rekomenduojami atnaujinimai;


12.8. nešiojamuosiuose  kompiuteriuose  turi  būti  naudojamos  vykdomojo  kodo  (angl.
Executable  code)  kontrolės  priemonės,  automatiškai  apribojančios  neleistino  vykdomojo  kodo
naudojimą ar informacinių sistemų komponentų administratorius informuojančios apie neleistino
vykdomojo kodo naudojimą;


12.9. nešiojamieji  kompiuteriai,  kuriais  naršoma  internete,  privalo  būti  apsaugoti  nuo
judriųjų programų (angl. Mobile code) keliamų grėsmių;

12.10. duomenys, perduodami belaidžiu ryšiu tarp nešiojamojo kompiuterio ir informacinės
sistemos, turi būti šifruojami taikant VPN technologiją;


12.11. jungiantis  prie  informacinių  sistemų  išteklių,  turi  būti  patvirtinamas  tapatumas;
nešiojamame kompiuteryje ar jo taikomojoje programinėje įrangoje turi būti uždrausta automatiškai
išsaugoti slaptažodį;


12.12. nešiojamasis  kompiuteris,  kuriuo  nesinaudojama  15  minučių,  turi  automatiškai
užsirakinti;


12.13. kitos nešiojamųjų kompiuterių apsaugai užtikrinti naudojamos priemonės numatytos
Saugos nuostatų 49 punkte. 


13. Mobiliųjų  įrenginių  (išmaniųjų  telefonų  ir  planšetinių  kompiuterių,  naudojančių
Android ar iOS operacines sistemas), naudojamų prisijungti prie informacinių sistemų, saugumas ir
kontrolė:


13.1. leidžiama  naudoti  tik  tarnybinius,  tinkamai  sukonfigūruotus,  su  įdiegtomis  saugos
priemonėmis ir įdiegta tarnybinėms funkcijoms atlikti reikalinga programine įranga mobiliuosius
įrenginius:


13.1.1. mobiliuosiuose  įrenginiuose  turi  būti  įdiegta  centralizuoto  mobiliųjų  įrenginių
administravimo programinė įranga;


13.1.2. mobilieji įrenginiai turi būti apsaugoti saugiais slaptažodžiais; 
13.1.3. mobiliajame  įrenginyje  nesant  nustatyto  slaptažodžio,  draudžiama  jame  saugoti


jautrius ir neužšifruotus duomenis; šiuo atveju duomenys turi būti laikomi laikmenose atskirai nuo
mobiliojo įrenginio;


13.1.4. esant galimybei, mobilusis įrenginys užrakinamas naudojant PIN kodą, atrakinimo
piešinį, slaptažodį ar biometrinius duomenis;


13.2. išnešti iš patalpų mobilieji  įrenginiai  negali būti palikti be priežiūros; jei įmanoma,
informacinių sistemų naudotojas turi laikyti mobilųjį įrenginį prie savęs visą laiką, ypač viešosiose
vietose;


13.3. mobilųjį įrenginį naudojant ne darbo vietos patalpoje, patalpa, kurioje jis paliekamas,
turi būti užrakinama net ir trumpam jį paliekant; mobilųjį įrenginį paliekant ilgesniam laikui, jis turi
būti išjungiamas;


13.4. turi būti tikrinami prieigai prie informacinių sistemų naudojami mobilieji įrenginiai,
informacinių  sistemų  komponentų administratoriams  pranešama  apie  neleistinus  ar  saugumo
reikalavimų neatitinkančius mobiliuosius įrenginius;


13.5. turi būti naudojamos priemonės, kurios automatiškai apribotų neleistinus ar saugumo
reikalavimų  neatitinkančius  mobiliuosius  įrenginius  ar  kompiuterių  tinklų  administratorių
informuotų apie neleistinos mobiliosios įrangos prijungimą prie informacinės sistemos;


13.6. mobiliuosiuose  įrenginiuose  privalo  būti  naudojamos  centralizuotai  valdomos  ir
atnaujinamos  kenkimo  programinės  įrangos  aptikimo,  užkardymo  ir  stebėjimo  realiuoju  laiku
priemonės;


13.7. turi  būti  įdiegiami  operacinės  sistemos  ir  kitos  naudojamos  programinės  įrangos
gamintojų rekomenduojami atnaujinimai;


13.8. mobiliuosiuose įrenginiuose turi būti naudojamos vykdomojo kodo (angl. Executable
code) kontrolės priemonės,  automatiškai  apribojančios neleistino vykdomojo kodo naudojimą ar
informuojančios  informacinių  sistemų  komponentų administratorius  apie  neleistino  vykdomojo
kodo naudojimą;


13.9. mobilieji  įrenginiai,  kuriais  naršoma internete,  privalo  būti  apsaugoti  nuo  judriųjų
programų (angl. Mobile code) keliamų grėsmių;


13.10. prie  mobiliųjų  įrenginių  draudžiama  prijungti  kokius  nors  kitus  informacinėms
sistemoms nepriklausančius įrenginius, išskyrus nurodytus 13.11 papunktyje;


13.11. prie  mobiliųjų  įrenginių  gali  būti  jungiami  tik  informacinių  sistemų  naudotojų
tarnybinėms  funkcijoms  atlikti  reikalingi  įrenginiai,  įtraukti  į  leistinų  jungti  įrenginių  sąrašą,
patvirtintą  Departamento  direktoriaus  arba  kito  informacinių  sistemų  tvarkytojo  vadovo.

Pagrindinio  administratoriaus  parengtas  ir  Departamento  direktoriaus  patvirtintas  leistinų  jungti
įrenginių sąrašas ne rečiau kaip kartą per metus peržiūrimas ir prireikus atnaujinamas; 


13.12. duomenys, perduodami tarp mobiliojo įrenginio ir informacinės sistemos, turi būti
šifruojami taikant VPN technologiją;


13.13. jungiantis  prie  informacinių  sistemų  išteklių,  turi  būti  patvirtinamas  tapatumas;
mobiliajame įrenginyje ar jo taikomojoje programinėje įrangoje turi  būti  uždrausta automatiškai
išsaugoti slaptažodį;


13.14. mobilusis įrenginys, kuriuo nesinaudojama 15 minučių, turi automatiškai užsirakinti;
13.15. mobiliuosiuose įrenginiuose privalo būti įdiegtos priemonės,  leisiančios nuotoliniu


būdu neatkuriamai ištrinti duomenis;
13.16. turi būti užtikrinta kompiuterinių laikmenų apsauga;
13.17. turi  būti  šifruojami  duomenys  tiek  mobiliųjų  įrenginių  laikmenose,  tiek  išorinėse


kompiuterinėse laikmenose.
14. Informacinių  sistemų  naudojamų  svetainių,  pasiekiamų  iš  viešųjų  elektroninių  ryšių


tinklų, saugumas ir kontrolė:
14.1. atpažinties, tapatumo patvirtinimo ir naudojimosi kontrolės reikalavimai:
14.1.1. draudžiama slaptažodžius saugoti programiniame kode;
14.1.2. svetainės,  patvirtinančios  nuotolinio  prisijungimo  tapatumą,  turi  drausti


automatiškai išsaugoti slaptažodžius;
14.2. turi būti įgyvendinti svetainės kriptografijos reikalavimai:
14.2.1. svetainės  administravimo  darbai  turi  būti  atliekami  per  šifruotą  ryšio  kanalą,


šifruojant ne trumpesniu kaip 128 bitų raktu;
14.2.2. šifruojant  naudojami  skaitmeniniai  sertifikatai  privalo  būti  išduoti  patikimų


sertifikavimo tarnybų; sertifikato raktas turi būti ne trumpesnis kaip 2048 bitų;
14.2.3. turi būti naudojamas TLS (angl. Transport Layer Security) standartas, užtikrinantis


informacinės  sistemos  naudotojo  ir  tarnybinės  stoties  abipusį  tapatumo  nustatymą,  kad  būtų
užtikrintas šifruotas ryšys;


14.2.4. svetainės kriptografinės funkcijos turi būti įdiegtos tarnybinės stoties, kurioje yra
svetainė, dalyje arba kriptografiniame saugumo modulyje (angl. Hardware security module);


14.2.5. šifravimui  naudojamų  raktų  poros  turi  būti  generuojamos  naudojant  algoritmus,
atitinkančius kvalifikuoto elektroninio parašo reikalavimus;


14.2.6. generuojamų raktų ilgiai turi būti tinkami kvalifikuotam elektroniniam parašui;
14.2.7. privatieji  kriptografiniai  raktai  ar  jų  kopijos,  saugomi  ar  laikomi  ne


kriptografiniame saugumo modulyje, turi būti šifruojami;
14.3. tarnybinės stoties, kurioje yra svetainė, svetainės saugos parametrai turi būti teigiamai


įvertinti  naudojant  Nacionalinio  kibernetinio  saugumo centro  prie  Krašto  apsaugos  ministerijos
rekomenduojamą testavimo priemonę;


14.4. draudžiama tarnybinėje stotyje saugoti sesijos duomenis (identifikatorių), pasibaigus
susijungimo sesijai;


14.5. turi būti naudojama svetainės ugniasienė (angl. Web Application Firewall); įsilaužimo
atakų  pėdsakai  (angl.  attack  signature)  turi  būti  atnaujinami  naudojant  patikimus  aktualią
informaciją teikiančius šaltinius; naujausi įsilaužimo atakų pėdsakai turi būti įdiegiami ne vėliau
kaip per 24 valandas nuo gamintojo paskelbimo apie naujausius įsilaužimo atakų pėdsakus datos
arba ne vėliau kaip per 72 valandas nuo gamintojo paskelbimo apie naujausius įsilaužimo atakų
pėdsakus datos, jeigu saugos įgaliotinio arba pagrindinio administratoriaus sprendimu atliekamas
įsilaužimo atakų pėdsakų įdiegimo ir galimo jų poveikio informacinės sistemos veiklai vertinimas
(testavimas);


14.6. turi  būti  naudojamos  apsaugos  nuo  pagrindinių  per  tinklą  vykdomų  atakų:  SQL
įskverbties  (angl.  SQL  injection),  įterptinių  instrukcijų  atakų  (angl.  Cross-site  scripting,  XSS),
atkirtimo nuo paslaugos (angl.  Denial of Service, DOS), paskirstyto atsisakymo aptarnauti (angl.
Distributed Denial  of  Service,  DDOS)  ir  kitų  priemonės;  pagrindinių per tinklą  vykdomų atakų

sąrašas skelbiamas Atviro tinklo programų saugumo projekto (angl.  The Open Web Application
Security Project, OWASP) interneto svetainėje www.owasp.org;


14.7. turi būti naudojama svetainės naudotojo įvedamų duomenų tikslumo kontrolė (angl.
Validation);


14.8. tarnybinė  stotis,  kurioje  yra  svetainė,  neturi  rodyti  svetainės  naudotojui  klaidų
pranešimų apie svetainės programinį kodą ar tarnybinę stotį;


14.9. svetainės  saugumo  priemonės  turi  gebėti  automatiškai  uždrausti  prieigą  prie
tarnybinės stoties iš IP adresų, vykdžiusių grėsmingą veiklą (nesankcionuoti mėginimai prisijungti,
įterpti SQL intarpus ir panašiai);


14.10. tarnybinė  stotis,  kurioje  yra  svetainė,  turi  leisti  tik  svetainės  funkcionalumui
užtikrinti reikalingus HTTP metodus;


14.11. turi būti uždrausta naršyti svetainės aplankuose (angl. Directory browsing);
14.12. turi  būti  įdiegta  svetainės  turinio  nesankcionuoto  pakeitimo  (angl.  Defacement)


stebėsenos sistema;
14.13. turi būti atliekama pažeidžiamumų paieška, ne rečiau kaip kartą per mėnesį tikrinant


svetainės saugumą su skenavimo programine įranga. 
15. Siekiant užkirsti kelią jautrių duomenų paviešinimui, turėtų būti naudojamos šifravimo


priemonės:
15.1. turi būti šifruojami atskiri failai, katalogai ar visos duomenų laikmenos, jei įrenginys


su jautriais duomenimis išnešamas už informacinės sistemos tvarkytojo įstaigos ribų;
15.2. šifravimas  turi  būti  atliktas  taip,  kad  tik  šifravimo  raktą  turintis  asmuo  galėtų


perskaityti ir naudoti duomenis;
15.3. turi  būti  pasirinktas  saugus  duomenų  šifravimo  algoritmas;  pastangos,  reikalingos


įveikti algoritmą, turėtų būti didesnės nei atskleistos informacijos vertė;
15.4. turi būti pasirinktas tinkamas šifro raktas; esant galimybei, jis turi būti sugeneruotas


atsitiktinai; šifravimo raktą parinkus kaip slaptažodį, jam turi būti taikomi vidaus reikalų ministro
tvirtinamose naudotojų administravimo taisyklėse nustatyti administratorių slaptažodžių naudojimo
reikalavimai;


15.5. šifravimo algoritmas (programa), užšifruotas tekstas ir šifro raktai negali būti saugomi
toje pačioje vietoje; šifro raktai turi būti laikomi atskirai;


15.6. kitos saugumo priemonės,  susijusios su perduodamų duomenų šifravimu, nurodytos
Informacijos  tvarkymo  taisyklių  9.10,  9.11,  13.1.3,  13.12,  14.2.1–14.2.3,  14.2.5,  14.2.7
papunkčiuose.


16. Kitos  priemonės,  naudojamos  informacinių  sistemų elektroninės  informacijos  saugai
užtikrinti:


16.1. baigus darbą su informacine sistema, būtina užtikrinti, kad su elektronine informacija
negalėtų  susipažinti  pašaliniai  asmenys:  atsijungti  nuo  informacinės  sistemos,  atjungti  saugią
sertifikato  laikmeną  nuo  kompiuterinės  įrangos,  uždaryti  programinę  įrangą,  įjungti  ekrano
užsklandą su slaptažodžiu, dokumentus padėti į pašaliniams asmenims neprieinamą vietą;


16.2. informacinių  sistemų  naudotojui  neatliekant  jokių  veiksmų  15  minučių,  visos
kompiuterizuotos darbo vietos ir tarnybinės stotys automatiškai užsirakina ir naudotis informacine
sistema  galima  tik  pakartojus  naudotojo  tapatybės  nustatymo  ir  autentiškumo  patvirtinimo
veiksmus;


16.3. turi būti įgyvendintos Lietuvos standarte LST EN ISO/IEC 27002 nurodytos saugos
priemonės, išskyrus priemones, kurios netaikytinos dėl institucijos veiklos, informacinės sistemos
ar naudojamos informacinėje sistemoje techninės įrangos pobūdžio, ir Lietuvos standarte LST EN
ISO/IEC 27001 nurodyti reikalavimai informacijos saugumo valdymo sistemai.


III SKYRIUS
SAUGUS ELEKTRONINĖS INFORMACIJOS TVARKYMAS



http://www.owasp.org/





10


17. Informacinių  sistemų  elektroninės  informacijos  įvedimo,  keitimo,  atnaujinimo  ir
naikinimo tvarka: 


17.1. informacinėse  sistemose  tvarkomus  duomenis  įrašyti,  keisti,  atnaujinti  gali  tik
informacinių sistemų naudotojas pagal suteiktas prieigos prie informacinių sistemų teises;


17.2. informacinių  sistemų  elektroninė  informacija  įrašoma,  atnaujinama,  keičiama  ir
naikinama vadovaujantis informacinių sistemų nuostatais, Saugos nuostatais ir kitais teisės aktais,
reglamentuojančiais informacinių sistemų elektroninės informacijos tvarkymą;


17.3. informacinės  sistemos  turi  turėti  įrašytos  elektroninės  informacijos  tikslumo,
užbaigtumo ir patikimumo tikrinimo priemones;


17.4. informacinių sistemų naudotojų duomenis įrašyti, keisti, atnaujinti gali tik naudotojų
administratorius.


18. Atsarginių elektroninės informacijos kopijų darymo, saugojimo, atkūrimo reikalavimai:
18.1. atsarginės  kopijos  daromos  kiekvienos  darbo  dienos  pabaigoje  (toliau  –  dienos


atsarginės kopijos), kiekvienos savaitės pabaigoje (toliau – savaitės atsarginės kopijos), kiekvieno
mėnesio pabaigoje (toliau – mėnesio atsarginės kopijos) ir kiekvienų metų pabaigoje (toliau – metų
atsarginės kopijos);


18.2. atsarginės kopijos daromos automatiškai;
18.3. nurodoma kiekvienos atsarginės kopijos data ir laikas;
18.4. 2 kategorijos informacinės sistemos metų atsarginės kopijos saugomos 6 metus nuo jų


padarymo dienos, 3 kategorijos informacinės sistemos metų atsarginės kopijos saugomos 3 metus
nuo jų padarymo dienos;


18.5. 2 kategorijos informacinės sistemos mėnesio atsarginės kopijos saugomos 6 mėnesius
nuo jų padarymo dienos, 3 kategorijos informacinės sistemos mėnesio atsarginės kopijos saugomos
3 mėnesius nuo jų padarymo dienos;


18.6. 2 kategorijos informacinės sistemos savaitės atsarginės kopijos saugomos 6 savaites
nuo jų padarymo dienos, 3 kategorijos informacinės sistemos savaitės atsarginės kopijos saugomos
3 savaites nuo jų padarymo dienos;


18.7. dienos atsarginės kopijos saugomos savaitę nuo jų padarymo dienos;
18.8. kopijų darymo programinė įranga registruoja kopijų darymo istoriją;
18.9. elektroninė informacija kopijose yra užšifruojama (šifravimo raktai saugomi atskirai


nuo kopijų) arba imamasi  kitų  priemonių,  neleidžiančių  panaudoti  kopijų neteisėtai  elektroninei
informacijai atkurti;


18.10. vieną kartą per 6 mėnesius atliekami elektroninės informacijos atkūrimo iš atsarginių
kopijų bandymai;


18.11. kopijos saugomos kitose patalpose, nei yra įrenginys, kurio elektroninė informacija
buvo nukopijuota,  arba kitame pastate.  Į  šias  patalpas  gali  patekti  tik  įgaliotieji  asmenys,  kitus
asmenis lydi  įgaliotieji  asmenys.  Įgaliotųjų  asmenų sąrašas  tvirtinamas Departamento direktoriaus
įsakymu. Patekimas į patalpas kontroliuojamas ir registruojamas. Kontrolei užtikrinti naudojama įrengta
įeigos kontrolės sistema. Registracijos duomenys saugomi ne trumpiau kaip 2 savaites, bet ne ilgiau kaip
2 mėnesius;


18.12. už  atsarginių  kopijų  darymą,  saugojimą  ir  atkūrimą  atsako  komponentų
administratoriai; 


18.13. už atsarginių kopijų saugojimo kontrolę atsakingas saugos įgaliotinis.
19. Informacinių  sistemų  elektroninė  informacija  kitiems  registrams  ir  informacinėms


sistemoms  teikiama  ir  gaunama  iš  jų  tik  pasirašius  duomenų  teikimo  sutartis,  laikantis  šių
reikalavimų:


19.1. Informacinių  sistemų  elektroninė  informacija  kitiems  registrams  ir  informacinėms
sistemoms  perduodama  vadovaujantis  informacinių  sistemų  nuostatais  ir  kitais  duomenų  saugą
užtikrinančiais ir reglamentuojančiais teisės aktais;


19.2. duomenų teikėjai informacinėms sistemoms elektroninę informaciją turi teikti teisės
aktų nustatytais būdais, apimtimi, reguliarumu ir terminais;

19.3. visi faktai apie apsikeitimus duomenimis fiksuojami ir laikomi elektroninėje duomenų
bazėje.


20. Neteisėto  duomenų  kopijavimo,  keitimo,  naikinimo  ar  perdavimo  (toliau –  neteisėta
veikla) nustatymo tvarka:


20.1. informacinių  sistemų  naudotojai,  pastebėję  saugos  dokumentų  reikalavimų
pažeidimus, nusikalstamos veikos požymius, neveikiančias arba netinkamai veikiančias duomenų
saugos  užtikrinimo  priemones,  privalo  nedelsdami  pranešti  apie  tai  ITT  pagalbos  tarnybai
elektroniniu  paštu ittpagalba@vrm.lt arba interneto naršyklės adresu https://ittpagalba.vrm.lt. ITT
pagalbos tarnyba pranešimą nedelsdama perduoda informacinių sistemų administratoriams ir saugos
įgaliotiniui; 


20.2. informacinių  sistemų  administratoriai  apie  saugos  pažeidimus  informuoja
informacinių sistemų saugos įgaliotinį  ir imasi visų įmanomų prevencinių veiksmų, susijusių su
neteisėtu duomenų naudojimu Kibernetinių incidentų valdymo Priešgaisrinės apsaugos ir gelbėjimo
departamento  prie  Vidaus  reikalų  ministerijos  valdomose  ypatingos  svarbos  informacinėse
infrastruktūrose plano nustatyta tvarka.


21. Informacinių sistemų programinės ir techninės įrangos keitimo ir atnaujinimo tvarka:
21.1. techninei,  programinei  ir  sisteminei  įrangai  naujinti  taikoma  Informacinių  sistemų


pokyčių valdymo tvarka, nustatyta Priešgaisrinės apsaugos ir gelbėjimo departamento prie Vidaus
reikalų ministerijos valdomų valstybės informacinių sistemų pokyčių valdymo tvarkos apraše;


21.2. informacinių sistemų programinės ir techninės įrangos keitimo ir atnaujinimo tvarką
su  trečiąja  šalimi,  kuriai  perduotos  informacinės  sistemos  ir  (ar)  jos  infrastuktūros  priežiūros
funkcijos  (toliau  –  paslaugų teikėjas),  priklausomai  nuo konkretaus  atvejo,  derina  informacinių
sistemų pagrindinis administratorius arba ji aprašoma paslaugų, susijusių su informacinių sistemų
programinės ir techninės įrangos keitimu ir atnaujinimu, teikimo sutartyse.


22. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos
valdomų  valstybės  informacinių  sistemų  pokyčių  valdymo  tvarkos  aprašas  tvirtinamas
Departamento direktoriaus įsakymu. 


IV SKYRIUS
REIKALAVIMAI, KELIAMI INFORMACINĖMS SISTEMOMS FUNKCIONUOTI


REIKALINGOMS PASLAUGOMS IR JŲ TEIKĖJAMS


23. Sutartis su paslaugų teikėjais administruojantys darbuotojai (toliau – sutarčių kuratoriai)
organizuoja  paslaugų  teikėjų  prieigos  prie  programinių,  techninių  ir  kitų  informacinių  sistemų
išteklių  suteikimą,  teikia  šios  prieigos  poreikius  informacinių  sistemų  komponentų
administratoriams. Informacinių sistemų komponentų administratoriai pagal kompetenciją atsako už
tinkamą ir saugų prieigos prie programinių, techninių ir kitų informacinių sistemų išteklių suteikimą
ir panaikinimą paslaugos teikėjui.


24. Atitinkamas  informacinių  sistemų  komponentų administratorius  suteikia  paslaugos
teikėjui  tik  tokią  prieigą  prie  informacinių  sistemų  išteklių,  kuri  yra  būtina  norint  atlikti  arba
vykdyti  sutartyje  nustatytus  įsipareigojimus,  kurie  neprieštarauja  įstatymų  ir  kitų  teisės  aktų
reikalavimams.


25. Sutarčių kuratoriai privalo pasirašytinai supažindinti paslaugos teikėjų darbuotojus su
Saugos nuostatais ir kitų saugos dokumentų nuostatomis, susijusiomis su teikiamomis paslaugomis.
Sutarčių kuratoriai privalo prižiūrėti, kaip paslaugos teikėjų darbuotojai laikosi Saugos nuostatų ir
kitų nustatytų saugos reikalavimų.


26. Pasibaigus sutarties su paslaugos teikėju galiojimo terminui, paslaugos teikėjui baigus
pagal  sutartį  numatytus  darbus,  paslaugų  teikėjo  darbuotojams  nutraukus  darbo  santykius  ar
atitinkamų  funkcijų,  kurioms  buvo  būtina  prieiga,  vykdymą  arba  atsiradus  kitoms  sutartyje  ar
informacinių  sistemų  saugos  dokumentuose  įvardytoms  sąlygoms,  informacinių  sistemų
komponentų administratoriai nedelsdami privalo panaikinti suteiktą prieigą.



https://ittpagalba.vrm.lt/

mailto:pa%C5%A1tu%20ittpagalba@vrm.lt

27. Reikalavimai,  keliami  patalpoms,  įrangai,  informacinių  sistemų  priežiūrai,  duomenų
perdavimui tinklais ir kitoms paslaugoms, turi būti ne žemesni nei Informacijos tvarkymo taisyklių
II skyriuje nustatyti atitinkami reikalavimai.


28. Perkant paslaugas, darbus ar įrangą, susijusią su informacinėmis sistemomis, pirkimo
dokumentuose yra iš  anksto nustatoma,  kad paslaugų teikėjas  turi  užtikrinti  atitiktį  kibernetinio
saugumo reikalavimams, nustatytiems Kibernetinio saugumo reikalavimų apraše.


_______________







PATVIRTINTA
Priešgaisrinės apsaugos ir gelbėjimo 
departamento prie Vidaus reikalų ministerijos 
direktoriaus 2021 m. rugpjūčio 2 d. įsakymu 
Nr. 1-457 (Priešgaisrinės apsaugos ir 
gelbėjimo departamento prie Vidaus reikalų 
ministerijos direktoriaus 
įsakymo Nr.       redakcija)


PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS
REIKALŲ MINISTERIJOS VALDOMŲ VALSTYBĖS INFORMACINIŲ SISTEMŲ


NAUDOTOJŲ ADMINISTRAVIMO TAISYKLĖS


I SKYRIUS
BENDROSIOS NUOSTATOS


1. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos
valdomų valstybės informacinių sistemų naudotojų administravimo taisyklės (toliau – Naudotojų
administravimo taisyklės)  reglamentuoja Priešgaisrinės  apsaugos ir  gelbėjimo departamento prie
Vidaus  reikalų  ministerijos  (toliau  –  Departamentas)  valdomų  valstybės  informacinių  sistemų
(toliau  –  informacinės  sistemos)  naudotojų  ir  Departamento  paskirtų  administratorių  (toliau  –
administratoriai)  įgaliojimus,  teises,  pareigas,  informacinių  sistemų  naudotojų  administravimo
principus ir tvarką, jų veiksmų kontrolę.


2. Naudotojų administravimo taisyklėse vartojamos sąvokos:
2.1. Principas  „būtina  darbui“ –  prieigos  prie  duomenų  principas,  reiškiantis,  kad


asmeniui  gali  būti  suteikta  prieigos  teisė  tik  prie  tokios  duomenų  apimties,  kokios  reikia  jo
numatytoms funkcijoms atlikti; 


2.2. Principas „būtina žinoti“ – prieigos prie duomenų principas, reiškiantis, kad prieigos
teisė prie duomenų gali būti suteikta tik atitinkamą leidimą dirbti ar susipažinti su šiais duomenimis
turintiems asmenims;


2.3. Privilegijuotoji  prieiga –  prieiga  prie  informacinės  sistemos  ar  jos  komponentų,
suteikianti  galimybę  atlikti  veiksmus,  galinčius  sukelti  didesnę,  nei  įprasta,  riziką  informacinei
sistemai,  jos komponentams ar joje tvarkomiems duomenims (informacinių sistemų komponentų
administravimas, informacinių sistemų naudotojų administravimas, specifiniai duomenų tvarkymo
veiksmai ir pan.);


2.4. Privilegijuotasis  naudotojas –  asmuo  (informacinės  sistemos  naudotojas,
administratorius,  programuotojas,  paslaugų  teikėjo  darbuotojas  ir  kt.),  kuriam  šių  Naudotojų
administravimo taisyklių nustatyta tvarka suteikta privilegijuotoji prieiga;


2.5. Informacinių  technologijų  ir  telekomunikacijų  pagalbos  tarnyba (toliau  –
ITT pagalbos tarnyba) – tai Priešgaisrinės apsaugos ir gelbėjimo departamento prie Vidaus reikalų
ministerijos darbuotojų grupė, vykdanti informacinių technologijų ir ryšių techninės ir programinės
įrangos sutrikimų ir gedimų šalinimą bei kibernetinių saugos incidentų valdymą;


2.6. kitos  Naudotojų  administravimo  taisyklėse  vartojamos  sąvokos  atitinka  Lietuvos
Respublikos valstybės informacinių išteklių valdymo įstatyme ir Lietuvos Respublikos kibernetinio
saugumo įstatyme apibrėžtas sąvokas. 


3. Naudotojų  administravimo  taisyklės  taikomos  tvarkant  informacines  sistemas,
nurodytas  Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos
valdomų  valstybės  informacinių  sistemų  duomenų  saugos  nuostatų,  patvirtintų  Priešgaisrinės
apsaugos ir gelbėjimo departamento prie Vidaus reikalų ministerijos direktoriaus 2019 m. spalio 4
d. įsakymu Nr. 1-414 „Dėl Priešgaisrinės apsaugos ir gelbėjimo departamento prie Vidaus reikalų
ministerijos  valdomų  valstybės  informacinių  sistemų  duomenų  saugos  nuostatų  patvirtinimo“,
priede.

4. Naudotojų  administravimo  taisyklės  taikomos  visiems  informacinių  sistemų
naudotojams, įskaitant privilegijuotuosius naudotojus. 


5. Informacinių sistemų naudotojų prieigos prie informacinių sistemų ir jose tvarkomos
elektroninės informacijos suteikimas paremtas „būtina darbui“ ir „būtina žinoti“ principais. 


6. Kiekvienas  informacinių  sistemų  naudotojas  turi  būti  unikaliai  identifikuojamas
(asmens  kodas  negali  būti  naudojamas  kaip  informacinės  sistemos  naudotojo  identifikatorius).
Informacinių sistemų naudotojų prieigos prie elektroninės informacijos teisė realizuota tik per jų
registravimo ir slaptažodžių administravimo sistemą.


II SKYRIUS
INFORMACINIŲ SISTEMŲ NAUDOTOJŲ ĮGALIOJIMAI, TEISĖS IR PAREIGOS


7. Informacinių sistemų naudotojų registravimą vykdo ITT pagalbos tarnyba.
8. Informacinių  sistemų  naudotojai  privalo  tvarkyti  elektroninę  informaciją,


vadovaudamiesi  informacinių  sistemų  elektroninės  informacijos  tvarkymą  reglamentuojančiais
teisės aktais ir duomenų teikimo sutartimis.


9. Informacinių  sistemų  naudotojai  privalo  saugoti  tvarkomų  duomenų  ir  informacijos
paslaptį  2016 m. balandžio 27 d. Europos Parlamento ir Tarybos reglamento (ES) 2016/679 dėl
fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo
panaikinama Direktyva 95/46/EB  (Bendrasis  duomenų apsaugos reglamentas) (OL 2016 L 119,
p. 1), Lietuvos  Respublikos  valstybės  informacinių  išteklių  valdymo  įstatymo,  Lietuvos
Respublikos asmens duomenų, tvarkomų nusikalstamų veikų prevencijos,  tyrimo, atskleidimo ar
baudžiamojo persekiojimo už jas, bausmių vykdymo arba nacionalinio saugumo ar gynybos tikslais,
teisinės apsaugos įstatymo nustatyta tvarka.


10. Informacinių sistemų naudotojas turi tik tas prieigos prie informacinių sistemų teises,
kurios jam suteiktos Naudotojų administravimo taisyklių III skyriuje nustatyta tvarka:


10.1. esant  poreikiui  tam  pačiam  asmeniui  vykdyti  funkcijas,  susijusias  su  veiksmais,
galinčiais  sukelti  didesnę,  nei  įprasta,  riziką  informacinei  sistemai,  jos  komponentams  ar  joje
tvarkomiems  duomenims  (t.  y.  reikalaujančiais  privilegijuotosios  prieigos)  ir  veiksmais,  tokios
rizikos nekeliančiais, šiam asmeniui šių Naudotojų administravimo taisyklių nustatyta tvarka turi
būti  sukuriamos  atskiros  informacinių  sistemų  naudotojo  paskyros  (privilegijuotojo  naudotojo
paskyra ir paprasto (neprivilegijuotojo) naudotojo paskyra) atitinkamoms funkcijoms vykdyti;


10.2. nereikalingos  ar  nenaudojamos  informacinių  sistemų  naudotojų  paskyros  turi  būti
blokuojamos nedelsiant ir ištrinamos praėjus duomenų nustatytam saugojimo terminui.


11. Informacinių sistemų naudotojai, pastebėję saugos dokumentuose nustatytų reikalavimų
pažeidimų,  nusikalstamos  veikos  požymių,  neveikiančias  arba  netinkamai  veikiančias  saugos
užtikrinimo  priemones,  privalo  nedelsdami  pranešti  apie  tai  informacinių  sistemų  komponentų
administratoriams,  saugos  įgaliotiniui  arba  ITT  pagalbos  tarnybai  elektroniniu  paštu
ittpagalba@vrm.lt ar registruodami pranešimą interneto naršyklės adresu https://ittpagalba.vrm.lt.


III SKYRIUS
SAUGAUS ELEKTRONINĖS INFORMACIJOS TEIKIMO INFORMACINIŲ SISTEMŲ


NAUDOTOJAMS KONTROLĖS TVARKA


12. Informacinių sistemų naudotojų įregistravimo tvarka: 
12.1. dėl  informacinių  sistemų  naudotojų  prieigos  (įskaitant  privilegijuotąją)  prie


informacinių sistemų suteikimo teikiamas prašymas įregistruoti informacinių sistemų naudotoją ir
suteikti  ar  panaikinti  informacinių  sistemų  naudotojo  prieigos  prie  informacinių  sistemų  teises
(toliau  –  prašymas),  kurio  forma  nustatyta  Naudotojų  administravimo  taisyklių  1  priede,  ir
pasižadėjimas  laikytis  Priešgaisrinės  apsaugos  ir  gelbėjimo  departamento  prie  Vidaus  reikalų
ministerijos valdomų valstybės informacinių sistemų elektroninės informacijos saugos reikalavimų
(toliau  –  pasižadėjimas),  kurio  forma  nustatyta  Naudotojų  administravimo  taisyklių  2  priede;



mailto:ittpagalba@vrm.lt





3


prašymas  ir  pasižadėjimas  teikiami  ITT  pagalbos  tarnybai  Departamento  dokumentų  valdymo
sistemos  priemonėmis  ir  perduodami  naudotojų  administratoriui;  pasižadėjimą  asmuo  pildo  tik
pirmą  kartą  teikdamas  prašymą,  išskyrus  atvejus,  kai  prieigos  teisės  informacinių  sistemų
naudotojui dėl pažeidimų buvo sustabdytos ar laikinai panaikintos; 


12.2. jei  teikiamas  prašymas  suteikti  prieigą  (įskaitant  privilegijuotąją)  Departamento
valstybės tarnautojui ar darbuotojui, jį pasirašo šio valstybės tarnautojo ar darbuotojo tiesioginis
vadovas;  jei  teikiamas  prašymas  suteikti  prieigą  (įskaitant  privilegijuotąją)  kitos  įstaigos
darbuotojui,  jį  pasirašo paslaugų įstaigos vadovas ar jo įgaliotas  asmuo; jei  teikiamas prašymas
suteikti privilegijuotąją prieigą paslaugų teikėjo darbuotojui, jį pasirašo paslaugų teikėjo vadovas ir
administruojantis valstybės tarnautojas ar darbuotojas vizuoja sutartį su šiuo paslaugų teikėju;


12.3. naudotojų administratorius suteikia naudotojui prieigą prie informacinių sistemų pagal
nustatytus ir suderintus su informacinių sistemų valdytojais prieigos teisių (rolių) suteikimo lygius;
jei naudotojų administratorius, išnagrinėjęs prašymą, nustato, kad prašyme nurodyti duomenys yra
neteisingi, netikslūs ar kad prašyme nurodyta prieigos prie informacinių sistemų teisių apimtis nėra
būtina  nustatytoms  valstybės  tarnautojo  ar  darbuotojo  funkcijoms  vykdyti,  arba  kad  prašomos
tokios prieigos prie informacinių  sistemų teisės,  kurių įgyvendinimas  gali  daryti  neigiamą įtaką
informacinių sistemų duomenų saugai, per 2 darbo dienas nuo prašymo gavimo priima sprendimą
prašymo netenkinti ir apie tai Departamento dokumentų valdymo sistemos priemonėmis informuoja
prašymą pateikusį subjektą, nurodydamas atsisakymo (registruoti informacinių sistemų naudotoją)
motyvus;


12.4. jei  naudotojų  administratorius  patenkina  prašymą,  naudotojų  administratorius
informacinės  sistemos naudotojui  suteikia  informacinių  sistemų naudotojo prisijungimo vardą ir
laikiną  slaptažodį  ir  registruoja  jį  informacinių  sistemų  naudotojų  administravimo  posistemėje;
naudotojų administratorius šiuos informacinių sistemų naudotojų prisijungimo duomenis perduoda
asmeniškai arba išsiunčia naudotojo nurodytu el.  paštu arba judriojo ryšio telefonu informacinių
sistemų naudotojui ne vėliau kaip per 2 darbo dienas nuo prašymo gavimo; informacinių sistemų
naudotojas laikomas įregistruotu, kai jam suteikiamas unikalus identifikavimo kodas ir jo duomenys
įrašomi į informacinių sistemų naudotojų administravimo posistemę;


12.5. kiekvienas informacinių sistemų naudotojas, jungdamasis prie informacinės sistemos,
privalo  atlikti  tapatumo  nustatymo  procedūrą,  t.  y.  nurodyti  jam suteiktą  informacinių  sistemų
naudotojo prisijungimo vardą ir slaptažodį arba jungtis su kvalifikuotu skaitmeniniu sertifikatu, jei
tokį prisijungimo būdą palaiko informacinė sistema; 


12.6. kiekvienam informacinių sistemų naudotojui suteikiamas nesikartojantis prisijungimo
vardas;


12.7. kiekvienas  informacinių  sistemų  naudotojas  privalo  naudoti  tik  jam  suteiktą
informacinių  sistemų  naudotojo  prisijungimo  vardą;  naudoti  svetimą  informacinių  sistemų
naudotojo prisijungimo vardą draudžiama;


12.8. informacinių  sistemų  naudotojų  slaptažodžiai,  praėjus  Naudotojų  administravimo
taisyklių 14 punkte nustatytiems jų keitimo terminams, ar juos pamiršus, turi būti keičiami.


13. Prieigos  prie  informacinių  sistemų teisių  (rolių)  sąrašą tvirtina  informacinių  sistemų
valdytojo vadovas.


14. Reikalavimai  informacinių  sistemų  naudotojų  slaptažodžiams,  jų  galiojimo  trukmei,
keitimui ir saugojimui:


14.1. slaptažodis informacinių sistemų naudotojui negali būti perduodamas neužšifruotas ar
užšifruojamas nepatikimais algoritmais; 


14.2. tik  laikinas  slaptažodis  gali  būti  perduodamas  neužšifruotas,  tačiau  atskirai  nuo
prisijungimo vardo, jei informacinių sistemų naudotojas neturi techninių galimybių iššifruoti gauto
slaptažodžio  ar  nėra  techninių  galimybių  informacinių  sistemų  naudotojui  perduoti  slaptažodį
šifruotu kanalu ar saugiu elektroninių ryšių tinklu;


14.3. pirmojo  prisijungimo  prie  informacinės  sistemos  metu  iš  informacinių  sistemų
naudotojo turi būti reikalaujama, kad jis pakeistų laikiną slaptažodį; 

14.4. kilus įtarimui, kad slaptažodis galėjo būti atskleistas, informacinių sistemų naudotojas
turi nedelsdamas slaptažodį pakeisti ir apie tai informuoti ITT pagalbos tarnybą;


14.5. slaptažodis  (taip  pat  ir  laikinas  slaptažodis)  keičiamas  naudojantis  elektronine
paslauga https://ittpagalba.vpgt.lt/;


14.6. slaptažodžiai turi būti saugomi naudojant maišos funkcijas;
14.7. informacinių  sistemų  naudotojas  slaptažodį  turi  įsiminti;  draudžiama  slaptažodį


užsirašyti ar pasakyti kitam asmeniui;
14.8. draudžiama  informacinių  sistemų  techninėje  ir  programinėje  įrangoje  naudoti


gamintojo  nustatytus  slaptažodžius,  jie  turi  būti  pakeisti  į  Naudotojų  administravimo  taisyklių
14.10.1–14.10.3 papunkčiuose nustatytus reikalavimus atitinkančius slaptažodžius;


14.9. pirmos kategorijos informacinėse sistemose leistinas  didžiausias  leistinas mėginimų
įvesti teisingą slaptažodį skaičius turi būti nustatytas ne didesnis kaip 3 kartai, kitose informacinėse
sistemose  –  ne  didesnis  kaip  5  kartai;  slaptažodį  iš  eilės  neteisingai  įvedus  didžiausią  leistiną
skaičių, informacinė sistema turi užsirakinti ir, jei informacinė sistema palaiko tokį funkcionalumą,
neleisti  informacinės  sistemos  naudotojui  identifikuotis  ne  trumpiau  nei  15  minučių;  pirmos
kategorijos  informacinės  sistemos  atveju  apie  tai  turi  būti  automatizuotai  informuojama  ITT
pagalbos tarnybą, jei informacinė sistema palaiko tokį funkcionalumą;


14.10. reikalavimai informacinių sistemų naudotojų slaptažodžiams:
14.10.1. slaptažodį turi sudaryti ne mažiau kaip 12 simbolių;
14.10.2. slaptažodį turi sudaryti bent viena didžioji  raidė,  bent viena mažoji  raidė,  bent


vienas skaičius ir bent vienas specialus simbolis; 
14.10.3. slaptažodžiams sudaryti  neturi  būti  naudojama asmeninio pobūdžio informacija


(pavyzdžiui, gimimo data, šeimos narių vardai ir panašiai);
14.10.4. slaptažodis  turi  būti  keičiamas  ne  rečiau  kaip  kas  3  mėnesius;  informacinių


sistemų naudotojų teisės sustabdomos, jei slaptažodis nepakeičiamas laiku;
14.10.5. keičiant  slaptažodį,  informacinė  sistema  neturi  leisti  sudaryti  slaptažodžio  iš


buvusių 6 paskutinių slaptažodžių;
14.10.6. pirmąkart  jungiantis  prie tinklų ir  informacinių sistemų,  turi  būti  reikalaujama,


kad informacinių sistemų naudotojas pakeistų slaptažodį.
14.11. papildomi reikalavimai privilegijuotųjų naudotojų slaptažodžiams:
14.11.1. slaptažodį turi sudaryti ne mažiau kaip 15 simbolių;
14.11.2. keičiant  slaptažodį,  informacinės  sistemos  taikomoji  programinė  įranga  neturi


leisti sudaryti slaptažodžio iš buvusių 8 paskutinių slaptažodžių;
14.11.3. slaptažodis turi būti keičiamas ne rečiau kaip kas 3 mėnesius.
15. Informacinių sistemų naudotojų prieigos prie informacinių sistemų sustabdymo atvejai: 
15.1. kai  informacinių  sistemų  naudotojas  nesinaudoja  informacine  sistema  ilgiau  kaip


2 mėnesius;
15.2. nustačius  informacinių  sistemų  elektroninės  informacijos  konfidencialumo  ar


vientisumo pažeidimą arba kitų informacinių sistemų elektroninės informacijos saugą ir tvarkymą
reglamentuojančių  teisės  aktų  ar  informacinių  sistemų  duomenų  teikimo  sutarties  nustatytų
reikalavimų pažeidimą;


15.3. jei slaptažodis nepakeičiamas laiku;
15.4. jei informacinių sistemų naudotojas nušalinamas nuo darbo (pareigų).
16. Informacinių  sistemų  naudotojo  prieiga  prie  informacinių  sistemų  nedelsiant


panaikinama:
16.1. jei  nustoja  vykdyti  funkcijas,  kurioms  vykdyti  buvo  suteiktos  prieigos  prie


informacinių sistemų teisės;
16.2. pasibaigus tarnybos (darbo) santykiams;
16.3. pasibaigus paslaugų teikėjo sutartiniams santykiams.
17. Informacinių sistemų naudotojų paskyrų kontrolė:
17.1. suteikti  privilegijuotąją prieigą leidžiama tik asmenims, įtrauktiems į Departamento


direktoriaus patvirtintą asmenų, kuriems suteikta privilegijuotoji prieiga prie informacinių sistemų

ar  jų komponentų  sąrašą (toliau  – privilegijuotųjų  naudotojų sąrašas);  saugos įgaliotinis  rengia,
tvarko ir periodiškai (ne rečiau kaip kartą per metus) peržiūri  privilegijuotųjų naudotojų sąrašą;
privilegijuotųjų naudotojų sąrašas turi būti nedelsiant patikslintas, kai Naudotojų administravimo
taisyklių  15  ir  16 punktuose  nustatytais  atvejais  sąraše  nurodytiems  asmenims  sustabdoma  ar
panaikinama prieiga prie informacinių sistemų;


17.2. turi  būti  naudojamos  automatizuotos  privilegijuotųjų  naudotojų  ir  kitų  naudotojų
paskyrų kontrolės priemonės, kurios tikrintų faktines privilegijuotųjų naudotojų ir kitų naudotojų
paskyras  ir  apie  paskyras,  suteikiančias  privilegijuotąją  prieigą  asmenims,  neįtrauktiems  į
privilegijuotųjų  naudotojų  sąrašą,  paskyras,  faktiškai  suteikiančias  prieigą  asmenims,  kuriems
prieiga turėjo būti panaikinta Naudotojų administravimo taisyklių nustatyta tvarka, paskyras, kurios
negali būti susietos su konkrečiu asmeniu, paskyras, kurių sukūrimas negali būti pagrįstas turima
informacija  apie  šiose  taisyklėse  nustatytų  prieigos  suteikimo  procedūrų  atlikimą,  nedelsdamos
praneštų saugos įgaliotiniui. Su šia informacija supažindinamas Departamento direktorius. 


18. Informacinių  sistemų  naudotojui  draudžiama  savavališkai  diegti  technines  ir
programines priemones į naudojamą informacinių sistemų įrangą ir daryti kitokius jos pakeitimus.


_______________







Priešgaisrinės apsaugos ir gelbėjimo departamento 
prie Vidaus reikalų ministerijos valdomų valstybės 
informacinių sistemų naudotojų administravimo 
taisyklių 
1 priedas


(Prašymo forma) 


________________________________________________________________________________
(įstaigos, paslaugų teikėjo pavadinimas)


Priešgaisrinės apsaugos ir gelbėjimo departamentui prie
Vidaus reikalų ministerijos


PRAŠYMAS
ĮREGISTRUOTI PRIEŠGAISRINĖS APSAUGOS IR GELBĖJIMO DEPARTAMENTO
PRIE VIDAUS REIKALŲ MINISTERIJOS VALDOMŲ VALSTYBĖS INFORMACINIŲ


SISTEMŲ NAUDOTOJĄ IR SUTEIKTI AR PANAIKINTI NAUDOTOJO PRIEIGOS
TEISES


Nr.
(data) (registracijos numeris)


(sudarymo vieta)


Vadovaudamasis _________________________________________________________________________ ,
(teisinis pagrindas)


prašau suteikti / panaikinti (pabraukti reikalingą variantą) prieigos prie informacinių sistemų teises
šiam asmeniui:
________________________________________________________________________________________________
_


(valstybės tarnautojo ar darbuotojo, vardas ir pavardė)


___________________________________________________________________________________________________ ,
(valstybės tarnautojo ar darbuotojo pareigos)


dirbančiam (-iai) ___________________________________________________________________________________ ,
(įstaigos struktūrinio padalinio, paslaugų teikėjo pavadinimas)


___________________________________________________________________________________________________ ,
(darbo vietos adresas, kabineto ir telefono numeriai, elektroninio pašto adresas)


ir suteikti / panaikinti jam (jai) prieigą prie informacinių sistemų šiomis prieigos teisėmis:


Eil.
Nr. Informacinių sistemų pavadinimas


Prieigos teisės (rolės)
suteikti panaikinti


Pastabos:
1.  Automatizuotu  būdu  pildomos  prašymo  formos  vaizdinė  išraiška  gali  skirtis;  prašymo  formos  pavyzdį  pildyti
automatizuotu  būdu  su  aktualiu  registrų  ir  informacinių  sistemų  bei  prieigos  prie  jų  teisių  (rolių)  sąrašu  skelbia
Priešgaisrinės apsaugos ir gelbėjimo departamentas prie Vidaus reikalų ministerijos savo tinklalapyje.
2. Prašyme nurodomos tik tos informacinės sistemos, prie kurių prašoma suteikti prieigą ar ją panaikinti.


(valstybės tarnautojo ar darbuotojo tiesioginis 
vadovas, įstaigos vadovas ar jo įgaliotas asmuo, 
paslaugų teikėjo vadovas) 


(parašas) (vardas ir pavardė)


_______________







Priešgaisrinės apsaugos ir gelbėjimo departamento 
prie Vidaus reikalų ministerijos valdomų valstybės 
informacinių sistemų naudotojų administravimo 
taisyklių 
2 priedas


(Pasižadėjimo forma)


PASIŽADĖJIMAS
LAIKYTIS PRIEŠGAISRINĖS APSAUGOS IR GELBĖJIMO DEPARTAMENTO PRIE


VIDAUS REIKALŲ MINISTERIJOS VALDOMŲ VALSTYBĖS INFORMACINIŲ
SISTEMŲ ELEKTRONINĖS INFORMACIJOS SAUGOS REIKALAVIMŲ 


Nr.
(data) (registracijos numeris)


(sudarymo vieta)


Aš, ______________________________________________________________________,
(valstybės tarnautojo ar darbuotojo vardas ir pavardė, įstaigos, struktūrinio padalinio, paslaugos teikėjo pavadinimas, pareigos)


1. Patvirtinu,  kad esu susipažinęs (-usi) su  Priešgaisrinės apsaugos ir gelbėjimo departamento
prie Vidaus reikalų ministerijos valdomų valstybės informacinių sistemų duomenų saugos nuostatais ir
saugos politiką įgyvendinančiais dokumentais.


2. Suprantu, kad:
2.1. dirbdamas,  atlikdamas  pareigybės  aprašyme  nustatytas  funkcijas,  tvarkysiu  Priešgaisrinės


apsaugos ir gelbėjimo departamento prie Vidaus reikalų ministerijos valdomų valstybės informacinių
sistemų duomenis ar susipažinsiu su šiais duomenimis, įskaitant asmens duomenis (toliau – duomenys); šie
duomenys visuomenės ir  atskirų asmenų interesais gali  būti  atskleisti  ar  perduoti  tik teisės  aktų nustatyta
tvarka įgaliotiems asmenims ir institucijoms;


2.2. draudžiama  perduoti  neįgaliotiems  asmenimis  įstaigoje  ar  už  jos  ribų  duomenis,  informaciją,
dokumentus ir (arba) jų kopijas ar kitaip sudaryti sąlygas susipažinti su minėtais duomenimis, informacija,
dokumentais, jų kopijomis;


2.3. netinkamas duomenų tvarkymas užtraukia atsakomybę pagal Lietuvos Respublikos įstatymus; 
2.4. asmuo,  patyręs  žalą  dėl  mano  padarytos  neteisėtos  veikos,  įstatymų nustatyta  tvarka  turi  teisę


reikalauti atlyginti jam padarytą turtinę ir neturtinę žalą;
2.5. šis  pasižadėjimas galios  visą  mano darbo laiką šioje įstaigoje,  perėjus dirbti  į  kitas pareigas  ir


nutraukus ar pasibaigus valstybės tarnybos, darbo ar sutartiniams santykiams.
3. Pasižadu ir įsipareigoju:
3.1. saugoti  duomenų ir  informacijos  paslaptį,  jei  jie  neskirti  skelbti  viešai; įsipareigojimas  saugoti


paslaptį  galioja  ir  nutraukus su duomenų,  informacijos,  dokumentų ir  (arba)  jų  kopijų tvarkymu susijusią
veiklą;


3.2. tvarkyti duomenis vadovaudamasis Lietuvos Respublikos įstatymais,  Priešgaisrinės apsaugos ir
gelbėjimo departamento  prie  Vidaus reikalų  ministerijos  valdomų valstybės  informacinių  sistemų
elektroninės informacijos saugą reglamentuojančių teisės aktų nuostatomis ir kitais teisės aktais, taip
pat pareigybės aprašymu;


3.3. neatskleisti,  neperduoti  duomenų, informacijos nė vienam asmeniui,  kuris  nėra įgaliotas
gauti šiuos duomenis ar informaciją teisės aktų nustatyta tvarka;


3.4. pranešti  Informacinių technologijų ir  telekomunikacijų pagalbos tarnybai  apie  bet kokią
įtartiną situaciją, kuri gali kelti grėsmę duomenų saugumui.


_____________________________            ______________            _________________________
                        (pareigos)                                                                            (parašas)                                               (vardas ir pavardė)


_______________







PATVIRTINTA 
Priešgaisrinės apsaugos ir gelbėjimo 
departamento prie Vidaus reikalų ministerijos 
direktoriaus 2021 m. rugpjūčio 2 d. įsakymu 
Nr. 1-457 (Priešgaisrinės apsaugos ir gelbėjimo 
departamento prie Vidaus reikalų ministerijos 
direktoriaus              įsakymo Nr.       redakcija)


PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS
REIKALŲ MINISTERIJOS VALDOMŲ VALSTYBĖS INFORMACINIŲ SISTEMŲ


VEIKLOS TĘSTINUMO VALDYMO PLANAS


I SKYRIUS
BENDROSIOS NUOSTATOS


1. Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos
valdomų  valstybės  informacinių  sistemų  veiklos  tęstinumo  valdymo  planas  (toliau  –  Planas)
reglamentuoja procedūras, atliekamas siekiant tinkamai valdyti Priešgaisrinės apsaugos ir gelbėjimo
departamento  prie  Vidaus  reikalų  ministerijos  (toliau  –  Departamentas)  valdomų  valstybės
informacinių sistemų (toliau – informacinės sistemos) elektroninės  informacijos saugos incidentus
(toliau – saugos incidentas). 


2. Plane vartojamos  sąvokos atitinka  sąvokas,  apibrėžtas  Lietuvos  Respublikos  valstybės
informacinių išteklių valdymo įstatyme ir Lietuvos Respublikos kibernetinio saugumo įstatyme. 


3. Informacinių  sistemų  saugos  įgaliotinio,  administratorių  ir  kitų  asmenų,  atsakingų  už
informacinių sistemų veiklos atkūrimą, veiksmai yra nurodyti Priešgaisrinės apsaugos ir gelbėjimo
departamento  prie  Vidaus  reikalų  ministerijos  valdomų  valstybės  informacinių  sistemų  veiklos
atkūrimo  detaliajame  plane  (toliau  –  Informacinių  sistemų  veiklos  atkūrimo  detalusis  planas)  (1
priedas).


4. Plano  vykdymą,  įvykus  saugos  incidentui,  kurio  metu  gali  kilti  pavojus  informacinių
sistemų  elektroninei  informacijai,  informacinių  sistemų  techninės,  programinės  įrangos
funkcionavimui, inicijuoja direktoriaus įgaliotas asmuo. Planas yra privalomas informacinių sistemų
valdytojui, informacinių sistemų tvarkytojams, informacinių sistemų saugos įgaliotiniui, informacinių
sistemų administratoriams ir informacinių sistemų naudotojams.


5. Finansinių ir kitokių išteklių, numatomų informacinių sistemų veiklai atkurti, paskelbus
saugos incidentą,  šaltinius  ir  pobūdį  numato  ir  pasirenka informacinių  sistemų veiklos  tęstinumo
valdymo grupė. 


6. Informacinių sistemų veikla yra laikoma atkurta tuomet,  kai visi informacinių sistemų
naudotojai vėl gali atlikti savo darbines funkcijas įprastu būdu.


II SKYRIUS
ORGANIZACINĖS NUOSTATOS


7. Informacinių  sistemų  veiklos  tęstinumo  valdymo  grupė  (toliau  –  Valdymo  grupė)
užtikrina  veiklos  tęstinumui  kylančių  grėsmių  valdymą  ir  informacinių  sistemų  atkūrimo
koordinavimą įvykus saugos incidentui.


8. Valdymo grupę sudaro:
8.1. Departamento direktoriaus  pavaduotojas,  koordinuojantis  Materialinių išteklių valdymo


valdybos (toliau – MIVV) veiklą (Valdymo grupės vadovas);
8.2. Departamento MIVV viršininkas (Valdymo grupės vadovo pavaduotojas);
8.3. Departamento Planavimo ir projektų valdymo skyriaus vedėjas;
8.4. Departamento Viešųjų pirkimų skyriaus vedėjas;
8.5. Departamento paskirtas informacinių sistemų saugos įgaliotinis.

9. Valdymo  grupės  vadovas  turi  teisę  kaip  konsultantus  pasitelkti  kitus  Departamento
darbuotojus ir informacinių sistemų valdytojo, tvarkytojų atstovus, susijusius su informacinių sistemų
funkcionavimo užtikrinimu, taip pat pagal sutartis dėl informacinių sistemų funkcionavimo paslaugų
teikimo veikiančių juridinių asmenų atstovus.


10. Valdymo grupės funkcijos:
10.1. situacijos  analizė  ir  sprendimų  informacinių  sistemų  veiklos  tęstinumo  valdymo


klausimais priėmimas;
10.2. bendravimas  su  viešosios  informacijos  rengėjų  ir  viešosios  informacijos  skleidėjų


atstovais;
10.3. bendravimas  su susijusių  registrų /  informacinių  sistemų veiklos  tęstinumo valdymo


grupėmis arba administratoriais;
10.4. bendravimas su teisėsaugos ir kitomis institucijomis, institucijos darbuotojais ir kitomis


interesų grupėmis;
10.5. finansinių ir kitų išteklių, reikalingų informacinių sistemų veiklai atkurti įvykus saugos


incidentui, naudojimo kontrolė;
10.6. elektroninės informacijos fizinė sauga įvykus saugos incidentui;
10.7. logistika (žmonių, daiktų, įrangos gabenimas ir jo organizavimas);
10.8. informacinių sistemų veiklos atkūrimo priežiūra ir koordinavimas;
10.9. kitos Valdymo grupei pavestos funkcijos.
11. Įvykus  saugos  incidentui,  informacinių  sistemų  veiklą  atkuria  informacinių  sistemų


veiklos atkūrimo grupė (toliau – Atkūrimo grupė), kurią sudaro:
11.1. Departamento  MIVV Informacinių  technologijų  ir  ryšių  skyriaus  vedėjas  (Atkūrimo


grupės vadovas);
11.2. Departamento  paskirti  asmenys,  atsakingi  už tarnybinių  stočių  veikimo,  kompiuterių


tinklo  veikimo,  taikomųjų  programų  tinkamo  veikimo,  darbo  kompiuterių  veikimo,  informacinių
sistemų elektroninės informacijos, duomenų atkūrimą;


11.3. išoriniai ekspertai (jei būtina).
12. Atkūrimo  grupės  vadovas  turi  teisę  kaip  konsultantus  pasitelkti  kitus  Departamento


darbuotojus ir informacinių sistemų valdytojo, tvarkytojų atstovus, susijusius su informacinių sistemų
funkcionavimo užtikrinimu, taip pat pagal sutartis dėl informacinių sistemų funkcionavimo paslaugų
teikimo veikiančių juridinių asmenų atstovus.


13. Atkūrimo grupės funkcijos:
13.1. tarnybinių stočių veikimo atkūrimo organizavimas;
13.2. kompiuterių tinklo veikimo atkūrimo organizavimas;
13.3. informacinių sistemų elektroninės informacijos atkūrimo organizavimas;
13.4. taikomųjų programų tinkamo veikimo atkūrimo organizavimas;
13.5. darbo  kompiuterių  veikimo  atkūrimo  ir  prijungimo  prie  kompiuterių  tinklo


organizavimas;
13.6. kitos Atkūrimo grupei pavestos funkcijos.
14. Esant  saugos  incidentui,  Valdymo  ir  Atkūrimo  grupės  organizuoja  pasitarimus,


atsižvelgdamos į Valdymo grupės pirmojo susitikimo metu nustatytą dažnumą, palaiko ryšius visomis
tuo metu prieinamomis priemonėmis (el. paštu, mobiliuoju ryšiu ir kt.). Valdymo ir Atkūrimo grupės
turi teisę kviesti į pasitarimus informacinių sistemų tvarkytojų atstovus.


15. Reaguojant  į  saugos  incidentus  ir  juos  valdant,  turi  būti  vadovaujamasi  veiksmais,
išdėstytais Informacinių sistemų veiklos atkūrimo detaliajame plane. Jei saugos incidentas susijęs su
kibernetiniu  saugumu,  taip  pat  turi  būti  vadovaujamasi  Priešgaisrinės  apsaugos  ir  gelbėjimo
departamento  prie  Vidaus  reikalų  ministerijos  kibernetinių  incidentų  valdymo  plano  (toliau –
Kibernetinių incidentų valdymo planas) nuostatomis.


16. Turi būti nedelsiant imamasi visų priemonių, būtinų informacinių sistemų veiklai atkurti,
pavyzdžiui,  saugos  incidento  metu  sunaikinta  techninė,  sisteminė  ir  taikomoji  programinė  įranga
keičiama  turima  rezervine  arba  testavimui  skirta  informacinių  sistemų  aplinkos  įranga,  vėliau
įsigyjama  Lietuvos  Respublikos  viešųjų  pirkimų  įstatymo  nustatyta  tvarka,  įsigijimo  sąnaudos
padengiamos iš Lietuvos Respublikos valstybės biudžeto ir kitų finansavimo šaltinių. 

17. Atsarginių  patalpų,  naudojamų  informacinių  sistemų  veiklai  atkurti  įvykus  saugos
incidentui, reikalavimai:


17.1. patekimas į patalpas turi būti registruojamas žurnale;
17.2. patalpos turi būti atskirtos nuo bendrojo naudojimo patalpų;
17.3. patalpos turi  atitikti  priešgaisrinės saugos reikalavimus,  jose turi  būti  įrengtos gaisro


gesinimo priemonės;
17.4. patalpų  durys  turi  būti  šarvuotos  ir  apsaugotos  bent  dviem skirtingos  konstrukcijos


spynomis;
17.5. patalpose turi  būti įrengtas rezervinis elektros energijos šaltinis,  užtikrinantis  įrangos


veikimą ne trumpiau kaip 10 minučių, taip pat elektros generatorius nepertraukiamam informacinių
sistemų veikimui užtikrinti sutrikus elektros energijos tiekimui;


17.6.  patalpose  turi  nuolat  veikti  oro  temperatūros  ir  drėgmės  reguliavimo  įranga  (oro
kondicionavimo sistema).


18. Saugos incidento atveju informacinių sistemų veiklai  atkurti  naudojamos pagrindinėms
patalpoms,  kuriose  veikia  informacinės  sistemos,  keliamus  reikalavimus  atitinkančios  atsarginės
patalpos, esančios Žirmūnų g. 1D, Vilniuje. 


19. Valdymo ir Atkūrimo grupės tarpusavyje bendrauja el. paštu ar telefonu. Ne rečiau negu
kartą per metus organizuojamas šių dviejų grupių susitikimas, kuriame aptariama esama situacija ir
suderinami galimi jos pagerinimo būdai.


III SKYRIUS
APRAŠOMOSIOS NUOSTATOS


20. Departamento  MIVV  Informacinių  technologijų  ir  ryšių  skyrius  parengia  šiuos
dokumentus:


20.1.  informacinių  sistemų  informacinių  technologijų  įrangos  sąrašus  su  šios  įrangos
parametrais;


20.2. patalpų  brėžinius  ir  šiose  patalpose  esančios  įrangos  bei  komunikacijų  sąrašą  (jame
pažymimos  tarnybinės  stotys,  kompiuterių  tinklo  ir  telefonų tinklo  mazgai,  kompiuterių  tinklo  ir
telefonų tinklo laidų vedimo tarp pastato aukštų vietos, elektros įvedimo pastate vietos);


20.3. kompiuterių tinklo fizinio ar loginio sujungimo schemas.
21. Plano  20.1–20.3  papunkčiuose  nurodytų  dokumentų  kopijos  saugomos  Departamento


Informacinių technologijų ir telekomunikacijų pagalbos tarnyboje (toliau – ITT pagalbos tarnyba),
informacinių  sistemų  techninės  ir  programinės  įrangos  konfigūracijos  duomenys  tvarkomi
Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos  valdomų
valstybės informacinių sistemų Informacinių technologijų paslaugų valdymo posistemėje. 


22. Informacinių sistemų administratorius pavaduojančių asmenų minimalus kompetencijos
ar  žinių  lygis  negali  būti  žemesnis  už  Departamento  paskirtiems  informacinių  sistemų
administratoriams keliamų reikalavimų lygį.


23. Minimalaus  funkcionalumo  informacinių  technologijų  įrangos  institucijos  poreikius
atitinkančiai  informacinės  sistemos veiklai  užtikrinti  saugos incidento  metu specifikacija  turi  būti
lygiavertė  arba  geresnė  nei  pagrindinė  informacinės  sistemos  techninės  ir  programinės  įrangos
specifikacija.


24. Duomenų  teikimo,  techninės  ir  programinės  įrangos  priežiūros  sutartys  saugomos
Departamento dokumentų valdymo sistemoje. Šių sutarčių suvestiniai duomenys ir asmenų, atsakingų
už sutarčių vykdymą, kontaktiniai duomenys saugomi ITT pagalbos tarnyboje.


25. Informacinių  sistemų atsarginės  elektroninės  informacijos  kopijos turi  būti  daromos ir
saugomos kitose patalpose, nei yra įrenginys, kurio elektroninė informacija buvo nukopijuota. 


26. Departamento  paskirtas  informacinių  sistemų  saugos  įgaliotinis  saugo  ir  periodiškai
atnaujina Valdymo ir Atkūrimo grupių narių sąrašą ir narių kontaktinius duomenis. 

IV SKYRIUS
PLANO VEIKSMINGUMO IŠBANDYMO NUOSTATOS


27. Plano  veiksmingumo  išbandymo  būdą  ir  datą  nurodo  Departamento  direktoriaus
pavaduotojas, koordinuojantis  Departamento MIVV veiklą informacinių sistemų saugos įgaliotinio
teikimu. 


28. Planas  turi  būti  išbandomas  ne  rečiau  kaip  kartą  per  metus.  Plano  veiksmingumas
išbandomas saugos incidento teorinio modeliavimo, simuliacinio žaidimo ar kitu būdu. Jei saugos
incidentas susijęs su kibernetiniu saugumu, išbandymo metu turi  būti  vadovaujamasi Kibernetinių
incidentų valdymo plano nuostatomis.


29. Pagal bandymų rezultatus, Departamento informacinių sistemų saugos įgaliotinis parengia
informacinių sistemų veiklos tęstinumo valdymo plano veiksmingumo išbandymo ataskaitą (toliau –
Ataskaita) (2 priedas), kurioje yra apibendrinami atliktų bandymų rezultatai, akcentuojami pastebėti
trūkumai  ir  pasiūlomos  šių  trūkumų  šalinimo  priemonės.  Gali  būti  parengiama  bendra  Plano  ir
Kibernetinių  incidentų  valdymo  plano  išbandymo Ataskaita.  Ataskaita  pateikiama  Departamento
direktoriui.  Ataskaitos  kopija  ne  vėliau  kaip  per  penkias  darbo  dienas  nuo  Ataskaitos  priėmimo
pateikiama Nacionaliniam kibernetinio saugumo centrui.


30. Plano  veiksmingumo  išbandymo  metu  pastebėti  trūkumai  šalinami  remiantis
operatyvumo, veiksmingumo ir ekonomiškumo principais.


_______________







Priešgaisrinės apsaugos ir gelbėjimo departamento prie Vidaus 
reikalų ministerijos valdomų valstybės informacinių sistemų 
veiklos tęstinumo valdymo plano 
1 priedas


PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS REIKALŲ MINISTERIJOS VALDOMŲ
VALSTYBĖS INFORMACINIŲ SISTEMŲ VEIKLOS ATKŪRIMO DETALUSIS PLANAS


Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


1. Gamtinės 
sąlygos 
(klimatinių 
sąlygų pakitimai)


1.1.  galimos  žalos  informacinėms  sistemoms
įvertinimas,  priemonių  plano  užkirsti  kelią
elektroninės  informacijos  saugos incidentui  ar  jo
plėtrai  (toliau –  saugos  incidentas)  sudarymas  ir
įgyvendinimas;


1.1.1.  žalos  įvertinimas,  priemonių  plano
saugos  incidento  pasekmėms  likviduoti
sudarymas ir įgyvendinimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas


1.2.  informacinių  sistemų  veiklos  atkūrimo
veiksmus  atliekančių  darbuotojų  paskyrimas,  jų
budėjimo grafiko  nustatymas  ir  jų  informavimas
apie tai;


1.2.1.  darbų  grafiko  saugos  incidento
pasekmėms likviduoti sudarymas;
1.2.2.  saugos  incidento  pasekmių
likvidavimo  darbams  atlikti  darbuotojų
sąrašo sudarymas ir jų informavimas apie
tai;


Veiklos tęstinumo valdymo grupės 
vadovas / pavaduotojas 


Veiklos atkūrimo grupės vadovas 


1.3. meteorologinės informacijos sekimas; 1.3.1.  saugos  incidento  pasekmių
likvidavimo darbus atliekančių darbuotojų
informavimas apie esamą situaciją;


Veiklos tęstinumo valdymo grupės 
vadovo paskirtas asmuo


1.4.  informacinių  sistemų  naudotojams
rekomenduojamo  elgesio  saugos  incidento  metu
skelbimas žodžiu arba ryšio priemonėmis;


1.4.1.  saugos  incidento  pasekmių
likvidavimo darbus atliekančių darbuotojų
instruktavimas  apie  elgseną  saugos
incidento vietoje;


Veiklos tęstinumo valdymo grupės 
vadovo paskirtas asmuo


1.5.  saugios  vietos  nustatymas  ir  nurodymas
informacinių  sistemų  naudotojams  eiti  į  saugią
vietą;


1.5.1.  informacinių  sistemų  naudotojų
informavimas apie būtinumą pereiti į kitas
saugias patalpas;


Veiklos tęstinumo valdymo grupės 
vadovas / pavaduotojas 

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


1.6. informacinių sistemų naudotojų informavimas
apie darbo sustabdymą dėl nepalankių sąlygų;


1.6.1.  informacinių  sistemų  naudotojų
informavimas  apie  esamą  situaciją  ir
numatomas darbo sąlygas;


Veiklos tęstinumo valdymo grupės 
vadovo paskirtas asmuo


1.7.  pasiruošimas  suteikti  nukentėjusiems
informacinių  sistemų  naudotojams  pirmąją
pagalbą;


1.7.1.  pirmos  pagalbos  suteikimas
nukentėjusiems  informacinių  sistemų
naudotojams,  nukentėjusiųjų  gabenimo  į
gydymo įstaigą organizavimas; 


Veiklos tęstinumo valdymo grupės 
vadovo paskirtas asmuo


1.8.  pavojingų  vietų  ženklinimas,  informacinių
lentelių pakabinimas;


1.8.1.  informacinių  sistemų  naudotojų
informavimas,  saugos incidento pasekmes
likviduojančių darbuotojų instruktavimas;


Veiklos tęstinumo valdymo grupės 
vadovo paskirtas asmuo


1.9.  alternatyvių  energijos  tiekimo  šaltinių
panaudojimas;


1.9.1.  energijos  tiekimo  tarnybų
rekomendacijų vykdymas;


Veiklos atkūrimo grupės vadovas 


1.10. alternatyvaus ryšio organizavimas; 1.10.1.  kreipimasis  į  ryšio  paslaugos
teikėjus;


Veiklos atkūrimo grupės vadovas 


1.11. pagrindinės informacinių sistemų techninės
ir programinės įrangos, duomenų galimam pavojui
išvengti / likviduoti paruošimas;


1.11.1.  informacinių  sistemų  tarnybinių
stočių, kitos techninės įrangos išjungimas;


Veiklos atkūrimo grupės vadovo 
paskirtas administratorius


2. Potvynis 2.1.  veiksmų,  nurodytų  šio  priedo  1.1,  1.2,  1.4
papunkčiuose, atlikimas;


2.1.1. veiksmų, nurodytų šio priedo 1.1.1,
1.2.1,  1.2.2  1.3.1,  1.4.1  papunkčiuose,
atlikimas;


Veiklos tęstinumo valdymo grupės 
vadovas / pavaduotojas
Veiklos tęstinumo valdymo grupės 
vadovo paskirtas asmuo
Veiklos atkūrimo grupės vadovas
Veiklos atkūrimo grupės vadovo 
paskirtas administratorius


2.2. potvynio prognozės sekimas; 2.2.1.  Saugos  incidento  pasekmes
likviduojančių darbuotojų instruktavimas


Veiklos tęstinumo valdymo grupės 
vadovo paskirtas asmuo


2.3.  veiksmų,  nurodytų  šio  priedo  1.5–1.11 2.3.1. informacinių sistemų naudotojų Veiklos tęstinumo valdymo grupės 

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


papunkčiuose, atlikimas; informavimas apie būtinumą pereiti į kitas 
saugias patalpas; 


vadovas / pavaduotojas
Veiklos tęstinumo valdymo grupės 
vadovo paskirtas asmuo


2.3.2.  informacinių  sistemų  naudotojų
informavimas  apie  esamą  situaciją  ir
numatomas darbo sąlygas; 


Veiklos tęstinumo valdymo grupės 
vadovo paskirtas asmuo


2.3.3.  pirmosios  pagalbos  suteikimas
nukentėjusiems  informacinių  sistemų
naudotojams,  nukentėjusiųjų  gabenimo  į
gydymo įstaigą organizavimas; 


Veiklos tęstinumo valdymo grupės 
vadovo paskirtas asmuo


2.3.4.  informacinių  sistemų  naudotojų
informavimas,  saugos incidento pasekmes
likviduojančių darbuotojų instruktavimas;


Veiklos tęstinumo valdymo grupės 
vadovo paskirtas asmuo


2.3.5.  energijos  tiekimo  tarnybų
rekomendacijų vykdymas;


Veiklos atkūrimo grupės vadovas


2.3.6.  kreipimasis  į  ryšio  paslaugos
teikėjus;


Veiklos atkūrimo grupės vadovas


2.3.7.  informacinių  sistemų  tarnybinių
stočių, kitos techninės įrangos išjungimas;


Veiklos atkūrimo grupės vadovo 
paskirtas administratorius 


3. Pavojingos 
medžiagos


3.1.  pavojingų  medžiagų  šalinimo  tarnybos
informavimas;


3.1.1.  pavojingų  medžiagų  šalinimo
tarnybos  paklausimas  dėl  leidimo  dirbti
saugos  incidento  zonoje,  rekomendacijų
darbui  gavimas  ir  informacinių  sistemų
naudotojų  informavimas  apie
rekomenduojamus darbo būdus;


Veiklos tęstinumo valdymo grupės 
vadovas / pavaduotojas

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


3.2. priešgaisrinės apsaugos ir gelbėjimo tarnybos
informavimas;


3.2.1. priešgaisrinės apsaugos ir gelbėjimo
tarnybos  paklausimas  dėl  leidimo  dirbti
saugos incidento vietoje; 


Veiklos  tęstinumo  valdymo  grupės
vadovas / pavaduotojas 


3.3.  esant  priešgaisrinės  apsaugos  ir  gelbėjimo
tarnybos  rekomendacijai,  informacinių  sistemų
naudotojų evakavimas;


3.3.1. evakavimo organizavimas, jei gauta
priešgaisrinės  apsaugos  ir  gelbėjimo
tarnybos rekomendacija; 


Veiklos tęstinumo valdymo grupės 
vadovas / pavaduotojas
Veiklos tęstinumo valdymo grupės 
vadovo paskirtas asmuo


3.4.  veiksmų,  nurodytų  šio priedo 1.1,  1.2,  1.4–
1.11 papunkčiuose, atlikimas;


3.4.1. veiksmų, nurodytų šio priedo 1.1.1,
1.2.1,  1.2.2,  1.4.1–1.11.1  papunkčiuose,
atlikimas; 


Veiklos tęstinumo valdymo grupės 
vadovas / pavaduotojas
Veiklos tęstinumo valdymo grupės 
vadovo paskirtas asmuo 
Veiklos atkūrimo grupės vadovas
Veiklos atkūrimo grupės vadovo 
paskirtas administratorius


4. Gaisras 4.1.  esant  būtinumui,  informacinių  sistemų
naudotojų evakavimas;


4.1.1. evakavimo organizavimas; Veiklos tęstinumo valdymo grupės 
vadovas / pavaduotojas 
Veiklos tęstinumo valdymo grupės 
vadovo paskirtas asmuo 


4.2. priešgaisrinės apsaugos ir gelbėjimo tarnybos
informavimas;


4.2.1. priešgaisrinės ir gelbėjimo tarnybos
paklausimas  dėl  leidimo  dirbti  saugos
incidento  zonoje,  rekomendacijų  darbui
gavimas,  informacinių  sistemų  naudotojų
informavimas  apie  rekomenduojamus
darbo būdus; 


Veiklos tęstinumo valdymo grupės 
vadovas / pavaduotojas 


4.3.  gaisro  gesinimas  ankstyvoje  stadijoje,
nekeliant  pavojaus  informacinių  sistemų
naudotojų gyvybei;


4.3.1. priešgaisrinės ir gelbėjimo tarnybos
nurodymų vykdymas;


Veiklos tęstinumo valdymo grupė 


4.4.  komunalinių  komunikacijų,  galinčių  sukelti
papildomą nenumatytą situaciją, išjungimas;


4.4.1. priešgaisrinės ir gelbėjimo tarnybos
rekomendacijų vykdymas;


Veiklos tęstinumo valdymo grupė 

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


4.5.  veiksmų,  nurodytų  šio priedo 1.1,  1.2,  1.4–
1.11 papunkčiuose, atlikimas;


4.5.1. veiksmų, nurodytų šio priedo 1.1.1,
1.2.1,  1.2.2,  1.4.1–1.11.1  papunkčiuose,
atlikimas; 


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo 
Veiklos atkūrimo grupės vadovo 
paskirtas administratorius 


5. Patalpų, 
kuriose yra 
informacinių 
sistemų 
tarnybinės stotys 
ir svarbiausia 
komutacinė 
įranga (toliau – 
patalpos), 
užgrobimas


5.1. teisėsaugos tarnybų informavimas; 5.1.1.  teisėsaugos  tarnybų  informavimas
apie saugos incidentą;


Veiklos  tęstinumo  valdymo  grupės
vadovas / pavaduotojas


5.2.  esant  teisėsaugos  tarnybų  rekomendacijai,
visų  konkrečioje  situacijoje  nereikalingų
informacinių  sistemų  naudotojų  evakavimas,
įspėjant teisėsaugos tarnybas;


5.2.1.  informacinių  sistemų  naudotojų
informavimas  apie  evakavimą,  jei  yra
teisėsaugos tarnybų rekomendacija;


Veiklos tęstinumo valdymo grupės 
vadovas / pavaduotojas
Veiklos  tęstinumo  valdymo  grupės
vadovo paskirtas asmuo 


5.3.  esant  būtinumui,  informacinių  sistemų
techninės  įrangos  išjungimas  ir  patalpų
užrakinimas;


5.3.1.  informacinių  sistemų  tarnybinių
stočių, kitos techninės įrangos išjungimas,
patalpų užrakinimas, jei yra galimybė;


Veiklos atkūrimo grupės vadovas


5.4. esant būtinumui, likusių informacinių sistemų 
naudotojų evakavimas;


5.4.1.  informacinių  sistemų  naudotojų
informavimas  apie  evakavimą,  jei  yra
teisėsaugos tarnybų rekomendacija;


Veiklos tęstinumo valdymo grupės 
vadovas / pavaduotojas
Veiklos tęstinumo valdymo grupės 
vadovo paskirtas asmuo


5.5. teisėsaugos pareigūnų nurodymų vykdymas; 5.5.1.  informacinių  sistemų  naudotojų
informavimas  apie  teisėsaugos  tarnybų
nurodymus;


Veiklos tęstinumo valdymo grupė


5.6.  veiksmų,  nurodytų  šio priedo 1.1,  1.2,  1.4–
1.11 papunkčiuose, atlikimas;


5.6.1. veiksmų, nurodytų šio priedo 1.1.1,
1.2.1,  1.2.2,  1.4.1–1.11.1  papunkčiuose,
atlikimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


Veiklos atkūrimo grupės vadovo 
paskirtas administratorius


6. Patalpų 
sugadinimas 


6.1. avarinių ar teisėsaugos tarnybų informavimas,
atsižvelgiant į iškilusio pavojaus pobūdį;


6.1.1.  atitinkamos  tarnybos  paklausimas
dėl  leidimo  dirbti  pavojaus  zonoje,
rekomendacijų  darbui  gavimas,
informacinių  sistemų  naudotojų
informavimas  apie  rekomenduojamus
darbo būdus;


Veiklos  tęstinumo  valdymo  grupės
vadovo paskirtas asmuo


6.2.  veiksmų,  nurodytų  šio priedo 1.1,  1.2,  1.4–
1.11 papunkčiuose, atlikimas;


6.2.1. veiksmų, nurodytų šios priedo 1.1.1,
1.2.1,  1.2.2,  1.4.1–1.11.1  papunkčiuose,
atlikimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo
Veiklos atkūrimo grupės vadovo 
paskirtas administratorius 


6.3. esant reikalui, atsarginių patalpų informacinių
sistemų veiklai užtikrinti ir darbo vietoms išdėstyti
suradimas;


6.3.1.  darbo  organizavimas  ir
koordinavimas  atsarginėse  informacinių
sistemų patalpose;


Veiklos  tęstinumo  valdymo  grupės
vadovo paskirtas asmuo


6.4. komunalinių komunikacijų, galinčių sukelti 
papildomą saugos incidentą, išjungimas;


6.4.1.  pažeistų  patalpų  rekonstrukcijos,
atstatymo  darbų,  komunalinių
komunikacijų  išjungimo  organizavimas  ir
(ar)  informacinių  sistemų  perkėlimas  į
naujas patalpas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas


7. Elektros 
energijos tiekimo 
sutrikimai


7.1.  elektros  energijos  tiekimo  sistemos  veiklos
patikrinimas;


7.1.1.  pažeisto  vietos  elektros  tinklo,
užtikrinančio informacinių sistemų veiklą,
atkūrimo organizavimas;


Veiklos atkūrimo grupės vadovas


7.2.  esant  būtinumui,  tarnybinių  stočių  ir  kitos
techninės  įrangos,  jautrios  elektros  energijos
tiekimo sutrikimams, išjungimas;


7.2.1.  elektros  energijos  tiekimo
informacinių  sistemų tarnybinėms stotims
ir kitai techninei įrangai išjungimas;


Veiklos atkūrimo grupės vadovas
Veiklos atkūrimo grupės vadovo 
paskirtas administratorius

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


7.3. kreipimasis į savo elektros energijos tiekimo
tarnybą  dėl  sutrikimo  pašalinimo  trukmės
prognozės;


7.3.1. rekomendacijų iš elektros  energijos
tiekimo tarnybos gavimas;


Veiklos atkūrimo grupės vadovas


7.4.  sutrikimo  pašalinimo  trukmės  prognozės
skelbimas informacinių sistemų naudotojams;


7.4.1.  informacinių  sistemų  naudotojų
informavimas  apie  esamą  situaciją  ir
numatomas darbo sąlygas;


Veiklos tęstinumo valdymo grupės 
vadovas / pavaduotojas
Veiklos  tęstinumo  valdymo  grupės
vadovo paskirtas asmuo


7.5.  veiksmų,  nurodytų  šio  priedo  1.1,  1.2,  1.4,
1.10, 6.3 papunkčiuose, atlikimas;


7.5.1. veiksmų, nurodytų šio priedo 1.1.1,
1.2.1,  1.2.2,  1.4.1,  1.10.1,  6.3.1
papunkčiuose, vykdymas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo
Veiklos atkūrimo grupės vadovo 
paskirtas administratorius


8. Vandentiekio 
ir šildymo 
sistemos 
sutrikimai


8.1.  vandentiekio  ar  šilumos  tinklų  avarinių
tarnybų  informavimas,  atsižvelgus  į  sutrikimo
pobūdį;


8.1.1.  atitinkamos  tarnybos  informavimas
apie  sutrikimus,  rekomendacijų  darbui
gavimas,  informacinių  sistemų  naudotojų
informavimas  apie  rekomenduojamus
darbo būdus;


Veiklos atkūrimo grupės vadovas / 
pavaduotojas
Veiklos tęstinumo valdymo grupės 
vadovo paskirtas asmuo


8.2.  sutrikimo  pašalinimo  prognozės  skelbimas
informacinių sistemų  naudotojams;


8.2.1.  informacinių  sistemų  naudotojų
informavimas  apie  esamą  situaciją  ir
numatomas darbo sąlygas;


Veiklos tęstinumo valdymo grupės 
vadovo paskirtas asmuo


8.3. veiksmų, nurodytų šio priedo 1.1, 1.2, 4.4, 6.3
papunkčiuose, atlikimas;


8.3.1. veiksmų, nurodytų šio priedo 1.1.1, 
1.2.1, 4.4.1, 6.3.1 papunkčiuose, atlikimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo 

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


Veiklos atkūrimo grupės vadovo 
paskirtas administratorius


9. Ryšio 
sutrikimai


9.1. ryšio sutrikimo priežasčių nustatymas; 9.1.1. veiksmų, nurodytų šio priedo 1.1.1,
1.2.1, 1.2.2 papunkčiuose, atlikimas;


Veiklos tęstinumo valdymo grupės 
vadovas /                                            
pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo
Veiklos atkūrimo grupės vadovo 
paskirtas administratorius


9.2.  telefono  ir  (ar)  interneto  ryšio  paslaugų
teikėjų  informavimas,  atsižvelgus  į  sutrikimo
pobūdį,  paklausimo  dėl  jo  pašalinimo  trukmės
prognozės pateikimas;


9.2.1.  kreipimasis  į  telefono  ir  (ar)
interneto paslaugų teikėjus;


Veiklos atkūrimo grupės vadovas
Veiklos atkūrimo grupės vadovo 
paskirtas administratorius


9.3. sutrikimo pašalinimo prognozės skelbimas 
informacinių sistemų naudotojams;


9.3.1.  informacinių  sistemų  naudotojų
informavimas  apie  esamą  situaciją  ir
numatomas darbo sąlygas;


Veiklos tęstinumo valdymo grupės 
vadovo paskirtas asmuo


9.4. alternatyvaus ryšio organizavimas; 9.4.1.  neatkūrus  ryšio  per  prognozuotą
laiką,  ryšio  per  kitus  ryšio  paslaugų
teikėjus organizavimas;


Veiklos atkūrimo grupės vadovas
Veiklos atkūrimo grupės vadovo 
paskirtas administratorius


10.  Informacinių
sistemų
tarnybinių  stočių
ar  komutacinės
įrangos
sugadinimas
(gedimas),


10.1. veiksmų, nurodytų šio priedo 1.1, 1.2, 1.4,
1.6 papunkčiuose, atlikimas;


10.1.1. veiksmų, nurodytų šio priedo 1.1.1,
1.2.1,  1.2.2,  1.4.1,  1.6.1  papunkčiuose,
atlikimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo 
Veiklos atkūrimo grupės vadovo 
paskirtas administratorius

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


sunaikinimas,
praradimas


10.2.  rezervinės  informacinių  sistemų  techninės
įrangos naudojimas;


10.2.1.  esant  būtinumui,  kreipimasis  į
teisėsaugos  tarnybas  dėl  informacinių
sistemų  techninės  įrangos  sugadinimo  ar
praradimo ir jų nurodymų vykdymas;


Veiklos atkūrimo grupės vadovas


10.2.2.  esamos  techninės  įrangos  išteklių
perskirstymas informacinių sistemų veiklai
užtikrinti;


Veiklos tęstinumo grupės vadovas / 
pavaduotojas


10.2.3.  esant  būtinumui,  kreipimasis  į
techninės  įrangos  tiekėjus  dėl  sugadintos
įrangos  remonto  ar  dėl  naujos  techninės
įrangos įsigijimo;


Veiklos atkūrimo grupės vadovas


10.2.4.  pranešimas  draudimo įstaigai  apie
įvykį,  dėl  kurio  nukentėjo  apdrausti
daiktai;


Veiklos tęstinumo valdymo grupės 
vadovo paskirtas asmuo


11. Informacinių 
sistemų  
programinės 
įrangos 
sugadinimas, 
praradimas


11.1.  veiksmų,  nurodytų  šio priedo 1.1,  1.2,  1.4
papunkčiuose, atlikimas;


11.1.1. veiksmų, nurodytų šio priedo 1.1.1,
1.2.1, 1.2.2, 1.4.1 papunkčiuose, atlikimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo 
Veiklos atkūrimo grupės vadovo 
paskirtas administratorius


11.2.  informacinių  sistemų  programinės  įrangos
atkūrimas iš atsarginių kopijų;


11.2.1.  esant  būtinumui,  kreipimasis  į
teisėsaugos  tarnybas  dėl  programinės
įrangos  sugadinimo  ar  praradimo  ir  jų
nurodymų vykdymas;


Veiklos tęstinumo valdymo grupės 
vadovas / pavaduotojas


11.2.2. sugadintos ar prarastos programinės
įrangos  atkūrimas  iš  programinės  įrangos


Veiklos atkūrimo grupės vadovas
Veiklos  atkūrimo  grupės  vadovo

Elektroninės
informacijos


saugos
incidentas


Veiksmai esant elektroninės informacijos
saugos incidentui


Informacinių sistemų veiklos atkūrimo
veiksmai


Informacinių sistemų veiklos
atkūrimo veiksmų atsakingi


vykdytojai


kopijų; paskirtas administratorius
12. Informacinių 
sistemų duomenų
pakeitimas, 
sunaikinimas, 
atskleidimas


12.1. veiksmų, nurodytų šio priedo 1.1, 1.2, 1.4,
1.6 papunkčiuose, atlikimas.


12.1.1. veiksmų, nurodytų šio priedo 1.1.1,
1.2.1, 1.2.2,  1.4.1,  1.6.1  papunkčiuose,
atlikimas;


Veiklos tęstinumo valdymo grupės 
vadovas / pavaduotojas
Veiklos atkūrimo grupės vadovas
Veiklos tęstinumo valdymo grupės 
vadovo paskirtas asmuo 
Veiklos atkūrimo grupės vadovo 
paskirtas administratorius


12.1.2.  įvykus  neteisėtam  informacinių
sistemų duomenų pakeitimui, sunaikinimui
ar  atskleidimui,  kreipimasis  į  teisėsaugos
tarnybas ir jų nurodymų vykdymas;


Veiklos  tęstinumo  valdymo  grupės
vadovas / pavaduotojas


12.1.3. informacinėms sistemoms nustojus
funkcionuoti  dėl  duomenų  pakeitimo  ar
sunaikinimo,  duomenų  atkūrimas  iš
duomenų kopijų;


Veiklos atkūrimo grupės vadovas
Veiklos  atkūrimo  grupės  vadovo
paskirtas administratorius


12.1.4. nesant galimybių atkurti pakeistų ar
sunaikintų  duomenų  iš  duomenų  kopijų,
informacinių  sistemų  duomenų  gavėjų
informavimas dėl būtinumo sugadintus  ar
prarastus  duomenis  iš  naujo  įrašyti  į
duomenų bazes.


Veiklos  tęstinumo  valdymo  grupės
vadovas / pavaduotojas


_______________







Priešgaisrinės apsaugos ir gelbėjimo 
departamento prie Vidaus reikalų ministerijos valdomų 
valstybės informacinių sistemų veiklos tęstinumo 
valdymo plano 
2 priedas


(Priešgaisrinės apsaugos ir gelbėjimo departamento prie Vidaus reikalų ministerijos valdomų
valstybės informacinių sistemų veiklos tęstinumo valdymo plano išbandymo ataskaitos forma)


PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS REIKALŲ
MINISTERIJOS VALDOMŲ VALSTYBĖS INFORMACINIŲ SISTEMŲ VEIKLOS
TĘSTINUMO VALDYMO PLANO VEIKSMINGUMO IŠBANDYMO ATASKAITA


_______________ Nr. ________________


Plano išbandymas (pratybos) vyko:
____________________________________________________________________________________


Atliekant Plano išbandymą dalyvavo Veiklos tęstinumo valdymo grupės nariai:
1. _________________________________________________________________________________
2. _________________________________________________________________________________
3. _________________________________________________________________________________


Plano išbandymo scenarijus:
____________________________________________________________________________________
____________________________________________________________________________________
____________________________________________________________________________________


Plano išbandymo eiga:
____________________________________________________________________________________
____________________________________________________________________________________
____________________________________________________________________________________


Rasti trūkumai:
____________________________________________________________________________________
____________________________________________________________________________________
____________________________________________________________________________________


Pasiūlymai dėl trūkumų šalinimo, Plano tikslinimo:
____________________________________________________________________________________
____________________________________________________________________________________
____________________________________________________________________________________


Veiklos tęstinumo valdymo grupės vadovo ir ataskaitą parengusio asmens parašai: 


______________________________________________________              _______________________
(vardas ir pavardė) (parašas)


___________________________________________________________               _________________________
(vardas ir pavardė) (parašas)


____________________

PRIEŠGAISRINĖS APSAUGOS IR GELBĖJIMO DEPARTAMENTO
PRIE VIDAUS REIKALŲ MINISTERIJOS


DIREKTORIUS


ĮSAKYMAS
DĖL PRIEŠGAISRINĖS APSAUGOS IR GELBĖJIMO DEPARTAMENTO


PRIE VIDAUS REIKALŲ MINISTERIJOS
TIEKIMO GRANDINĖS SAUGUMO VALDYMO TVARKOS APRAŠO PATVIRTINIMO


Nr. 
Vilnius


Įgyvendindamas Kibernetinio saugumo reikalavimų aprašo, patvirtinto Lietuvos Respublikos 
Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio 
saugumo įstatymo įgyvendinimo“, 4 ir 32 punktus:


1. T v i r t i n u  Priešgaisrinės apsaugos ir gelbėjimo departamento prie Vidaus reikalų 
ministerijos tiekimo grandinės saugumo valdymo tvarkos aprašą (pridedama).


2. P  a  v  e  d  u   Priešgaisrinės  apsaugos  ir  gelbėjimo  departamento  prie  Vidaus  reikalų 
ministerijos kibernetinio saugumo vadovui šio įsakymo vykdymo kontrolę.


Direktoriaus pavaduotojas,
atliekantis direktoriaus funkcijas                                                       Saulius Tamulevičius


Elektroninio dokumento nuorašas







PATVIRTINTA
Priešgaisrinės  apsaugos  ir  gelbėjimo 
departamento  prie  Vidaus  reikalų 
ministerijos direktoriaus 
įsakymu Nr.


TIEKIMO GRANDINĖS SAUGUMO VALDYMO TVARKOS APRAŠAS


I SKYRIUS
BENDROSIOS NUOSTATOS


1. Tiekimo grandinės saugumo valdymo tvarkos aprašas (toliau – Aprašas) reglamentuoja 
Priešgaisrinės  apsaugos  ir  gelbėjimo  departamento  prie  Vidaus  reikalų  ministerijos  (toliau  – 
Departamentas) trečiųjų šalių teikiamoms paslaugoms ir (ar) produktams (įrangai), susijusiems su 
tinklų ir informacinių sistemų (toliau – TIS) projektavimu, kūrimu, diegimu, naudojimu, priežiūra ir 
modernizavimu ir (ar) kibernetinio saugumo užtikrinimu, kibernetinio saugumo, kokybės ir prieigos 
kontrolės reikalavimus.


2. Tvarkos  Aprašas  taikomas,  kai  Departamentas  bendradarbiauja  arba  planuoja 
bendradarbiauti su trečiąja šalimi, kurios paslaugos ir (ar) produktai, tiesiogiai ar netiesiogiai susiję 
su TIS projektavimu, kūrimu, diegimu, naudojimu, priežiūra, naujinimu ar kibernetinio saugumo 
užtikrinimu, siekiant mažinti galimas kilti TIS kibernetinio saugumo rizikas.


3. Apraše vartojamos sąvokos suprantamos taip:
3.1. „Būtina žinoti“ – minimalus informacijos kiekis, kurį būtina žinoti prekėms pateikti, 


darbui atlikti ar paslaugai suteikti;
3.2. Kibernetinio  saugumo  vadovas  –  Departamento  darbuotojas,  atsakingas  už 


kibernetinio  saugumo  subjekto  atitikties  Lietuvos  Respublikos  kibernetinio  saugumo  įstatymo 
(toliau – Kibernetinio saugumo įstatymas) 15 straipsnyje nustatytiems reikalavimams įgyvendinimą 
ir atliekantis kitas kibernetinį saugumą reglamentuojančiuose teisės aktuose nustatytas funkcijas;


3.3. Privalomas paslaugų teikimo lygis (angl. Service Level Agreement) (toliau – SLA) – 
sutartinis susitarimas tarp trečiosios šalies ir Departamento, kuriame nustatomi konkretūs paslaugų 
teikimo kokybės, prieinamumo, reagavimo į incidentus,  problemų sprendimo ir kiti  su paslaugų 
teikimu susiję rodikliai;


3.4. Sutartis  – tarp  Departamento  ir  trečiosios  šalies  pasirašyta  tinklų  ir  informacinių 
sistemų  valdymo  ir  (ar)  kibernetinio  saugumo  užtikrinimo  paslaugų  ir  (ar)  produktų  pirkimo 
sutartis;


3.5. Tinklų ir informacinė sistema (toliau – TIS) – elektroninių ryšių tinklas, bet koks 
prietaisas  arba  tarpusavyje  sujungtų  arba  susijusių  prietaisų,  iš  kurių  vienas  ar  daugiau  pagal 
programą  automatiškai  apdoroja  skaitmeninius  duomenis,  grupė  arba  skaitmeniniai  duomenys, 
saugomi, tvarkomi, atkuriami arba perduodami nurodytomis priemonėmis jų valdymo, naudojimo, 
apsaugos ir priežiūros tikslais;


3.6. Trečioji  šalis  –  tai  išorinė  organizacija,  asmuo  ar  subjektas,  kuris  teikia 
Departamentui  TIS  ir  kibernetinio  saugumo  valdymo  paslaugas,  produktus  ar  vykdo  veiklą, 
susijusią  su  Departamento tinklais,  informacinėmis  sistemomis  ar  duomenimis  pagal  sudarytą 
sutartį.


4. Kitos  šiame  Apraše  naudojamos  sąvokos  suprantamos  taip,  kaip  jos  apibrėžiamos 
Kibernetinio saugumo įstatyme.

II SKYRIUS
TREČIŲJŲ ŠALIŲ ATITIKTIES VALDYMAS


5. Kibernetinio saugumo reikalavimai nustatomi vadovaujantis šiuo Aprašu ir aktualiais 
teisės aktais, reglamentuojančiais kibernetinį saugumą:


5.1. Kibernetinio saugumo įstatymu; 
5.2. Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl 


Lietuvos Respublikos kibernetinio saugumo įstatymo įgyvendinimo“ (toliau – Nutarimas Nr. 818);
5.3. Lietuvos  Respublikos  viešųjų  pirkimų,  atliekamų  gynybos  ir  saugumo  srityje, 


įstatymu; 
5.4. Kitais teisės aktais, reglamentuojančiais kibernetinį saugumą ar visuotinai pripažintais 


gerosios praktikos standartais.
6. Trečioji šalis privalo atitikti šiame Apraše ir kituose aktuose nustatytus reikalavimus, 


kurie perkeliami į sutartis ir viešojo pirkimo dokumentus.


III SKYRIUS
ATITIKTIES IR KOKYBĖS REIKALAVIMAI TREČIŲJŲ ŠALIŲ TEIKIAMOMS 


PASLAUGOMS IR (AR) PRODUKTAMS


7. Departamento darbuotojai, atsakingi už trečiųjų šalių paslaugų ir (ar) produktų įsigijimo 
inicijavimą,  rengdami  technines  specifikacijas,  užduoties  aprašymus  ar  kitus  dokumentus,  turi 
nustatyti atitikties nacionaliniams saugumo reikalavimams, detalius įsigyjamų TIS valdymo ir (ar) 
kibernetinio  saugumo  užtikrinimo  paslaugų  ir  (ar)  produktų  reikalavimus,  kokybės  vertinimo 
kriterijus bei SLA, įskaitant reagavimo į problemas ir problemų spendimo laikus.


8. Kriterijai atitikties nacionalinio saugumo reikalavimams nustatomi, vadovaujantis Aprašo 
5.3 papunktyje nurodyto teisės akto nuostatomis.   


9. Kokybės vertinimo kriterijai  turi / gali apimti (taikomi pagal paslaugų ir (ar) produktų 
pobūdį ir TIS poreikius):


9.1. atitiktis techninei specifikacijai;
9.2. atitiktis  saugumo  reikalavimams,  pvz.,  atliktas  spragų  testavimas  nerodė  jokių 


„aukšto“ lygio pažeidžiamumų pagal bendrąją pažeidžiamumų vertinimo sistemą (angl.  Common 
Vulnerability Scoring System, CVSS);


9.3. dokumentacijos išsamumas ir kokybė;
9.4. įdiegta informacijos saugumo valdymo sistema, sertifikuota pagal ISO/IEC 27001.
10. SLA rodikliai turi / gali apimti (taikomi pagal paslaugų ir (ar) produktų pobūdį ir TIS 


poreikius):
10.1. paslaugos  prieinamumas  (angl.  Availability),  pvz.,  ne  mažiau  kaip  99,9  %  per 


kalendorinį mėnesį (leidžiama iki ~43 min. prastovų per mėn.);
10.2. reagavimo į incidentus laikas (angl. Response Time): 1 prioritetas (kritinis) – ne ilgiau 


kaip 1 val., 2 prioritetas (vidutinis) – ne ilgiau kaip 4 val. ir 3 prioritetas (žemas) – ne ilgiau kaip 1 
darbo diena;


10.3. sprendimo laikas (angl.  Resolution Time):  didelis incidentas – per 4 val. ir nedidelis 
incidentas – per 1 darbo dieną;


10.4. pagalbos tarnybos darbo laikas, pvz., darbo dienomis nuo 8,00 val.  iki 18.00 val., 
kritiniais atvejais – 24/7;

10.5. duomenų atsarginių kopijų dažnis (angl.  Backup frequency),  pvz.,  ne rečiau kaip 1 
kartą per 24 val.;


10.6. ataskaitų apie paslaugos veikimą, incidentus ir SLA laikymąsi teikimo dažnumas kartą 
per metus ir (arba) gavus užsakovo prašymą arba papildomai – auditų atlikimo atvejais.


11. Su  trečiosiomis  šalimis  sudarant  TIS  valdymo  ir  (ar)  kibernetinio  saugumo 
užtikrinimo  paslaugų ir (ar) produktų sutartis, į jas turi būti perkelti visi įsigyjamų paslaugų ir (ar) 
produktų  kokybės  vertinimo  kriterijai  ir  SLA.  Departamento  darbuotojai,  atsakingi  už  sutarties 
įgyvendinimą,  šiame Apraše numatyta  tvarka  turi  užtikrinti  įsigyjamų paslaugų ir  (ar)  atitikties 
produktų kokybės kriterijams ir SLA stebėjimą bei fiksavimą. 


12. Kai  trečiosios  šalies  veikla  susijusi  su  fizine  prieiga  prie  Departamento  TIS  ar  jų 
infrastruktūros,  privaloma užtikrinti  ne  žemesnį  fizinės  apsaugos lygį,  nei  nurodyta  Patekimo į 
Priešgaisrinės  apsaugos ir  gelbėjimo departamento  prie  Vidaus reikalų  ministerijos  patalpas  bei 
teritoriją ir buvimo jose tvarkos apraše.


13. Trečioji  šalis  įsipareigoja  saugoti  Departamento  konfidencialią  informaciją 
pasirašydama konfidencialumo ir duomenų neatskleidimo įsipareigojimus. 


14. Kibernetinio  saugumo  vadovas  turi  teisę  įsitikinti  trečiosios  šalies  darbuotojų 
kvalifikacija  prašydamas pateikti  atitinkamus  kvalifikaciją  patvirtinančius  įrodymus,  leidžiančius 
dirbti su TIS.


15. Trečioji šalis ne rečiau kaip kartą per metus, privalo organizuoti darbuotojų kibernetinio 
saugumo mokymus.


16. Departamentas  turi  /  gali nustatyti  trečiajai  šaliai  kvalifikacijos  ir  pajėgumų 
reikalavimus (taikomi pagal paslaugų ir (ar) produktų pobūdį ir TIS poreikius):


16.1.  personalui reikalingus įgūdžius, mokymus, sertifikatus ir kvalifikaciją;
16.2.  organizacijai,  teikiančiai  kibernetinio  saugumo  paslaugas,  gali  būti  keliamas 


reikalavimas turėti  Informacijos  saugumo valdymo sistemą,  atitinkančią  standarto  ISO/IEC ISO 
27001/2022 (ar jos aktualios versijos) reikalavimus ir pateikti galiojantį sertifikatą;


16.3.  organizacijai,  teikiančiai  IT  paslaugų  valdymo  paslaugas  gali  būti  keliamas 
reikalavimas turėti Informacinių technologijų paslaugų valdymo sistemą, atitinkančią standarto ISO 
20000-1, ir pateikti galiojantį sertifikatą;


16.4.  organizacijai  gali  būti  keliamas  reikalavimas  –  per  pastaruosius  3  (trejus)  metus 
įgyvendinta analogiškų paslaugų ar produktų tiekimo sutartis.


17. Sutartyje  su  trečiąja  šalimi  aptariamos  šios  sąlygos  (taikomi  pagal  paslaugų  ir  (ar) 
produktų pobūdį ir TIS poreikius):


17.1.  bendradarbiavimas su Departamento atsakingais asmenimis;
17.2.  informacijos ir įrodymų apie reikalavimų įgyvendinimą teikimas;
17.3.  TIS  veiklos  tęstinumo  valdymo  plano  išbandymo sąlygos  (pvz.,  esant  esminiams 


pokyčiams bent kartą per metus);
17.4.  atitikties  vertinimo  teisės  aktams,  reglamentuojantiems  kibernetinio  saugumo 


valdymą, atlikimą;
17.5.  TIS spragų testavimo ir skenavimo reikalavimai;
17.6.  leidimas atlikti patikrinimus ar vertinimus, jei tai būtina.
18. Trečiosios  šalies  prieiga  prie  TIS  suteikiama  tik  sutartyje  nurodytai  paslaugai 


įgyvendinti tiksliai apibrėžtam laikotarpiui.
19. Trečiosios šalies galimi, pagrįsti nukrypimai nuo reikalavimų turi būti aiškiai įvardinti ir 


dokumentuoti.
20. Trečioji  šalis  užtikrina  (taikoma  pagal  paslaugų  ir  (ar)  produktų  pobūdį  ir  TIS 

poreikius):
20.1.  žurnalinių įrašų rinkimą, saugojimą ir prieinamumą;
20.2.  prieigos valdymo kontrolę ar audito vykdymo galimybes;
20.3.  įsipareigojimus dėl programinės įrangos atnaujinimų vykdymo.
21. Trečioji šalis turi iš anksto pranešti apie bet kokį esminį paslaugų teikimo pakeitimą, 


įskaitant TIS pakeitimus, kurie turi įtakos paslaugų teikimo sutarčiai, informacijos apdorojimui arba 
saugojimui naujoje geografinėje ar teisinėje jurisdikcijoje, sprendimui naudotis naujų subrangovų 
paslaugomis (įskaitant esamų subrangovų keitimą).


IV SKYRIUS
TREČIŲJŲ ŠALIŲ TINKLŲ IR INFORMACINIŲ SISTEMŲ KIBERNETINIO SAUGUMO 


RIZIKOS VALDYMAS


22. Trečioji šalis, vadovaudamasi Kibernetinio saugumo reikalavimų aprašu, ne rečiau kaip 
kartą per metus arba įvykus esminiams organizaciniams ar kitiems reikšmingiems pokyčiams, taip 
pat įvykus dideliam kibernetiniam incidentui, nustatomam pagal Kibernetinių incidentų valdymo 
planą, turi atlikti TIS kibernetinio saugumo rizikos vertinimą.


23.  Departamento prašymu trečioji šalis turi neatlygintinai sudaryti sąlygas organizacijos 
įgaliotiems  atstovams  ar  jos  paskirtiems  nepriklausomiems  auditoriams  atlikti  TIS  kibernetinio 
saugumo  rizikos  vertinimą  ar  kitus  kibernetinio  saugumo  patikrinimo  veiksmus potencialiems 
pažeidžiamumams nustatyti.


24. Trečioji šalis neatlygintinai turi pateikti duomenis, kurie reikalingi įsitikinti, kad trečioji 
šalis  atitinka  ir  laikosi  sutartyje,  kibernetinį  saugumą  ir  asmens  duomenų  apsaugą 
reglamentuojančiuose  teisės  aktuose  ir  visuotinai  pripažintuose  gerosios  praktikos  standartuose 
nustatytų reikalavimų.


V SKYRIUS
PRIEIGŲ VALDYMAS


25. Trečiųjų šalių prieigos yra valdomos vadovaujantis Prieigų prie Priešgaisrinės apsaugos 
ir gelbėjimo departamento prie Vidaus reikalų ministerijos tinklų ir informacinių sistemų valdymo 
tvarkos aprašu, papildomai įgyvendinant šiame Apraše toliau numatytus reikalavimus.


26. Trečioji  šalis  gali  gauti  prieigas  prie  TIS  tik  pasirašiusi  sutartį  ir  konfidencialumo, 
duomenų  neatskleidimo  įsipareigojimus,  įskaitant  abiejų  šalių  atsakomybes  dėl  Departamento 
informacijos  saugumo  reikalavimų  įgyvendinimo  užtikrinimo  bei  baudų  už  įsipareigojimų 
nevykdymą.


27. Prieigos suteikimo faktas sutartyje turi būti aprašytas nurodant, kaip bus identifikuojami 
asmenys, kurie turės prieigą, prieigos naudotojų teisės, suteikiamos prieigos laikotarpis ir prieigos 
aktyvumo periodas.


28. Suteikus  trečiajai  šaliai  galimybę dirbti  kompiuterinėje  darbo vietoje  priklausančioje 
trečiajai šaliai bei suteikiant nuotolinę prieigą prie TIS, privaloma:


28.1.  kompiuterinę darbo vietą sukonfigūruoti taip, jog prisijungti prie TIS būtų galima tik 
naudojant  VPN  (angl.  Virtual  Private  Network)  arba  alternatyvią,  didesnį  ar  tą  patį  saugumą 
užtikrinančią technologiją;


28.2.  prieigai  prie  TIS  turi  būt  naudojamas  tarpinė  tarnybinė  stotis  su  įdiegta  PAM 
programinė  įranga.  PAM  programinė  įranga  užtikrina  prieigą  trečiajai  šaliai  prieigą  tik  prie 

nustatytų TIS priemonių ir tik nustatytais protokolais ir prievadais;   
28.3.  užtikrinti nuolatinę prieigos teisių kontrolę;
28.4.  vykdyti  nuolatinį  veiksmų stebėjimą ir  kontrolę  arba rinkti  ir  ne trumpiau kaip 6 


mėnesius  saugoti  žurnalinius  įrašus  apie  atliktus  veiksmus,  užtikrinant  jų  vientisumą, 
konfidencialumą ir prieinamumą pagal pareikalavimą;


28.5.  užtikrinti organizacijos viešai neskelbtinos informacijos apsaugą organizacinėmis ir 
techninėmis priemonėmis;


28.6.  užtikrinti,  kad nuotolinio  prisijungimo ryšys būtų kontroliuojamas  ir  sutaptų su iš 
anksto tarpusavyje suderintais keliamais tikslais;


28.7.  užtikrinti, kad prisijungimas per nuotolinį ryšį ir nuotolinės prieigos suteikimas vyktų 
vadovaujantis  principu „būtina žinoti“ bei turėtų sutartą galiojimo terminą,  kuris būtų nurodytas 
sutartyje;


28.8.  kiekvienam vartotojui turi būti sukurtas individualus prisijungimo identifikatorius;
28.9. prisijungdama  nuotoline  prieiga  prie  TIS  trečioji  šalis  privalo  patvirtinti  savo 


tapatybę  slaptažodžiu  ir  papildoma  tapatumo  nustatymo  priemone  (kelių  veiksnių  tapatumo 
nustatymo priemonės, angl. Multi-factor authentication);


28.10. prisijungimo  slaptažodis  trečiajai  šaliai  privalo  būti  perduotas  atskirai  nuo 
naudotojo prisijungimo identifikatoriaus, naudojant saugius ryšio kanalus.


29. Bet kokia nuotolinė prieiga prie TIS, neatitinkanti šiame skyriuje aprašytų reikalavimų, 
yra draudžiama.


30. Pasibaigus  sutarties  terminui  ar  pilnai  suteikus  paslaugas  prieš  sutarties  pasibaigimo 
terminą, trečiųjų šalių prieigos prie TIS turi būti nedelsiant sustabdytos ir (ar) panaikintos.


VI SKYRIUS
SUTARČIŲ SUDARYMO REIKALAVIMAI


31. Departamento  darbuotojai,  inicijuodami  viešuosius  prikimus,  įgyvendindami  sutarčių 
sudarymo ir  trečiųjų šalių valdymo procesus,  privalo užtikrinti,  kad perkant  TIS ar kibernetinio 
saugumo  valdymo  paslaugas  ir  (ar)  produktus  sutarčių  sąlygų  projektai  būtų  derinami   su 
Departamento saugos įgaliotiniu arba kibernetinio saugumo vadovu,  siekiant įtraukti kibernetinio 
saugumo reikalavimus.


32. Sutartyse  su  trečiosiomis  šalimis  (tiekėjais,  įskaitant  subtiekėjus),  kiek  tai  susiję  su 
teikiamomis  paslaugomis  ir  (ar)  produktais,  gali/turi  numatyti  (taikoma  pagal  paslaugų  ir  (ar) 
produktų pobūdį ir TIS poreikius):


32.1. trečiosios šalies atitiktį Kibernetinio saugumo reikalavimų aprašo reikalavimams;
32.2. trečiosios  šalies  personalui  reikalingus  įgūdžius,  mokymus,  sertifikatus, 


kvalifikaciją;
32.3. trečiosios  šalies  pareigą  pranešti  Departamentui  apie  visus  didelius  ir  kitus 


incidentus,  susijusius  su  Departamento  TIS,  kai  tik  trečioji  šalis  sužino  apie  incidentą,  ir 
neatlygintinai pateikti Departamentui kibernetinio incidento tyrimo ataskaitą;


32.4. teisę Departamentui arba jo įgaliotiems paslaugų teikėjams atlikti trečiosios šalies 
Kibernetinio saugumo reikalavimų aprašo auditą (įskaitant  neplaninį)  ir  trečiosios  šalies pareigą 
neatlygintinai  sudaryti  sąlygas  tokiam  auditui  atlikti  sutarties  vykdymo  laikotarpiu  ar  įvykus 
dideliam incidentui;


32.5. trečiosios šalies pareigą užtikrinti spragų, keliančių riziką TIS, valdymą;
32.6. trečiosios šalies konfidencialumo ir duomenų neatskleidimo;

32.7. trečiajai šaliai taikomą SLA;
32.8. apibrėžti  trečiosios  šalies  prieigos  (loginės  ir  fizinės)  prie  TIS lygius  ir  sąlygas 


pagal šio Aprašo V skyrių;
32.9. numatyti reikalavimus, keliamus trečiosios šalies patalpoms, įrangai, TIS priežiūrai, 


informacijos perdavimui tinklais;
32.10. numatyti kitas trečiosios šalies ir Departamento teises ir pareigas.
33. Departamentas,  kaip  esminis  kibernetinio  saugumo  subjektas,  su  interneto  paslaugų 


teikėju turi/gali būti sudaręs sutartį (-is), kurioje (-iose) numatyta (taikoma pagal TIS poreikius):
33.1. reagavimas į kibernetinius incidentus įprastomis darbo valandomis;
33.2. reagavimas į kibernetinius incidentus po darbo valandų;
33.3. nepertraukiamas interneto paslaugos teikimas: 24 valandas per parą, 7 dienas per 


savaitę;
33.4. paslaugos sutrikimų registravimas: 24 valandas per parą, 7 dienas per savaitę;
33.5. apsaugos nuo TIS trikdymo taikymas (angl. Denial of Service, DoS).


VII SKYRIUS
TREČIŲJŲ ŠALIŲ SĄRAŠO VALDYMAS


34. Departamento darbuotojai, atsakingi už sutarties su trečiosiomis šalimis įgyvendinimą, 
pildo ir nuolat atnaujina Trečiųjų šalių sąrašą (1 priedas), kuriame pateikia informaciją apie trečiąją 
šalį, jos teikiamas paslaugas ir (ar) produktus, atsakingus asmenis, apie sutartį ir joje numatytus 
pagrindinius SLA bei įvykusius incidentus.


35. Trečiųjų šalių sąrašas turi būti peržiūrimas ir atnaujinamas inicijuojant numatytus IT ir 
kibernetinio saugumo reikalavimų pakeitimus naujoms sutartims ir  pasikeitus  sutartims arba kai 
įvyksta reikšmingi pokyčiai ar reikšmingi incidentai, susiję su trečiosiomis šalimis.


VIII SKYRIUS
TREČIŲJŲ ŠALIŲ INCIDENTŲ IR TEIKIAMŲ PASLAUGŲ IR (AR) PRODUKTŲ 


KOKYBĖS VALDYMAS


36. Departamento darbuotojai, atsakingi už sutarties su trečiosiomis šalimis įgyvendinimą, 
registruoja  Trečiųjų  šalių  incidentų  ir  paslaugų  SLA  neatitiktis  elektroniniame  Trečiųjų  šalių 
incidentų  ir  SLA neatitikčių  valdymo registre  (2  priedas),  pateikdami  turinio  gairėse  numatytą 
informaciją.


37. Kibernetinio  saugumo  vadovas  ar  saugos  įgaliotinis  privalo  pateikti  organizacijos 
darbuotojui,  atsakingam už  sutarties  įgyvendinimą,  reikiamą informaciją  apie  įvykusius  trečiųjų 
šalių  incidentus,  kurie  turėjo  įtakos  organizacijos  naudojamoms  trečiųjų  šalių  teikiamoms 
paslaugoms ir (ar) produktams.


38. Departamento darbuotojai, atsakingi už sutarties su trečiosiomis šalimis įgyvendinimą, 
turi vertinti Trečiųjų šalių incidentų ir SLA neatitikčių valdymo registre užfiksuotas trečiųjų šalių 
SLA neatitiktis, susijusias su trečiųjų šalių teikiamomis paslaugomis ir (ar) produktais, bei nutarti, 
ar  šios  neatitiktys  yra  priimtinos.  Nustačius,  kad  trečiųjų  šalių  neatitiktys  yra  nepriimtinos, 
Departamento  darbuotojai,  atsakingi  už  sutarties  su  trečiosiomis  šalimis  įgyvendinimą,  turi 
inicijuoti sutartyje numatytų sankcijų taikymą ir (ar) sutarties su trečiąja šalimi nutraukimą. 


39. Kibernetinio saugumo vadovas ar saugos įgaliotinis turi vertinti Trečiųjų šalių incidentų 
ir SLA neatitikčių valdymo registre fiksuotus incidentus, susijusius su trečiųjų šalių teikiamomis 

paslaugomis  ir  (ar)  produktais,  bei  nutarti,  ar  rizika  dėl  pas  trečiąsias  šalis  įvykusių  incidentų, 
susijusių su trečiųjų šalių teikiamomis paslaugomis ir (ar) produktais, Departamentui vis dar yra 
priimtina.  Nustačius,  kad  pas  trečiąsias  šalis  įvykę  incidentai  Departamentui  yra  nepriimtini, 
kibernetinio saugumo vadovas turi inicijuoti sutartyje numatytų sankcijų taikymą ir (ar) sutarties su 
trečiąja šalimi nutraukimą.


40. Neatitikties  priežasties  analizę  organizuoja  Departamento  darbuotojai,  atsakingi  už 
sutarties su trečiosiomis šalimis įgyvendinimą, koordinuotai, pasitelkdami saugos įgaliotinį ir kitus 
darbuotojus,  nustatydami  konkrečius  terminus  suderintus  pagal  poreikį  su  kitais  atsakingais 
asmenimis ir padalinių vadovais.


41. Galimų neatitikties priežasčių nagrinėjimas gali apimti:
41.1. užsakovo reikalavimus;
41.2. procesų analizę;
41.3. kokybės vadybos sistemos dokumentų reikalavimų analizę;
41.4. darbuotojų kvalifikaciją, patirtį, mokymo rezultatus;
41.5. naudojamas medžiagas, prietaisus bei jų patikrą ir (arba) kalibravimą;
41.6. auditus, kai reikalinga;
41.7. kita.
42. Neatitikties priežasčiai nustatyti gali būti atliekamas neplaninis vidaus auditas.
43. Nustačius neatitikties priežastį,  atsakingi asmenys nustato korekcinius ir prevencinius 


veiksmus,  paskiria  atsakingus  už  prevencinių  veiksmų  įgyvendinimą  darbuotojus,  nustato 
korekcinių prevencinių veiksmų įgyvendinimo terminus.


IX SKYRIUS
BAIGIAMOSIOS NUOSTATOS


44. Aprašo reikalavimai visai ar iš dalies / perkeliami į paslaugų ir (ar) produktų pirkimo 
sutarčių projektus, vykdant pirkimo inicijavimo procedūras. Taip pat Departamentas ir trečioji šalis 
gali susitarti dėl šio Aprašo reikalavimų taikymo papildomais susitarimais.


45. Aprašo reikalavimai trečiajai šaliai galioja tol, kol galioja sutartis.
46. Jei  kuri  nors  šio  Aprašo  nuostata  pripažįstama  negaliojančia  dėl  prieštaravimo 


imperatyvioms teisės aktų nuostatoms, ji keičiama vadovaujantis sutartyje nustatyta tvarka.
47. Šis Aprašas turi būti peržiūrimas ir atnaujinamas ne rečiau kaip kartą per metus arba kai 


atsiranda  esminiai  pokyčiai  Departamente,  turintys  įtakos  šiame  Apraše  nustatytų  procedūrų 
vykdymui


48. Už  šio  Aprašo  peržiūrėjimą  ir  atnaujinimą  yra  atsakingas  kibernetinio  saugumo 
vadovas.


______________________

